๑

ส่วนที่  ๑
บทนำ
		แผนพัฒนาสามปี  หมายถึง แผนพัฒนาเศรษฐกิจและสังคมขององค์การบริหารส่วนตำบล ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียด แผนงาน โครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า   ครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี
		แผนพัฒนาสามปีเป็นการแปลงยุทธศาสตร์การพัฒนาไปสู่การปฏิบัติ โดยมีหลักคิดที่ว่า ภายใต้การพัฒนาได้มากกว่าหนึ่งแนวทาง และภายใต้แนวทางการพัฒนาหนึ่งจะมีโครงการ/กิจกรรมได้มากกว่าหนึ่งโครงการ/กิจกรรมที่จะต้องนำมาดำเนินการเพื่อให้บรรลุวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาอย่างยั่งยืน และวิสัยทัศน์ในที่สุด
		นอกจากนั้นแผนพัฒนาสามปี เป็นแผนที่มีความสัมพันธ์ใกล้ชิดกับงบประมาณรายจ่ายประจำปี      กล่าวคือ   องค์การบริหารส่วนตำบลใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปี โดยนำโครงการ/กิจกรรมจากแผนพัฒนาสามปี ในปีที่จะจัดทำงบประมาณรายจ่ายประจำปีไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการมีส่วนร่วมของประชาชน
				
แผนพัฒนาสามปี มีลักษณะกว้างๆ ดังต่อไปนี้
		๑. เป็นเอกสารที่แสดงความสอดคล้องกับแผนยุทธศาสตร์การพัฒนา
		๒. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัด                                        
                       เจนและมีลักษณะเฉพาะเจาะจงที่ดำเนินการ
๓. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลา สามปี
๔. เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนากับ   
    งบประมาณรายจ่ายประจำปี
วัตถุประสงค์ของแผนพัฒนาสามปี
		เพื่อให้องค์กรปกครองส่วนท้องถิ่นนำมาตัดสินใจกำหนดแนวทางการดำเนินงานและใช้ทรัพยากรการบริหารของท้องถิ่นอย่างมีประสิทธิภาพเพื่อให้เกิดประโยชน์สาธารณะสูงสุด
		ทรัพยากรการบริหารโดยทั่วไปประกอบด้วย
			เงิน  ทั้งเงินงบประมาณขององค์กรปกครองส่วนท้องถิ่นเอง และแหล่งงบประมาณภายนอก  รวมทั้งมาตรการประหยัดงบประมาณรายจ่ายด้วย
			คน    ซึ่งหมายความรวมตั้งแต่ผู้บริหารท้องถิ่น  พนักงานขององค์การปกครองส่วนท้องถิ่นทุกระดับซึ่งจะมีความแตกต่าง  หลากหลายทั้งด้านความรู้  ทักษะ  และทัศนคติ  ซึ่งองค์กรปกครองส่วนท้องถิ่นจะต้องนำศักยภาพของกำลังคนเหล่านั้นมาใช้  รวมทั้งต้องพัฒนากำลังคนเพื่อเพิ่มประสิทธิภาพการทำงานให้องค์กรปกครองส่วนท้องถิ่น  และถ้าพิจารณาในความหมายอย่างกว้างและอาจหมายความรวมถึงประชาชนในท้องถิ่นซึ่งจะมีส่วนในการพัฒนาท้องถิ่นด้วย
			วัสดุอุปกรณ์ หมายถึง เครื่องจักรเครื่องมือ รวมทั้งอาคารสถานที่ที่จะสามารถนำมาใช้ในการบริหารจัดการท้องถิ่นให้เกิดการพัฒนาสูงสุด โดยมีการพัฒนาวัสดุอุปกรณ์ให้มีความทันสมัยเพื่อรองรับความก้าวหน้าของสังคมโดยส่วนรวมได้อย่างเท่าทัน และใช้วัสดุอุปกรณ์ดังกล่าวอย่างเต็มศักยภาพ
			การบริหารจัดการ  เป็นสิ่งที่จะช่วยขับเคลื่อนทรัพยากรทั้งสามประการข้างต้นให้เป็นไปอย่างมีประสิทธิภาพ  และมีสภาพการพัฒนาอย่างยั่งยืน  การบริหารจัดการเป็นทั้งศาสตร์และศิลป์ที่ต้องศึกษาและนำไปปฏิบัติอย่างต่อเนื่อง

ขั้นตอนการจัดทำแผนพัฒนาสามปี
		หลังจากที่ได้มีการกำหนดยุทธศาสตร์การพัฒนาและแนวทางการพัฒนาในแผนยุทธศาสตร์    แล้วจะต้องถึงขั้นตอนในการแปลงสู่การปฏิบัติโดยการจัดทำแผนพัฒนาสามปี ซึ่งได้กำหนดขั้นตอนการจัดทำเป็นแนวทางให้องค์กรปกครองส่วนท้องถิ่นนำไปดำเนินการ  ๗  ขั้นตอนดังนี้

ขั้นตอนที่  ๑  การเตรียมการจัดทำแผน
		๑.  งานนโยบายและแผนซึ่งเป็นหน่วยงานที่รับผิดชอบการจัดทำแผนพัฒนาดำเนินการชี้แจงวัตถุประสงค์  ความสำคัญและความจำเป็นในการจัดทำแผนพัฒนาสามปีต่อผู้บริหารท้องถิ่นผ่านปลัดองค์การบริหารส่วนตำบล เพื่อให้ผู้บริหารทราบถึงภารกิจที่จะต้องดำเนินการต่อไป  
		๒.  หน่วยงานที่รับผิดชอบ  แจ้งให้ผู้ที่เกี่ยวข้องทราบ  ได้แก่ คณะกรรมการพัฒนาท้องถิ่น  คณะกรรมการสนับสนุนการจัดทำแผนพัฒนาท้องถิ่นหน่วยงานภายในขององค์กรปกครองส่วนท้องถิ่นและประชาคมท้องถิ่น

ขั้นตอนที่  ๒  การคัดเลือกยุทธศาสตร์และแนวทางการพัฒนา   
		๑.  ในขั้นตอนนี้  คณะกรรมการสนับสนุนการจัดทำแผนพัฒนา  จะสรุปยุทธศาสตร์การพัฒนา  และแนวทางการพัฒนาจากแผนยุทธศาสตร์การพัฒนา  พร้อมทั้งข้อมูลที่เกี่ยวข้อง  ปัญหาความต้องการของคนท้องถิ่น  รวมทั้งสรุปยุทธศาสตร์การพัฒนาของจังหวัด/อำเภอ  และนโยบายของผู้บริหารท้องถิ่น  เพื่อนำเสนอต่อคณะกรรมการพัฒนาท้องถิ่น
		๒.   คณะกรรมการพัฒนาท้องถิ่น  จัดการประชุมร่วมระหว่างคณะกรรมการพัฒนาท้องถิ่นประชาคมท้องถิ่นและส่วนราชการที่เกี่ยวข้อง  เพื่อร่วมกันพิจารณา  คัดเลือกยุทธศาสตร์การพัฒนา  แนวทางการพัฒนาที่สมควรนำมาใช้เป็นแนวทางการจัดทำแผนพัฒนาสามปี เพื่อเป็นกรอบในการพิจารณาจัดทำโครงการ/กิจกรรมในแผนพัฒนาสามปีต่อไป
		๓. เมื่อได้แนวทางการพัฒนาแล้ว เวทีการประชุมร่วมพิจารณาว่าจะมีโครงการ/กิจกรรมอะไรบ้างที่ต้องดำเนินการเพื่อให้บรรลุวัตถุประสงค์และเป้าหมายของแนวทางการพัฒนาที่คัดเลือกมา  ใช้เป็นกรอบในการพัฒนา
		๔.  โครงการ/กิจกรรมที่พิจารณากำหนดอาจมีเป็นจำนวนมาก  ดังนั้น ในขั้นตอนนี้จะต้องมีการดำเนินการ  ดังนี้
(๑)  พิจารณาความเกี่ยวเนื่องกันระหว่างยุทธศาสตร์หรือระหว่างแนวทางการพัฒนา  ซึ่งหากกำหนดในแผนพัฒนาสามปีแล้ว  จะต้องกำหนดห้วงเวลาการดำเนินงานที่สอดรับกัน
		(๒) ให้พิจารณานำโครงการ/กิจกรรม จากแผนชุมชนที่เกินขีดความสามารถในการดำเนินการของชุมชนที่สอดคล้องกับยุทธศาสตร์การพัฒนาในแผนยุทธศาสตร์การพัฒนามาประกอบการจัดทำแผนพัฒนาสามปี		
(๓) มีการจัดลำดับความสำคัญของโครงการ/กิจกรรม  เพื่อที่จะบรรจุลงในแผนพัฒนาสามปี   ได้อย่างเหมาะสม  
(๔) เนื่องจากกิจกรรมที่จะต้องดำเนินการมีความหลากหลาย ดังนั้น ในขั้นตอนของการพิจารณากำหนดกิจกรรม องค์กรปกครองส่วนท้องถิ่นที่จะต้องคำนึงถึงสิ่งต่างๆ ดังต่อไปนี้
		     (๔.๑)   งบประมาณรายรับ  รายจ่ายขององค์กรปกครองส่วนท้องถิ่น
		     (๔.๒)   ทรัพยากรการบริหารอื่น ๆ  ขององค์กรปกครองส่วนท้องถิ่น
		     (๔.๓)  ภาคีการพัฒนาที่สามารถเข้ามาร่วมดำเนินการหรือมีภารกิจรับผิดชอบการดำเนินการในเรื่องนั้นๆ  เมื่อพิจารณาด้านต่าง ๆ ดังกล่าวมาแล้ว  จะต้องแยกประเภทของโครงการออก อย่างน้อยสามประเภท คือ
	(๔.๔) โครงการที่องค์กรปกครองส่วนท้องถิ่นดำเนินการเอง กล่าวคือมีขีดความสามารถทั้งทางด้านกำลังเงิน กำลังคน วัสดุอุปกรณ์ และความรู้ทางด้านการบริหารจัดการที่จะดำเนินการได้เอง
	(๔.๕)  โครงการที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ  เพื่อให้เกิดประสิทธิภาพในการดำเนินงาน  เนื่องจากเป็นงานที่อยู่ในอำนาจหน้าที่  แต่องค์กรปกครองส่วนท้องถิ่นไม่สามารถหรือไม่ประสงค์จะดำเนินการ      จึงมอบให้หน่วยงานอื่นดำเนินการแทนโดยการตั้งงบประมาณเป็นเงินอุดหนุนให้ตามระเบียบวิธีการของทางราชการ
	(๔.๖)  โครงการที่ขอรับการสนับสนุนจากหน่วยงานอื่น  ทั้งราชการบริหารส่วนกลางส่วนภูมิภาค  รัฐวิสาหกิจ  หน่วยงานอื่น  และภาคเอกชน  อันเนื่องมาจาก  เป็นโครงการขนาดใหญ่  หรือเป็นโครงการที่หน่วยงานดังกล่าวเป็นหน่วยปฏิบัติและมีหน้าที่จัดบริการสาธารณะดังกล่าวอยู่แล้ว  ทั้งนี้  รวมถึงโครงการเงินอุดหนุนเฉพาะกิจ 

ขั้นตอนที่  ๓  การเก็บรวบรวมข้อมูลและการวิเคราะห์ข้อมูล
การเก็บรวบรวมข้อมูล
คณะกรรมการสนับสนุนการจัดทำแผนพัฒนาท้องถิ่น ดำเนินการสำรวจและเก็บ รวบรวม   ข้อมูลที่จำเป็นต่อการจัดทำแผนพัฒนาสามปี   เพื่อที่จะนำมาวิเคราะห์   แนวทางการพัฒนา โครงการ/กิจกรรม  ได้อย่างถูกต้อง  	

ขั้นตอนที่  ๔  การกำหนดวัตถุประสงค์ของแนวทางการพัฒนา
		๑. หลังจากได้แนวทางการพัฒนาในช่วงสามปีแล้ว ให้ที่ประชุมร่วมกันพิจารณาคัดเลือกวัตถุประสงค์ของยุทธศาสตร์การพัฒนา   มาจัดทำเป็นวัตถุประสงค์ของแนวทางการพัฒนา  โดยพิจารณาคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนา ที่สอดคล้องกับแนวทางการพัฒนาในช่วงสามปี  โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสามปี
๒. ที่ประชุมพิจารณากำหนดโครงการ / กิจกรรมการพัฒนา  ที่จะต้องดำเนินการตามแนวทางที่คัดเลือก  หากกิจกรรมที่จะดำเนินการมีความหลากหลาย ที่ประชุมจะต้องพิจารณาในประเด็นดังต่อไปนี้ด้วยคือ
๒.๑ พิจารณากิจกรรมที่ต้องดำเนินการเพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบซึ่งอาจจะมีทั้งโครงการ/กิจกรรมที่องค์กรปกครองส่วนท้องถิ่นดำเนินการเอง  โครงการ/กิจกรรมที่ร่วมดำเนินการกับหน่วยงานอื่น  หรือโครงการ/กิจกรรมที่หน่วยงานอื่นเป็นผู้ดำเนินการ

		      ๒.๒  พิจารณาจัดลำดับความสำคัญของโครงการ/กิจกรรม 
		      ๒.๓  พิจารณาถึงความเชื่อมโยงของกิจกรรมทั้งในด้านกระบวนการดำเนินงานและในด้านผลของการดำเนินการ  
๒.๔  พิจารณาคัดเลือกโครงการ/กิจกรรม
- จากความจำเป็นเร่งด่วน
- ขีดความสามารถทางทรัพยากรการบริหารขององค์กรปกครองส่วนท้องถิ่น
- ความเชื่อมโยงของกิจกรรม  และระยะเวลาที่จะดำเนินการ

ขั้นตอนที่  ๕  การจัดทำรายละเอียดโครงการ/กิจกรรมการพัฒนา
		คณะกรรมการสนับสนุนการจัดทำแผนพัฒนาท้องถิ่นพิจารณาคัดเลือกโครงการที่  สอดคล้องกับแนวทางการพัฒนาในช่วงสามปี  มาจัดทำรายละเอียดโครงการในด้านเป้าหมาย  ผลผลิต   ผลลัพธ์  งบประมาณ  ระยะเวลา  ผู้รับผิดชอบ  และตัวชี้วัดความสำเร็จ  โดยเน้นการศึกษารายละเอียดของกิจกรรมที่จะดำเนินการในปีแรกของแผนพัฒนาสามปี  เพื่อให้สามารถนำไปจัดทำงบประมาณรายจ่ายประจำปีได้ต่อไป

ขั้นตอนที่  ๖  การจัดทำร่างแผนพัฒนาสามปี
		๑. คณะกรรมการสนับสนุนการจัดทำแผนพัฒนาท้องถิ่น  จัดทำร่างแผนพัฒนาสามปี  
โดยมีเค้าโครงประกอบด้วย  ๖ ส่วน  ดังนี้		
ส่วนที่  ๑  บทนำ
		ส่วนที่  ๒  สภาพทั่วไปและข้อมูลพื้นฐานขององค์กรปกครองส่วนท้องถิ่น
		ส่วนที่  ๓  สรุปผลการพัฒนาท้องถิ่นในปีที่ผ่านมา
		ส่วนที่  ๔  ยุทธศาสตร์และแนวทางการพัฒนาในช่วงสามปี
		ส่วนที่  ๕  บัญชีโครงการพัฒนา
		ส่วนที่  ๖  การนำแผนพัฒนาสามปีไปสู่การปฏิบัติและการติดตามประเมินผล

		๒. คณะกรรมการสนับสนุนการจัดทำแผนพัฒนาท้องถิ่น  จัดเวทีประชาคม  ซึ่งประกอบด้วยคณะกรรมการพัฒนาท้องถิ่น  ประชาคมท้องถิ่น  และหน่วยงานที่เกี่ยวข้อง  เพื่อเสนอร่างแผนพัฒนาสามปีและรับฟังความคิดเห็น  ข้อเสนอแนะ แล้วนำไปปรับปรุงแผนพัฒนาสามปีให้สมบูรณ์ต่อไป
		๓.  คณะกรรมการสนับสนุนการจัดทำแผนพัฒนาท้องถิ่นนำร่างแผนพัฒนาสามปีที่ ปรับปรุงแล้วเสนอต่อคณะกรรมการพัฒนาท้องถิ่นเพื่อพิจารณา

ขั้นตอนที่  ๗  การอนุมัติและประกาศใช้แผนพัฒนาสามปี
๑.  คณะกรรมการพัฒนาท้องถิ่นเสนอร่างแผนพัฒนาสามปีที่ผ่านการพิจารณาให้     ผู้บริหารท้องถิ่นเสนอสภาท้องถิ่น เพื่อพิจารณาให้ความเห็นชอบ 	
		๒. เมื่อสภาท้องถิ่นให้ความเห็นชอบแผนพัฒนาสามปีแล้ว ผู้บริหารท้องถิ่นพิจารณาอนุมัติใช้แผนพัฒนาสามปี  ประกาศใช้แผนพัฒนาสามปีและนำไปปฏิบัติ  รวมทั้งแจ้งสภาท้องถิ่น  คณะกรรมการพัฒนาท้องถิ่น    คณะอนุกรรมการประสานแผนพัฒนาระดับอำเภอ  และหน่วยงานที่เกี่ยวข้อง  รวมทั้งประกาศให้ประชาชนและหน่วยงานที่เกี่ยวข้องได้รับทราบโดยทั่วไป 

ประโยชน์ของการจัดทำแผนพัฒนาสามปี

                   ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.  2548  ข้อ  25  ได้กำหนดให้องค์กรปกครองส่วนท้องถิ่นใช้แผนพัฒนาสามปีเป็นกรอบในการจัดทำงบประมาณรายจ่ายประจำปี  และระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น  พ.ศ. 2541  และที่แก้ไขเพิ่มเติม  ข้อ 22  ที่กำหนดให้ใช้แผนพัฒนาขององค์กรปกครองส่วนท้องถิ่นเป็นแนวทางในการจัดทำงบประมาณฯ   ดังนั้นประโยชน์ของการจัดทำแผนพัฒนาสามปีขององค์กรปกครองส่วนท้องถิ่นซึ่งมีอำนาจหน้าที่มากมายหลายประการโดยเฉพาะการให้บริการสาธารณะแก่ประชาชนนับว่าเป็นหัวใจต่อการบริหารงานขององค์กรปกครองส่วนท้องถิ่น   ซึ่งการที่จะดำเนินการดังกล่าวให้ประสบผลสำเร็จได้จะต้องอาศัยการบริหารงบประมาณอย่างมีประสิทธิภาพ  คุ้มค่าและประหยัดซึ่งเครื่องมือที่สำคัญประการหนึ่ง  คือ การจัดทำงบประมาณให้สอดคล้องกับแผนพัฒนาท้องถิ่น  เพื่อให้การพัฒนาท้องถิ่นเป็นไปอย่างมีทิศทางสามารถวิเคราะห์การใช้จ่ายงบประมาณล่วงหน้าและตรวจสอบได้อันจะนำไปสู่การแก้ไขปัญหาได้ตรงกับความต้องการของประชาชนและเกิดประสิทธิผล

		การจัดทำแผนพัฒนาสามปี เป็นเครื่องมือที่จะช่วยให้องค์กรปกครองส่วนท้องถิ่น ได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่างๆ ที่อาจจะมีความเชื่อมโยงและส่งผลทั้งในเชิงสนับสนุน และเป็นอุปสรรคต่อกัน เพื่อให้องค์กรปกครองส่วนท้องถิ่นนำมาตัดสินกำหนดแนวทางการดำเนินงานและใช้ทรัพยากรการบริหารของท้องถิ่นอย่างมีประสิทธิภาพเพื่อให้เกิดประโยชน์สาธารณะสูงสุด

องค์การบริหารส่วนตำบลนาสาร   เกิดขึ้นเมื่อกระทรวงมหาดไทย  ได้ประกาศยกฐานะสภาตำบลนาสารเป็นองค์การบริหารส่วนตำบลนาสาร  ตามประกาศกระทรวงมหาดไทย  เรื่อง  จัดตั้งองค์การบริหารส่วนตำบล  ลงวันที่  ๑๙  มกราคม  ๒๕๓๙  ซึ่งเป็น  ๑  ใน  ๔  ของ  องค์การบริหารส่วนตำบล  ในเขตอำเภอพระพรหม 
คำว่า  “นาสาร”  มาจากชื่อของภูมิประเทศของตำบล  คือเป็นพื้นที่ประกอบอาชีพเกษตรกรรม  ซึ่งมีความอุดมสมบูรณ์ของพืชผลผลิต  พื้นที่ส่วนใหญ่เป็นพื้นที่ราบลุ่ม  เหมาะที่จะทำนา  ปลูกข้าว เกษตรกรส่วนใหญ่  ได้ผลผลิตที่เป็นข้าวสารที่เต็มเม็ดเต็มหน่วยทำให้เหตุผลหนึ่งที่ทำให้ได้ชื่อของตำบลนี้ว่า  “ตำบลนาสาร”  ตำบลนาสาร   ในสมัยก่อนพื้นที่ในเขตบริเวณนี้เป็นพื้นที่ทำนาเพื่อส่งเสบียงให้กับหัวเมืองต่างๆ  เพราะเป็นพื้นที่ที่เหมาะกับการทำนาทำไร่เป็นอย่างมาก    ตำบลนาสารมีเนื้อที่ทั้งหมด  โดยประมาณ  ๒๗.๗๔๗  ตารางกิโลเมตร (๑๗,๓๔๑.๘๗๕.-  ไร่)  เนื้อที่ตำบลนาสารส่วนใหญ่ประกอบอาชีพเกษตรกรรม  โดยเฉพาะการทำนาข้าวเป็นส่วนใหญ่  ซึ่งเป็นที่มาของชื่อ     “นาสาร”  ตั้งแต่โบราณมา

	ตำบลนาสาร เป็นพื้นที่ราบลุ่มเมื่อถึงฤดูฝนจนมีน้ำท่วมขังพื้นที่  สามารถปลูกพืชได้เพียงบางส่วน  ตำบลนาสารอยู่ห่างจากที่ว่าการอำเภอพระพรหม  ประมาณ  ๔  ก.ม.  ห่างจากจังหวัดนครศรีธรรมราช    ๑๕  ก.ม.  โดยมีอาณาเขตติดต่อดังนี้
ทิศเหนือ 	จดตำบลไชยมนตรี  และตำบลมะม่วงสองต้น  อำเภอเมือง 
จังหวัดนครศรีธรรมราช
ทิศใต้ 		จดตำบลนาพรุ  ตำบลช้างซ้าย  อำเภอพระพรหม จังหวัดนครศรีธรรมราช
ทิศตะวันออก	จดเขตเทศบาลนครศรีธรรมราช
ทิศตะวันตก 	จดตำบลกำแพงเซา  อำเภอเมือง  ตำบลขุนทะเล  อำเภอลานสกา   จังหวัดนครศรีธรรมราช


๓.  ภูมิอากาศ

ตั้งอยู่ในเขตพื้นที่ตอนกลางของภาคใต้  จึงมีภูมิอากาศแบบมรสุมเขตร้อน  แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง ๒ ฤดู  คือ  ฤดูร้อน  และฤดูฝน


๔.  การปกครองแบ่งการปกครองเป็น ๗ หมู่บ้าน 

	[bookmark: _Toc155080820]หมู่ที่
	ชื่อบ้าน
	ชื่อสมาชิกสภา อบต.
	ชื่อผู้ใหญ่บ้าน

	๑
	[bookmark: _Toc155080821][bookmark: _Toc155081213]บ้านหนองลุง
	๑.นายสายันห์     คชรัตน์
๒.นายบุญรวย    สุตระ
	นายคล่อง     ชอบพจน์

	๒
	บ้านมะม่วงตลอด
	๑.นายเสาวณี     ทิพย์ธารา
๒.นายยงยุทธ     โชติพันธ์
	นายพรชัย     ศิริวรรณ

	๓
	บ้านพระเพรง
	๑.นายเอี่ยม       รัสมโน
๒.นายสุทัศน์      สุรญานณ์
	นายปานเทพ  รัสมะโน (กำนัน)

	๔
	บ้านมะม่วงขาว
	๑.นางสาวกาญจนา  รัตนนุพงค์
๒.นายนายพิเชฐ      แสนโยชน์
	นายบุญญา    นาคเนตร

	๕
	บ้านหนองจระเข้
	๑.นายจรวย        กลสามัญ
๒. นายสัญชัย      ยิ่งคำนึง
	นายสมโภชน์   ธุระกิจ

	๖
	บ้านห้วยพระ
	๑. นายเสถียร      ชักแสง
๒. นายสัมฤทธ์     พงศ์พรหม
	นายสายันต์    นาควานิช

	๗
	บ้านทุ่งปรัง
	๑. นายจรินทร์      คุ้มกุมาร
๒. นายธวัช         โพชดา
	นายกฤษฎา    มิตรมาศ


							ข้อมูล ณ วันที่  ๑  มีนาคม  ๒๕๕๕

๕.  อัตรากำลัง

	พนักงานส่วนตำบลท้องถิ่น	รวมทั้งสิ้น	๒๑	คน
	ลูกจ้างประจำ			รวมทั้งสิ้น	๑	คน
	พนักงานจ้างตามภารกิจ		รวมทั้งสิ้น	๖	คน
	พนักงานจ้างทั่วไป		รวมทั้งสิ้น	๗	คน


[bookmark: _Toc155080823]๖.  การป้องกันและบรรเทาสาธารณภัย

	๑.  รถยนต์บรรทุกน้ำอเนกประสงค์		      จำนวน		๑	คัน
	๒.  เรือท้องแบนสำหรับติดตั้งเครื่องยนต์หางยาว	      จำนวน		๓	ลำ
	๓.  อาสาสมัครป้องกันภัยฝ่ายพลเรือน		      จำนวน		๕๓	คน
	๔.  ในรอบปีที่ผ่านมามีการปฏิบัติหน้าที่		      จำนวน		๕	ครั้ง
	๕.  ในปีงบประมาณที่ผ่านมาตั้งงบประมาณเพื่อการนี้ทั้งสิ้น     จำนวน    ๑๐๐,๐๐๐.- บาท
	๖.  ในปีงบประมาณนี้ตั้งงบประมาณเพื่อการนี้ทั้งสิ้น	      	  จำนวน    ๔๐๐,๐๐๐.- บาท
	๗. วิทยุสื่อสาร					  	  จำนวน         ๑๒     เครื่อง

๗.  การสื่อสาร

	จำนวนโทรศัพท์ขององค์การ				จำนวน		๕	หมายเลข

ถนนในความรับผิดชอบของท้องถิ่น			จำนวน		 60	สาย
สภาพถนน   	คอนกรีต           จำนวน  32  	สาย	ระยะทาง    28.565 	กม.
		       	ลาดยาง	      	  จำนวน   7   	สาย	ระยะทาง	   ๖	กม.
			ลูกรัง/หินคลุก      จำนวน  ๓4    สาย	ระยะทาง    31.02      	กม.

[bookmark: _Toc155080826][bookmark: _Toc155081216][bookmark: _Toc155081602]๙.  ประปา

	ครัวเรือนที่ใช้น้ำประปา   จำนวน		๘๗๐		หลังคาเรือน
	หน่วยงานเจ้าของกิจการประปา     ของส่วนท้องถิ่น……-… แห่ง    ประปาภูมิภาค……๑…..แห่ง
	น้ำประปาที่ผลิตได้	จำนวน		๒,๙๐๐	ลบ.ม./วัน
	น้ำประปาที่ต้องการใช้	จำนวน		๒,๖๐๐	ลบ.ม./วัน
	แหล่งน้ำดิบสำหรับผลิตน้ำประปา  คือ	(   )     แหล่งน้ำดิบใต้ดิน      (  /  )   แหล่งน้ำผิวดิน
[bookmark: _Toc155080827][bookmark: _Toc155081217][bookmark: _Toc155081603]
๑๐. ไฟฟ้า

	ครัวเรือนที่มีไฟฟ้าใช้……๓,๔๕๘…………หลังคาเรือน    ไม่มีไฟฟ้าใช้ ………-………หลังคาเรือน
	ถนนในเขต  อบต. ที่มีไฟฟ้าสาธารณะ       จำนวน…………๒๖………….สาย
	ถนนในเขต  อบต. ที่ไม่มีไฟฟ้าสาธารณะ    จำนวน………….๒๙………….สาย

[bookmark: _Toc155080828][bookmark: _Toc155081218][bookmark: _Toc155081604]๑๑.  แหล่งน้ำ

ลำห้วย		๗	แห่ง		หนองน้ำ		๔	แห่ง
ลำคลอง		๒	แห่ง		สระน้ำ			๑๓	แห่ง
บ่อน้ำตื้น	๑,๔๑๒	แห่ง		บ่อบาดาล		๙๖	แห่ง
ฝาย		 ๘	แห่ง		อื่นๆ			-	แห่ง

[bookmark: _Toc155080829][bookmark: _Toc155081219][bookmark: _Toc155081605]๑๒.  การระบายน้ำ

	จำนวนราง/ท่อระบายน้ำ	     จำนวน      ๑	แห่ง	รวมระยะทาง	๗๐	 ม.
	บริเวณที่มีน้ำท่วมถึง			๕	หมู่บ้าน
	ระยะเฉลี่ยที่น้ำท่วมขังนานที่สุด		๑๐	วัน  ประมาณช่วงเดือน  ธันวาคม - มีนาคม 
	สาเหตุของน้ำท่วมขังเกิดจาก…ระบายน้ำได้ไม่ทัน  ทางระบายน้ำมีขนาดเล็ก
 




[bookmark: _Toc155080830][bookmark: _Toc155081220][bookmark: _Toc155081606]๑๓.  ข้อมูลด้านเศรษฐกิจ

[bookmark: _Toc155081222][bookmark: _Toc155081608]     ๑๓.๑  เกษตรกรรม
	พื้นที่ทำนา		๔,๒๒๖ 	ไร่	 
พื้นที่ทำสวน		 ๔,๑๙๖	ไร่	
พื้นที่อยู่อาศัย 		๑,๕๐๓	ไร่
พื้นที่ว่างเปล่า		๑๐๓	ไร่
พืชสวนที่สำคัญ   ได้แก่
		๑.   ยางพารา			จำนวน	๑,๐๐๐	ไร่	 
		๒.   เงาะ			จำนวน	๕๐๐	ไร่	 
		๓.   มังคุด			จำนวน	๕๐๐	ไร่	 
		๔.   หมาก			จำนวน	 ๔๐๐	ไร่	 
		๕.  มะพร้าว			จำนวน	๔๐๐	ไร่
		๖.  อื่นๆ 			จำนวน	๑,๓๙๖	ไร่

	พื้นที่ทำนา    ได้แก่   ทำนาปลูกข้าว   จำนวน     ๔,๒๒๖   ไร่	พื้นที่ทำนาทำปีละ  ๑  ครั้งเป็นส่วนใหญ่และจะดำเนินการทำไร่มันเทศในระหว่างเก็บเกี่ยวนาปีแล้ว


[bookmark: _Toc155080831][bookmark: _Toc155081223][bookmark: _Toc155081609]๑๓.๒   ปศุสัตว์
จำนวนสัตว์ในพื้นที่โดยประมาณ
		โค		๙๘๓	ตัว	 	สุกร		๓๕๐		ตัว
เป็ด		๑,๕๙๒	ตัว		ไก่		๑๐,๗๕๕	ตัว	 


[bookmark: _Toc155080832][bookmark: _Toc155081610]๑๓.๓   ประมง
	สถานที่เพาะเลี้ยงเพาะเลี้ยงสัตว์น้ำเอกชน		๑	แห่ง	พื้นที่	๒	ไร่
	สถานที่เลี้ยงปลาแบบกระชัง			๑	แห่ง	พื้นที่    ๑๐	ไร่









[bookmark: _Toc155080833][bookmark: _Toc155081224][bookmark: _Toc155081611]๑๓.๔  การพาณิชย์	

	ที่
	รายการ
	ประจำปี  ๒๕๕๓
	ประจำปี  ๒๕๕๔

	1
	สถานีบริการน้ำมันแบบมือหมุน		
	๒       แห่ง
	๒       แห่ง

	2
	สถานีบริการน้ำมันแบบหัวจ่าย
	๓      แห่ง
	๒      แห่ง

	3
	โรงสีขนาดเล็ก
	๑       แห่ง
	๑       แห่ง

	4
	ซุปเปอร์มาร์เก็ต
	 ๒	แห่ง
	๗	แห่ง

	5
	ร้านค้า  ต่างๆ
	 ๕๙	แห่ง
	๕๙	แห่ง

	6
	โรงงาน และร้านขายวัสดุต่างๆ 
	 ๓	แห่ง
	๕	แห่ง

	7
	อู่ซ่อมรถ
	 ๕	แห่ง
	๕	แห่ง

	8
	ตลาด	
	 ๓	แห่ง
	๓	แห่ง

	9
	สำนักงานบริการโทรศัพท์  (เอกชน) และ
เสาโทรศัพท์  ให้เช่าที่ดินและการไฟฟ้า 
	 ๖	แห่ง
	๗	แห่ง

	10
	อพาร์ตเมนต์
	 ๑	แห่ง
	๑	แห่ง

	11
	ห่อพัก/บ้านเช่า
	 ๒๑	แห่ง
	๒๒	แห่ง

	12
	ร้านเสริมสวย/ตัดผมชาย
	 ๑๕	แห่ง
	๑๕	แห่ง


[bookmark: _Toc155080835][bookmark: _Toc155081226][bookmark: _Toc155081612][bookmark: _Toc155082392][bookmark: _Toc155082660][bookmark: _Toc159232742]
๑๔.   การคลัง

สถิติรายรับย้อนหลัง ๕ ปี      
     
	
	ปี ๒๕๕๐   (บาท)
	ปี ๒๕๕๑  (บาท)
	ปี ๒๕๕๒   (บาท)
	ปี ๒๕๕๓   (บาท)
	ปี ๒๕๕๔   (บาท)

	รายได้
	๑๗,๖๓๓,๘๐๒.๗๘
	๒๐,๘๖๕,๓๔๙.๗๕
	๒๐,๓๓๖,๖๕๕.๙๑
	๒๒,๗๑๘,๕๐๗.-
	๒๕,๘๙๓,๔๔๕.๗๒

	รายจ่าย
	๑๓,๕๙๘,๙๔๖.๘๖
	๑๕,๕๓๐,๓๗๗.๐๐
	๑๘,๔๗๙,๘๓๓.๖๕
	๑๖,๙๔๓,๘๒๒.-
	๑๘,๓๙๖,๙๘๗.๗๐


[bookmark: _Toc155080836][bookmark: _Toc155081227][bookmark: _Toc155081613][bookmark: _Toc155082393][bookmark: _Toc155082661][bookmark: _Toc159232743]
๑๕.  ข้อมูลด้านสังคม

	รายการ
	๒๕๕๑
	๒๕๕๒
	๒๕๕๓
	๒๕๕๔
	๒๕๕๕

	ประชากรชาย   (คน)
	๔,๘๓๙
	๔,๘๔๐
	๔,๘๖๖
	๔,๘๖๖
	๔,๙๐๔

	ประชากรหญิง   (คน)
	๔,๙๐๒
	๔,๘๓๖
	๔,๙๕๑
	๔,๙๕๑
	๕,๐๕๖

	รวมประชากร    (คน)
	๙,๗๔๑
	๙,๗๐๖
	๙,๘๑๗
	๙,๘๑๗
	๙,๙๖๐

	บ้าน    (ครัวเรือน)
	๓,๐๖๑
	๓,๐๖๒
	๓,๒๓๙
	๓,๓๐๘
	๓,๔๕๘


ประชากรครัวเรือนประชากรของหมู่บ้านตำบลนาสาร ประจำปี ๒๕๕๕
	หมู่ที่
	ชื่อบ้าน

	ครัวเรือน
	จำนวนประชากร
	ชาย
	หญิง
	คนชรา
	คนพิการ

	๑
๒
๓
๔
๕
๖
๗
	บ้านหนองลุง
บ้านมะม่วงตลอด
บ้านพระเพรง
บ้านมะม่วงขาว
บ้านหนองจระเข้
บ้านห้วยพระ
บ้านทุ่งปรัง


	๓๗๖
๓๘๐
๑,๐๔๙
๓๗๓
๒๖๔
๓๘๙
๖๒๗
	๑,๒๘๓
๑,๒๖๑
๒,๓๓๒
๑,๑๙๖
๙๗๗
๑,๓๕๐
๑,๕๖๑
	๖๔๑
๖๒๑
๑,๑๓๘
๕๙๖
๔๖๔
๖๘๕
๗๕๙

	๖๔๒
๖๔๐
๑,๑๙๔
๖๐๐
๕๑๓
๖๖๕
๘๐๒
	๑๖๗
๑๙๐
๒๔๗
๑๔๘
๑๑๔
๑๓๗
๑๖๒

	๒๔
๓๕
๒๖
๒๘
๒๓
๒๒
๓๗


	
	รวม
	๓,๔๕๘
	๙,๙๖๐
	๔,๙๐๔
	๕,๐๕๖
	๑,๑๖๕
	๑๙๕


(ข้อมูล ณ วันที่ ๑  มีนาคม  ๒๕๕๕)  จากทะเบียนราษฎร์อำเภอพระพรหม



	[bookmark: _Toc155080837][bookmark: _Toc155081228][bookmark: _Toc155081614]อายุ/ปี
	หมู่บ้านที่  ๑
	หมู่บ้านที่  ๒
	หมู่บ้านที่  ๓

	
	ชาย
	หญิง
	รวม
	ชาย
	หญิง
	รวม
	ชาย
	หญิง
	รวม

	๐ - ๓  
	๒๖
	๒๗
	๕๓
	๒๗
	๒๑
	๔๘
	๔๒
	๕๒
	๙๔

	     ๔ – ๖  
	๒๓
	๒๕
	๔๘
	๑๒
	๒๐
	๓๒
	๔๒
	๔๕
	๘๗

	     ๗ - ๑๒  
	๕๓
	๔๗
	๑๐๐
	๔๕
	๓๕
	๘๐
	๘๓
	๘๙
	๑๗๒

	    ๑๓ - ๑๘   
	๕๓
	๔๗
	๑๐๐
	๕๒
	๓๓
	๘๕
	๑๑๗
	๑๐๒
	๒๑๙

	    ๑๙ - ๒๓   
	๕๙
	๕๑
	๑๑๐
	๔๐
	๖๒
	๑๐๒
	๙๐
	๑๐๖
	๑๙๖

	    ๒๔ - ๖๐
	๓๕๐
	๓๔๗
	๖๙๗
	๓๗๐
	๓๔๖
	๗๑๖
	๖๔๗
	๖๓๙
	๑,๒๘๖

	   ๖๑ ขึ้นไป
	๗๗
	๙๘
	๑๗๕
	๗๕
	๑๒๓
	๑๙๘
	๑๑๗
	๑๖๑
	๒๗๘

	รวม
	๖๔๑
	๖๔๒
	๑,๒๘๓
	๖๒๑
	๖๔๐
	๑,๒๓๙
	๑,๑๓๘
	๑,๑๙๔
	๒,๓๓๒





	อายุ/ปี
	หมู่บ้านที่  ๔
	หมู่บ้านที่  ๕
	หมู่บ้านที่  ๖

	
	ชาย
	หญิง
	รวม
	ชาย
	หญิง
	รวม
	ชาย
	หญิง
	รวม

	๐ - ๓  
	๓๐
	๒๗
	๕๗
	๒๓
	๒๗
	๕๐
	๓๖
	๒๒
	๕๘

	   ๔ – ๖  
	๑๗
	๒๒
	๓๙
	๒๑
	๑๘
	๓๙
	๓๖
	๒๖
	๖๒

	  ๗ - ๑๒  
	๔๖
	๓๕
	๘๑
	๔๔
	๔๐
	๘๔
	๔๘
	๕๓
	๑๐๑

	 ๑๓ - ๑๘   
	๕๑
	๔๖
	๙๗
	๓๗
	๕๔
	๙๑
	๗๓
	๕๙
	๑๓๒

	 ๑๙ - ๒๓   
	๔๘
	๔๔
	๙๒
	๔๐
	๓๔
	๗๔
	๔๙
	๕๔
	๑๐๓

	 ๒๔ - ๖๐
	๓๓๐
	๓๒๒
	๖๕๒
	๒๔๗
	๒๖๔
	๕๑๑
	๓๘๓
	๓๗๒
	๗๕๕

	 ๖๑ ขึ้นไป
	๗๔
	๑๐๔
	๑๗๘
	๕๒
	๗๖
	๑๒๘
	๖๐
	๗๙
	๑๓๙

	รวม
	๕๙๖
	๖๐๐
	๑,๑๙๖
	๔๖๔
	๕๑๓
	๙๗๗
	๖๘๕
	๖๖๕
	๑,๓๕๐




	อายุ/ปี
	หมู่บ้านที่  ๗

	
	ชาย
	หญิง
	รวม

	๐ - ๓  
	๓๔
	๓๑
	๖๕

	    ๔ – ๖  
	๑๘
	๒๑
	๓๙

	    ๗ - ๑๒  
	๔๖
	๔๒
	๘๘

	   ๑๓ - ๑๘   
	๖๙
	๕๔
	๑๒๓

	   ๑๙ - ๒๓   
	๖๑
	๕๒
	๑๑๓

	   ๒๔ - ๖๐
	๔๔๘
	๔๘๙
	๙๓๗

	  ๖๑ ขึ้นไป
	๘๓
	๑๑๓
	๑๙๖

	รวม
	๗๕๙
	๘๐๒
	๑,๕๖๑


	อายุ/ปี
	รวมทั้งตำบล

	
	ชาย
	หญิง
	รวม
	

	๐ - ๓  
	๒๑๘
	๒๐๗
	๔๒๕
	

	    ๔ – ๖  
	๑๖๙
	๑๗๗
	๓๔๖
	

	    ๗ - ๑๒  
	๓๖๕
	๓๔๑
	๗๐๖
	

	  ๑๓ - ๑๘   
	๔๕๒
	๓๙๕
	๘๔๗
	

	  ๑๙ - ๒๓   
	๓๘๗
	๔๐๓
	๗๙๐
	

	  ๒๔ - ๖๐
	๒,๗๗๕
	๒,๗๗๙
	๕,๕๕๔
	

	  ๖๑ ขึ้นไป
	๕๓๘
	๗๕๔
	๑,๒๙๒
	

	รวม
	๔,๙๐๔
	๕,๐๕๖
	๙,๙๖๐
	


                                          
                                                                                                                                                                                  
จากตารางแสดงให้เห็นว่า   ประชากรในตำบลนาสารทั้งหมด   ๙,๙๖๐  คน  แยกเป็น  เพศ ชาย  ๔,๙๐๔  คน  คิดเป็นร้อยละ  ๔๙.๒๔   เพศหญิง  ๕,๐๕๖  คน  คิดเป็นร้อยละ  ๕๐.๗๖   และคนพิการ  ๑๙๕  คน  คิดเป็นร้อยละ  ๑.๙๕ 


๑๖.  การศึกษา

โรงเรียนประถมศึกษา			จำนวน 		๕ 	แห่ง
ระดับอาชีวศึกษา				จำนวน 		๑ 	แห่ง
มหาวิทยาลัย(วิทยาเขต)			จำนวน 		๑	แห่ง
ศูนย์พัฒนาเด็กเล็ก			จำนวน		๑ 	แห่ง
ศูนย์บริการการศึกษานอกโรงเรียน		จำนวน 		๑ 	แห่ง
ศูนย์การศึกษาพิเศษจังหวัด		จำนวน 		๑ 	แห่ง

[bookmark: _Toc155080838]๑๗.  สถานพักผ่อนหย่อนใจ
	สนามของสถานศึกษา		๗	แห่ง		 
	สนามกีฬาของท้องถิ่น		๑	แห่ง		 

๑๘.  สถาบันและองค์กรทางศาสนา
วัด 	๗	แห่ง 
ประชาชนนับถือศาสนาพุทธ 	๙๘ %
ประชาชนนับถือศาสนาอื่นๆ 	๒ %

๑๙.  การสาธารณสุข
โรงพยาบาลส่งเสริมสุขภาพตำบลบ้านพระเพรง	๑ 	แห่ง
ร้านขายยา			จำนวน 		๓ 	แห่ง
อัตราการมีและใช้ส้วมราด ๑๐๐%














ส่วนที่ ๓
สรุปผลการพัฒนาท้องถิ่นในปีที่ผ่านมา

ผลการดำเนินงานของ อบต. ประจำปีงบประมาณ  พ.ศ. ๒๕๕๔
	ในการดำเนินงานในปีงบประมาณ พ.ศ. ๒๕๕๔ (๑ ตุลาคม ๒๕๕๓ – ๓๐ กันยายน  ๒๕๕๔)    ผู้บริหารองค์การบริหารส่วนตำบลนาสารได้ยึดถือกรอบแนวทางการพัฒนาตามแผนพัฒนาสามปี (พ.ศ.๒๕๕๔-๒๕๕๖)  และข้อบัญญัติงบประมาณรายจ่ายประจำปีงบประมาณ พ.ศ. ๒๕๕๔  เป็นหลักในการดำเนินงาน
	
ผลงานที่ได้ดำเนินการ  โดยแบ่งออกเป็น  ๔  ยุทธศาสตร์ ดังนี้

ยุทธศาสตร์ที่  ๑     การพัฒนาคุณภาพชีวิตของคนและสังคม

	ลำดับที่
	รายการโครงการ
	งบประมาณ  (บาท)

	๑
๒
๓
๔
๕
๖
๗
๘
๙
๑๐ 
๑๑
๑๒
๑๓
๑๔
๑๕
๑๖
๑๗
๑๘
๑๙

	โครงการให้เบี้ยยังชีพคนชรา
โครงการให้เบี้ยยังชีพคนพิการ
โครงการให้เบี้ยยังชีพผู้ป่วยเอดส์
โครงการจ้างเหมาพนักงานรักษาความปลอดภัย
โครงการค่าจ้างเหมาประกอบอาหารสำเร็จ
โครงการวันแม่แห่งชาติ
โครงการกำจัดขยะมูลฝอยและสิ่งปฏิกูล
โครงการจัดงาน 5 ธันวามหาราช
โครงการชักพระ
โครงการจัดงานวันเด็ก
โครงการจัดงานวันลอยกระทง
โครงการกวนข้าวมธุปยาท
โครงการจัดงานวันสงกรานต์
โครงการจัดงานวันเข้าพรรษา
โครงการเข้าร่วมการแข่งขันกีฬาเยาวชนและประชาชนระดับอำเภอ
โครงการจัดการแข่งขันกีฬาต้านยาเสพติด(นาสารเกมส์)
โครงการรณรงค์ป้องกันและแก้ไขปัญหายาเสพติด
โครงการตั้งจุดบริการประชาชน
โครงการรณรงค์ป้องกันโรคพิษสุนัขบ้า
	๑,๓๘๖,๐๐๐
๖๖๓,๐๐๐
๙๐,๐๐๐
๙๖,๐๐๐
๑๐๙,๒๐๐
๕,๐๐๐
๑๓๑,๓๑๖
๗๒,๕๐๐
๘๐,๐๐๐
๕๐,๐๐๐
๕๐,๐๐๐
๒๑,๐๐๐
๓๐๐,๐๐๐
๗,๐๐๐
๒๐๐,๐๐๐
๒๘๐,๐๐๐
๒๑,๐๐๐
๖๐,๐๐๐
๒๙,๐๐๐




 

	ลำดับที่
	รายการโครงการ
	งบประมาณ  (บาท)

	๒๐
๒๑
๒๒
๒๓
๒๔
๒๕
๒๖
๒๗
๒๘
๒๙
๓๐
๓๑
๓๒
๓๓
๓๔



	โครงการรณรงค์ป้องกันไข้เลือดออก
โครงการเลือกตั้งซ่อมหรือเลือกตั้งทั่วไป
โครงการเสริมสร้างความเข้มแข็งของสถาบันครอบครัวในชุมชน
โครงการป้องกันและบรรเทาสาธารณภัย
โครงการจัดซื้ออาหารเสริม(นม)
โครงการจัดซื้อเคมีภัณฑ์กำจัดยุง
โครงการจัดซื้อวัสดุอุปกรณ์กีฬาให้กับหมู่บ้าน
โครงการจัดงานประเพณีเทศกาลเดือนสิบ
โครงการอุดหนุนการจัดงานชักพระอำเภอพระพรหม
โครงการพัฒนาสาธารณสุขมูลฐานภาคประชาชน
โครงการอาหารกลางวัน
โครงการฝึกอบรมหรือทบทวน อปพร.
โครงการเสริมสร้างและเพิ่มทักษะให้กับเด็กและเยาวชน
โครงการอบรมจักรสานเชือกพลาสติก
โครงการพัฒนาและบริหารศูนย์บริการและถ่ายทอดเทคโนโลยีการเกษตรประจำตำบลนาสาร  

               รวมงบประมาณที่ใช้ในยุทธศาสตร์นี้  

	๒๒,๐๐๐
๗๘,๐๐๐
๒๐,๐๐๐
๑๘๒,๐๐๐
๙๙๐,๐๓๐
๓๐,๐๐๐
๕๐,๐๐๐
๒๐,๐๐๐
๓๐,๐๐๐
๗๐,๐๐๐
๑,๔๓๒,๖๐๐
๑๙๖๐๐๐
๕๐,๐๐๐
๒๘,๐๐๐
๑๗,๐๐๐


๔,๘๑๗,๖๔๖





ยุทธศาสตร์ที่๒. การพัฒนาด้านสาธารณูปโภค สาธารณูปการ

	ลำดับที่
	รายการโครงการ
	งบประมาณ  (บาท)

	๑
๒

๓

๔
๕
๖
๗
๘
๙
๑๐
๑๑
๑๒
๑๓
๑๔
๑๕
๑๖
๑๗
๑๘
๑๙
๒๐
๒๑
๒๒
๒๓
๒๔

	โครงการจัดจ้างตัดหญ้าไหล่ทางถนน
ถนนลาดลางผิวจราจรแอสฟัลท์ติก คอนกรีตสายชลประทานมะม่วงขาว-   ไชยมนตรี ม.๔
โครงการก่อสร้างถนนลาดยางผิวจราจรแอสฟัลท์ติก คอนกรีตสายซอย 2 สระประมง  ม.6
โครงการบุกเบิกถนนสายหว้าเทียน-ชายคลอง  ม.4
โครงการซ่อมแซมไหล่ทางสายบ้านพจน์ สายหนองจอก 
โครงการซ่อมแซมไหล่ทางสายเลียบทางรถไฟ
โครงการก่อสร้างท่อเหลี่ยมสายร่วมใจ
โครงการก่อสร้างท่อเหลี่ยมสายมะม่วงตลอด
โครงการก่อสร้างถนน คสล.สายตาเอี่ยม
โครงการก่อสร้างถนนลาดยางสายราษฎร์ยินดี-พลีชาละวัล ม.5
โครงการซ่อมแซมถนนสาย นาบิ้งเดียวและสายหว้าเทียน-ถนนรถไฟ
โครงการซ่อมแซมถนนสายริมกำแพงรพช.และหนองแตน-ไผ่โปง ม.3
โครงการซ่อมแซมถนนสายอำเภอ-ศาลาเวช และสายนาท่า
โครงการซ่อมแซมถนนสายเกาะหลอดและป่ารักษ์น้ำ
โครงการซ่อมแซมสายเทียนขาว-พร้อมอุทิศ 
โครงการซ่อมแซมถนนสายศูนย์ราชการฯ-ถนนห้วยพระ
โครงการซ่อมแซมถนนสายทุ่งไสคาและสายป่ารักษ์น้ำและสายนายรื่น
โครงการซ่อมแซมถนนสายวังปริง และสายหมอเชิญและสายธานีพัฒนา  
โครงการซ่อมแซมคอสะพานท่าข้าม-คลองหยวด ม.1,ม.6
โครงการก่อสร้างถนนลาดยางสายนาปลี้ม-คลองหยวด
โครงการปรับปรุงซอยอรชร แยก 1 ม.7
โครงการซ่อมแซมถนนหินคลุกสายมะม่วงแก้ว
โครงการก่อสร้างถนน คสล.สายเลียบคลองมะม่วงตลอด ม.7
โครงการก่อสร้างถนน คสล.สายสะพานตากแดด ป่ารักษ์น้ำ ม.3 
        
รวมงบประมาณที่ใช้ในยุทธศาสตร์นี้
	๙๘,๐๐๐
๓๔๙,๐๐๐

๙๖๐,๐๐๐



๕๙๙,๐๐๐
๗๗,๐๐๐
๘๘,๕๐๐
๓๕๒,๐๐๐
๓๕๒,๐๐๐
๗๑๙,๐๐๐
๑,๐๘๐,๐๐๐
๗๒,๐๐๐
๘๘,๖๐๐
๙๙,๐๐๐
๘๕,๐๐๐
๖๔,๐๐๐
๕๙,๐๐๐
๖๘,๘๐๐
๖๐,๕๐๐
๘๓,๐๐๐
๑,๑๑๗,๐๐๐
๘๖,๙๐๐
๕๑,๘๐๐
๑,๙๐๙,๐๐๐
๑,๖๙๕,๐๐๐

๑๐,๒๑๔,๑๐๐















ยุทธศาสตร์ที่  ๓   การพัฒนาระบบน้ำและเศรษฐกิจชุมชน


	ลำดับที่
	รายการโครงการ
	งบประมาณ  (บาท)

	๑

๒
๓
๔
๕
๖
๗

	โครงการวางท่อขยายเขตจำหน่ายน้ำประปาถนนมะม่วงตลอด-ซอยร่วมใจ-คลองกง ม.2
โครงการวางท่อระบายน้ำสายทุ่งปรัง
โครงการขุดลอกคูระบายน้ำสายพระเพรง-หนองแตน
โครงการวางท่อระบายน้ำเพื่อการระบายน้ำ
โครงการขุดลอกคลอง (ภัยพิบัติ) 
โครงการขุดลอกคลอง ครั้งที่ ๒ (ภัยพิบัติ)
โครงการวางท่อน้ำประปา สายหว้าเทียน   

รวมงบประมาณที่ใช้ในยุทธศาสตร์นี้

	๖๔๙,๑๐๐

๖๑๖,๕๐๐
๑๘,๐๐๐
๕๓๐,๐๐๐
๗,๐๗๕,๐๐๐
๒๙๖,๐๐๐
๑๙๓,๐๐๐

๙,๓๗๗,๖๐๐




ยุทธศาสตร์ที่  ๔  การพัฒนาการเมืองการบริหารงานบุคลากรให้มีคุณภาพ

	ลำดับที่
	รายการโครงการ
	งบประมาณ  (บาท)

	๑
๒
๓
๔
๕
๖
๗
๘
๙
๑๐
๑๑
๑๒

๑๓
๑๔
	โครงการจัดเก็บและบันทึกข้อมูลความจำเป็นพื้นฐาน(จปฐ.)
โครงการจัดทำประชาคมหมู่บ้านและตำบล
โครงการจัดซื้อวัสดุก่อสร้าง
โครงการ อบต.เคลื่อนที่พบประชาชน
โครงการจัดซื้อวัสดุสำนักงาน
โครงการจัดซื้อวัสดุและครุภัณฑ์งานบ้านงานครัว
โครงการจัดซื้อวัสดุไฟฟ้าและวิทยุ
โครงการจัดซื้อวัสดุคอมพิวเตอร์
โครงการจัดซื้อและวัสดุครุภัณฑ์สำนักงาน
โครงการจัดซื้อกล้องถ่ายรูปดิจิตอล
โครงการปกป้องสถาบันสำคัญของชาติ
โครงการส่งเสริมและทุนการศึกษาของผู้บริหาร สมาชิกสภา พนักงาน 
พนักงานจ้าง
โครงการจัดเก็บภาษีนอกสถานที่
โครงการจัดทำวารสารประชาสัมพันธ์

                    รวมงบประมาณในยุทธศาสตร์นี้
	๖๐,๐๐๐
๑๒,๐๐๐
๖๐,๐๐๐
๑๑,๐๐๐
๑๑๐,๐๐๐
๑๐๐,๐๐๐
๑๗๐,๐๐๐
๖๕,๐๐๐
๑๔๐,๐๐๐
๑๐,๐๐๐
๔๐,๐๐๐
๑๒๐,๐๐๐

๕,๐๐๐
๑๐๐,๐๐๐

๑,๐๐๓,๐๐๐


				
สรุปสถานการณ์การพัฒนา (ด้วยวิธีการ Swot  Analysis )  ในด้านต่าง  ๆดังนี้

๑.ด้านการพัฒนาคุณภาพชีวิตของคนและสังคม
	จุดแข็ง (Strength : S)
1. มีสถานศึกษาเพียงพอที่จะรองรับนักเรียนในพื้นที่  
2. มีคณะกรรมการคณะต่างๆที่ทำหน้าที่เพื่อพัฒนาครอบครัวและชุมชนในตำบล
3. เป็นสังคมชนบทที่มีการช่วยเหลือเกื้อกูลกัน
4. มีปราชญ์ชาวบ้านและภูมิปัญญาท้องถิ่นที่หลากหลาย
5. ประชาชนยึดมั่นในวัฒนธรรม ขนบธรรมเนียมประเพณี
6. ผู้นำมีศักยภาพ
7. มีบุคลากรและอัตรากำลัง คุณวุฒิอยู่ในระดับที่พร้อมที่จะดำเนินการตามนโยบาย
    จุดอ่อน (Weakness : W)
1. งบประมาณในการให้ความช่วยเหลือผู้ด้อยโอกาสและการพัฒนาคุณภาพชีวิตในด้านต่างๆมีจำกัด
2. ประชากรในวัยแรงงานละทิ้งถิ่นฐานไปทำงานยังต่างถิ่น
3. โครงการด้านการพัฒนาคนและสังคมมีน้อยและไม่ต่อเนื่อง
4. ฐานข้อมูลต่างๆ ยังไม่ชัดเจน
5. บุคลากรปฏิบัติงานในลักษณะงานประจำมากกว่าการปฏิบัติงานในเชิงรุก
6. ปัญหาความไม่ปลอดภัยในชีวิตและทรัพย์สิน
7. ประชาชนขาดความสนใจในเรื่องการจัดการสิ่งแวดล้อม
     โอกาส  (Opportunity : O)
1. หน่วยงานราชการหลายๆหน่วยงานให้การแนะนำ  ส่งเสริม  สนับสนุนงบประมาณ และมีการบูรณาการทำงานร่วมกันเพื่อให้ประชาชนมีคุณภาพชีวิตที่ดีขึ้น
2. ยุทธศาสตร์การพัฒนาคนและสังคมเป็นยุทธศาสตร์ระดับชาติที่รัฐบาลส่งเสริม
3. ได้รับความร่วมมือจากหลาย ๆ หน่วยงานในด้านการจัดการสิ่งแวดล้อม
4. ยุทธศาสตร์การพัฒนาด้านทรัพยากรธรรมชาติและสิ่งแวดล้อมเป็นยุทธศาสตร์ระดับชาติที่รัฐบาลส่งเสริม
    อุปสรรคหรือข้อจำกัด (Threat : T)
1. ได้รับงบประมาณสนับสนุนจากหน่วยงานที่เกี่ยวข้องน้อย  ไม่สามารถใช้บริหารจัดการได้ตามวัตถุประสงค์

2. การแก้ไขปัญหาด้านสังคมเป็นงานที่ต้องอาศัยความร่วมมือจากหลายๆส่วนจึงจะเกิดผลสัมฤทธิ์และต้องใช้ระยะเวลานานในการดำเนินการเพราะไม่เห็นผลชัดเจนในระยะสั้นแต่จะส่งผลยั่งยืนได้ในอนาคต
3. ระเบียบกฎหมายที่เกี่ยวข้องค่อนข้างมากทำให้การดำเนินงานไม่คล่องตัว  เกิดความล่าช้าในการทำงาน ทำให้ประชาชนเกิดความเบื่อหน่าย


      ๒. การพัฒนาโครงสร้างพื้นฐาน
     จุดแข็ง (Strength : S)
1. ประชาชนมีความต้องการ ผู้บริหารสนับสนุนแนวคิดและกำหนดนโยบายการพัฒนาด้านบริการสาธารณะอย่างต่อเนื่อง
2. เส้นทางการเดินทางในตำบลมีความเชื่อมโยงระบบโครงข่ายรองรับปริมาณการจราจร 
    จุดอ่อน (Weakness : W)
1. งบประมาณในการจัดหา/ก่อสร้าง/ปรับปรุง/ซ่อมแซม/ขยายเขต  ไฟฟ้า ถนน  มีจำกัด
2. ไม่สามารถดำเนินการโครงการขนาดใหญ่ที่ต้องใช้งบประมาณสูง
3.  มีถนนหลายสายต้องใช้งบประมาณจำนวนมาก
     โอกาส  (Opportunity : O)
1. มีหน่วยงานภาครัฐเข้ามาช่วยเหลือให้การสนับสนุนงบประมาณ
2. มีการบูรณาการโครงการต่างๆ
    อุปสรรคหรือข้อจำกัด (Threat : T)
1. ภัยธรรมชาติทำให้ถนนชำรุดเสียหาย
2. พื้นที่มีขนาดกว้าง  เป็นที่ราบลุ่มในบางพื้นที่มีน้ำท่วมขังเป็นเวลานาน
3. งบประมาณในการพัฒนามีน้อยมาก

     ๓. การพัฒนาระบบน้ำและเศรษฐกิจชุมชน
                  จุดแข็ง (Strength : S)
1. ประชาชนมีความต้องการ ผู้บริหารสนับสนุนแนวคิดและกำหนดนโยบายการพัฒนาด้านระบบน้ำอุปโภคและบริโภค อย่างต่อเนื่อง
2. เป็นพื้นที่ที่สามารถเพาะปลูกพืชผลเกษตรหลากหลายชนิด
3. เป็นเขตพื้นที่ที่อยู่ใกล้ตลาดกลางสินค้าพืชผลขนาดใหญ่ของภาคใต้

    จุดอ่อน (Weakness : W)
1. งบประมาณในการจัดหา / ก่อสร้าง / ซ่อมแซมมีจำกัด
2. ไม่สามารถดำเนินการโครงการขนาดใหญ่ที่ต้องใช้งบประมาณสูง
3.  มีโครงการขยายเขตประปา ต้องใช้งบประมาณจำนวนมาก
4. ประชาชนมีหนี้สิน  ทั้งหนี้นอกระบบและในระบบ
5. ประชาชนขาดแหล่งเงินทุน
6. ขาดระบบชลประทานที่ดี
7. ขาดทักษะและความรู้ในการประกอบอาชีพ
8. ขาดการรวมกลุ่มอาชีพที่ชัดเจน

9. เกษตรกรไม่สามารถกำหนดราคาสินค้าของตนเองและไม่มีอำนาจในการต่อรองกับพ่อค้าคนกลาง
๑๐. ประชาชนรอความช่วยเหลือจากภาครัฐไม่พึ่งพาตนเอง
          ๑๑. ปัญหาน้ำท่วมขังในพื้นที่  ทำให้พืชผลทางการเกษตรเสียหาย
๑๒. ขาดองค์ความรู้ในการเพิ่มผลผลิตและการประกอบกิจการที่ได้มาตรฐาน
          ๑๓. เกษตรกรขาดองค์ความรู้ด้านมาตรฐานเกษตรอินทรีย์แบบครบวงจร
          ๑๔. ขาดการสร้างมูลค่าเพิ่มให้กับสินค้าเกษตร   เช่น  ตราผลิตภัณฑ์ บรรจุภัณฑ์
          ๑๕. หมู่บ้านขาดความเข้มแข็งและขีดความสามารถในการบริหารจัดการชุมชนท้องถิ่น
          ๑๖. การผลิตสินค้าเกษตรส่วนใหญ่ยังไม่ได้มาตรฐานและคุณภาพระดับสากล
          ๑๗. เกษตรกรรายย่อยขาดเงินทุน เทคโนโลยี เครื่องจักรและอุปกรณ์ทางการเกษตรที่มีประสิทธิภาพใน
                 การเพิ่มผลผลิต
          ๑๘. ขาดทักษะความสามารถในการดำเนินงานด้านการตลาดเชิงรุก
          ๑๙. การผลิตสินค้าพื้นเมือง สินค้าหนึ่งผลิตภัณฑ์หนึ่งตำบล ของที่ระลึกยังคงยึดโยงอยู่กับการผลิตตาม
                วัตถุดิบที่ผู้ผลิตมี และไม่มีการศึกษาวิจัยเพื่อผลิตตามสิ่งที่นักท่องเที่ยวต้องการอย่างจริงจัง
          ๒๐. ไม่มีกลยุทธ์/ช่องทางการตลาดที่สามารถเข้าถึงกลุ่มลูกค้าเป้าหมายเฉพาะ ที่มีประสิทธิผล
     โอกาส  (Opportunity: O)
1. ความต้องการสินค้าเกษตรปลอดสารพิษทั้งในและต่างประเทศมีแนวโน้มที่จะขยายตัวอย่างต่อเนื่อง
2. รัฐบาลมีนโยบายประกันราคาสินค้าการเกษตร
3. ประชาชนได้รับโอกาสจากหลาย ๆ หน่วยงานในการสนับสนุนงบประมาณในการดำเนินงาน
4. มีช่องทางจัดจำหน่ายสินค้าเกษตรปลอดสารพิษที่สามารถเข้าถึงกลุ่มผู้บริโภคโดยตรงมากขึ้น
5. ธุรกิจค้าปลีกหลายแห่งเปิดโอกาสให้สินค้าเกษตรคุณภาพดีมาวางจำหน่ายมากขึ้น
6. มีการพัฒนาเทคโนโลยีแปรรูปและใช้ประโยชน์จากของเหลือจากผลผลิตทางการเกษตรเป็นจำนวนมาก
7. มีเทคโนโลยีและวิทยาการสมัยใหม่ที่สามารถนำมาใช้ในการเพิ่มผลผลิตทางการเกษตรเป็นจำนวนมาก
          ๘.  หน่วยงานภาครัฐมีนโยบายส่งเสริมสนับสนุนให้เลิกใช้สารเคมีในภาคเกษตร
          ๙.  พื้นที่ที่มีการผลิตสินค้าเกษตรปลอดสารพิษไม่มากนัก ทำให้มีคู่แข่งน้อย
              อุปสรรคหรือข้อจำกัด (Threat: T)
1. ภัยธรรมชาติ
2. ผลิตภัณฑ์ /ผลผลิตที่ได้ยังไม่ได้รับการยอมรับเท่าที่ควร ขาดการสร้างความเชื่อมั่นในตัวผลิตภัณฑ์   
3. วิกฤติเศรษฐกิจ ทำให้คนส่วนใหญ่ใช้จ่ายเงินน้อยลงเนื่องจากขาดความเชื่อมั่นในอนาคต
4. ราคาน้ำมันและพลังงานไม่มีเสถียรภาพ เป็นปัจจัยสำคัญที่ก่อให้เกิดความเสี่ยงในการลงทุน
5. ราคาผลผลิตทางการเกษตรไม่แน่นอน ผันผวนตลอดเวลา
6. มีปัญหาการแพร่ระบาดของแมลงและศัตรูพืชในช่วงฤดูการเพาะปลูก
7. ไม่มีแหล่งท่องเที่ยวในพื้นที่
8. งบประมาณในการพัฒนามีน้อยมาก
9. แหล่งน้ำในการผลิตน้ำประปามีน้อย

      ๔. พัฒนาการเมืองการบริหารและบุคลากรให้มีคุณภาพ
                จุดแข็ง (Strength : S)
1. การบริหารเน้นความโปร่งใส  ตรวจสอบได้
2. มีการพัฒนาศักยภาพบุคลากรอย่างสม่ำเสมอ
3. มีบุคลากรและอัตรากำลัง คุณวุฒิอยู่ในระดับที่พร้อมที่จะดำเนินการตามนโยบาย
 จุดอ่อน (Weakness : W)
1. การบริหารจัดการยังไม่เป็นระบบ  ขาดการประสานงานที่ต่อเนื่อง  ไม่มีความพร้อมด้านเทคโนโลยีที่สามารถรองรับการให้บริการประชาชนให้รวดเร็วและทันสมัย  บุคลากรยังขาดทักษะในการใช้เทคโนโลยีสารสนเทศ
2. ขาดความเข้าใจอันดีระหว่างองค์กรและประชาชนเนื่องจากประชาชนไม่ได้รับรู้ข้อมูลข่าวสารที่ถูกต้องและทั่วถึง
3. บุคลากรขาดการทำงานเชิงรุก
4. ประชาชนยังไม่เข้าใจบทบาทขององค์กรในการพัฒนาท้องถิ่น  
     โอกาส  (Opportunity : O)
1. หน่วยงานของรัฐให้การสนับสนุนส่งเสริมการพัฒนาบุคลากรอย่างต่อเนื่อง
2. ยุทธศาสตร์ด้านการบริหารกิจการบ้านเมืองที่ดีเป็นยุทธศาสตร์ระดับชาติที่รัฐบาลส่งเสริม 
     อุปสรรคหรือข้อจำกัด (Threat : T)
1. ความไม่พร้อมในการดำเนินการตามนโยบายของรัฐบาล เนื่องจากมีงบประมาณจำกัด
2. การบริหารจัดการของภาครัฐยังมีกฎระเบียบมากทำให้การบริหารจัดการขาดความคล่องตัว
3. การเปลี่ยนแปลงทางการเมือง

[bookmark: _Toc159232747][bookmark: _Toc170275178]วิสัยทัศน์  พันธกิจ และจุดมุ่งหมายการพัฒนา
๔.๑ วิสัยทัศน์
	บริหารแบบธรรมาภิบาล   สาธารณูปโภค  สาธารณูปการดี   สังคมมีคุณภาพ
๔.๒ พันธกิจ
๑. สร้างระบบการบริหารจัดการที่ดี  โดยให้ประชาชนมีส่วนร่วมในการตัดสินใจ  เพื่อความ   
    โปร่งใส่ในการบริหารและการพัฒนา
          ๒. สร้างระบบโครงสร้างพื้นฐานที่มีประสิทธิภาพตรงกับความต้องการของประชาชน
           ๓. ส่งเสริมสวัสดิการสังคมและสังคมสงเคราะห์
           ๔. ส่งเสริมและพัฒนาสุขภาพกายและสุขภาพจิต
           ๕. ส่งเสริมการศึกษา  ศาสนา  วัฒนธรรมและประเพณีอันดีงานของท้องถิ่น
           ๖. ส่งเสริมการประกอบอาชีพหลักและอาชีพเสริมเพื่อพัฒนารายได้ให้กับประชาชน

๔.๓ จุดมุ่งหมาย
           ๑. ประชาชนอยู่ดีมีสุขและปลอดภัยในชีวิตและทรัพย์สิน
            ๒. ผู้ด้อยโอกาสได้รับการดูแลอย่างทั่วถึง 
           ๓. ประชาชนและเยาวชนได้รับการศึกษาอย่างทั่วถึง
            ๔. ประชาชนมีส่วนร่วมในกิจกรรมทางศาสนา วัฒนธรรมและประเพณีอันดีงามของท้องถิ่น
            ๕. ประชาชนมีอาชีพและมีรายได้เพิ่มขึ้น
            ๖. การคมนาคมมีความสะดวกและปลอดภัย
           ๗. มีแหล่งน้ำในการอุปโภคบริโภคและเพื่อการเกษตรที่เพียงพอ
           ๘. มีทางระบายน้ำที่เพียงพอ
           ๙. ประชาชนมีส่วนร่วมในการบริหารและการพัฒนา

จุดมุ่งหมายเพื่อการพัฒนาท้องถิ่น


	จุดมุ่งหมาย
(Goals)
	ตัวชี้วัด
(KPIs)
	ข้อมูลพื้นฐาน
(Baseline Data)
	เป้าหมาย (targets)

	
	
	
	ปี 54 - 60
	ปี 54
	ปี 55
	ปี 56
	ปี 57
	ปี 58
	ปี 59
	ปี 60

	1.ประชาชนอยู่ดีมีสุขและอยู่รอดปลอดภัย

	ร้อยละของประชากรที่มีสุขภาพดี  
	ประชากรที่มีสุขภาพร้อยละ  90
	97%
	93%
	94%
	95%
	96%
	97%
	97%
	97%

	2. ผู้ด้อยโอกาสได้รับการดูแลอย่างทั่วถึง

	ร้อยละของผู้ด้อยโอกาสที่ได้ขึ้นทะเบียนได้รับการดูแล
	ผู้ด้อยโอกาสที่ได้รับการดูแลร้อยละ  80
	95%
	80%
	85%
	85%
	90%
	90%
	95%
	95%

	3. ประชาชนและเยาวชนได้        รับการศึกษาอย่างทั่วถึง

	ร้อยละของจำนวนประชากรที่อ่านออกเขียนได้
	ประชาชนและเยาวชนที่อ่านออกเขียนได้  96%
	100%
	96%
	97%
	98%
	99%
	100%
	100%
	100%

	4. ประชาชนมีส่วนร่วมในทางศาสนา วัฒนธรรมและประเพณีอันดีงามของท้องถิ่น

	จำนวนครั้งที่ดำเนินการจัดงานประเพณีท้องถิ่น
	ทุกครั้ง
	ทุกครั้ง
	ทุกครั้ง
	 ทุกครั้ง
	 ทุกครั้ง
	 ทุกครั้ง
	ทุกครั้ง
	ทุกครั้ง
	ทุกครั้ง

	4. ประชาชนมีอาชีพและมีรายเพิ่มขึ้น

	ประชาชนมีรายได้น้อยกว่าเกณฑ์มาตรฐานที่กำหนด
	มีรายได้เกินเกณฑ์มาตรฐานที่กำหนด 
	เกินเกณฑ์
	เกินเกณฑ์
	เกินเกณฑ์
	เกินเกณฑ์
	เกินเกณฑ์
	เกินเกณฑ์
	เกินเกณฑ์
	เกินเกณฑ์

	จุดมุ่งหมาย
(Goals)
	ตัวชี้วัด
(KPIs)
	ข้อมูลพื้นฐาน
(Baseline Data)
	เป้าหมาย (targets)

	
	
	
	ปี54- 60
	ปี 54
	ปี 55
	ปี 56 
	ปี 57
	ปี 58
	ปี 59
	ปี 60

	6 มีแหล่งน้ำในการอุปโภคบริโภคและเพื่อการเกษตรที่เพียงพอ

	ความยาวของพื้นที่ที่ขยายเขตระบบประปา
	 ระบบประปาครอบคลุมพื้นที่จำนวน  15  กม.
	 7  กม.
	1  กม.
	1  กม.
	1  กม.
	1  กม.
	1 กม.
	1  กม.
	1  กม.

	7.การคมนาคม  มีความสะดวกปลอดภัย


	จำนวน  ตรม.ของถนน  คสล. ที่เพิ่มขึ้น
	จำนวน  คสล. 40,000  ตรม.

	7,000  ตรม.
	1,000  ตรม.
	1,000  ตรม.
	1,000  ตรม.
	1,000  ตรม.
	 1,000
    ตรม.
	1,000  ตรม.
	1,000  ตรม.

	
	จำนวน  ตรม. ของ ถนนหินคลุกที่เพิ่มขึ้น
	จำนวน  ถนนหินคลุก 110,000  ตรม.
	3,500  ตรม.
	 500   ตรม.
	  500  ตรม.
	 500  ตรม.
	 500  ตรม.
	 500  ตรม.
	 500  ตรม.
	 500   ตรม.

	8. มีทางระบายน้ำที่เพียงพอ

	จำนวนจุดที่ดำเนินการ
	-
	20
	2
	3
	3
	3
	3
	3
	3

	9. ประชาชนเข้ามามีส่วนร่วมในการบริหารและการพัฒนา

	ร้อยละของความพึงพอใจของประชาชน
	-
	  70%
	70%
	  70%
	  70%
	 70%
	70%
	 70%
	 70%

ยุทธศาสตร์การพัฒนาและแนวทางการพัฒนา


	ยุทธศาสตร์การพัฒนา
	แนวทางการพัฒนา
	หน่วยงานรับผิดชอบ

	1.  การพัฒนาคุณภาพชีวิตของคนและสังคม
	1. พัฒนาคุณภาพด้านการศึกษาให้ทั่วถึงทุกระดับ
	สำนักงานปลัดฯ

	
	2. พัฒนาให้ประชาชนอยู่ดีมีสุขและมีความปลอดภัยในชีวิตและทรัพย์สิน
	สำนักงานปลัดฯ

	
	3. พัฒนาด้านการกีฬาและนันทนาการ
	สำนักงานปลัดฯ

	
	4. พัฒนาด้านการศาสนา  ประเพณี  และวัฒนธรรมท้องถิ่น
	สำนักงานปลัดฯ

	
	5. สนับสนุนและส่งเสริมด้านงานสาธารณสุข
	สำนักงานปลัดฯ

	
	6. ส่งเสริมให้มีการจัดการด้านสิ่งแวดล้อม
	สำนักงานปลัดฯ

	
	7. พัฒนาให้ชุมชนน่าอยู่และมีความปลอดภัยในชีวิตและทรัพย์สิน
	สำนักงานปลัดฯ

	

	2.  การพัฒนาโครงสร้างพื้นฐาน
	1.  ก่อสร้างถนนลาดยางหรือคอนกรีตเสริมเหล็ก
	ส่วนโยธา

	
	2.  บุกเบิกถนน
	ส่วนโยธา

	
	3.  ปรับปรุงและซ่อมแซมถนนให้อยู่ในสภาพใช้งานได้ตามปกติ
	ส่วนโยธา

	
	4.  ปรับปรุงและขยายเขตไฟฟ้าสาธารณะและครัวเรือนให้ทั่วถึง
	ส่วนโยธา

	
	5.  พัฒนาระบบการวางผังเมืองให้น่าอยู่

	ส่วนโยธา






-26-

ยุทธศาสตร์การพัฒนาและแนวทางการพัฒนา

	ยุทธศาสตร์การพัฒนา
	แนวทางการพัฒนา
	หน่วยงานรับผิดชอบ

	3.  การพัฒนาระบบน้ำและเศรษฐกิจชุมชน
	1.  ก่อสร้าง/ซ่อมแซมสะพาน
	ส่วนโยธา

	
	2.  ก่อสร้าง/ซ่อมแซมฝายน้ำล้นและประตูน้ำ
	ส่วนโยธา

	
	3.  พัฒนาระบบน้ำและแหล่งน้ำเพื่อการเกษตร
	ส่วนโยธา

	
	4.  พัฒนาระบบน้ำอุปโภคและบริโภค
	ส่วนโยธา

	
	5.  ส่งเสริมการประกอบอาชีพและเศรษฐกิจชุมชน

	สำนักงานปลัดฯ

	5. พัฒนาการเมืองการบริหารและบุคลากรให้มี
คุณภาพ
	1.  พัฒนาองค์กรให้มีความพร้อมที่จะให้บริการ
	ทุกส่วนราชการ

	
	2.  พัฒนาบุคลากรให้มีประสิทธิภาพ
	ทุกส่วนราชการ

	
	3.  ส่งเสริมการมีส่วนร่วมจากภาคประชาชน
	ทุกส่วนราชการ

	
	4.  พัฒนาการเงินการคลังให้มีคุณภาพ
	ทุกส่วนราชการ





 







	


4.๔  ทิศทางและแนวทางการพัฒนาจังหวัด ประกอบด้วย
4.๔.1  แผนพัฒนาเศรษฐกิจและสังคมแห่งชาติฉบับที่ 11  (พ.ศ.2555 - 2559)  
	แผนพัฒนาฯ ฉบับที่ 11 เป็นแผนยุทธศาสตร์ที่ชี้นำทิศทางการพัฒนาประเทศระยะกลาง เพื่อมุ่งสู่วิสัยทัศน์ระยะยาว ที่ทุกภาคส่วนในสังคมไทยได้เห็นพ้องร่วมกันกำหนดเป็นวิสัยทัศน์ปี พ.ศ. 2570 ซึ่งกำหนดไว้ว่า “คนไทยภาคภูมิใจในความเป็นไทย มีมิตรไมตรีบนวิถีชีวิตแห่งความพอเพียง ยึดมั่นในวัฒนธรรมประชาธิปไตย และหลักธรรมาภิบาล   การบริการสาธารณะขั้นพื้นฐานที่ทั่วถึง มีคุณภาพ สังคมมีความปลอดภัยและมั่นคง อยู่ในสภาวะแวดล้อมที่ดี เกื้อกูลและเอื้ออาทรซึ่งกันและกัน ระบบการผลิตเป็นมิตรกับสิ่งแวดล้อม มีความมั่นคงด้านอาหารและพลังงาน อยู่บนฐานทางเศรษฐกิจที่พึ่งตนเองและแข่งขันได้ในเวทีโลก สามารถอยู่ในประชาคมภูมิภาคและโลกได้อย่างมีศักดิ์ศรี”

 วิสัยทัศน์
“สังคมอยู่ร่วมกันอย่างมีความสุข ด้วยความเสมอภาค เป็นธรรม และมีภูมิคุ้มกันต่อการเปลี่ยนแปลง”

 พันธกิจ
1. สร้างสังคมเป็นธรรมและเป็นสังคมที่มีคุณภาพ ทุกคนมีความมั่นคงในชีวิต ได้รับการคุ้มครองทางสังคมที่มีคุณภาพอย่างทั่วถึงและเท่าเทียม มีโอกาสเข้าถึงทรัพยากรและกระบวนการยุติธรรมอย่างเสมอภาค ทุกภาคส่วนได้รับการเสริมพลังให้สามารถมีส่วนร่วมในกระบวนการพัฒนา ภายใต้ระบบบริหารจัดการภาครัฐที่โปร่งใส เป็นธรรม
2. พัฒนาคุณภาพคนไทยให้มีคุณธรรม เรียนรู้ตลอดชีวิต มีทักษะและการดารงชีวิตอย่างเหมาะสมในแต่ละช่วงวัย สถาบันทางสังคมและชุมชนท้องถิ่นมีความเข้มแข็ง สามารถปรับตัวรู้เท่าทันกับการเปลี่ยนแปลง
3. พัฒนาฐานการผลิตและบริการให้เข้มแข็งและมีคุณภาพบนฐานความรู้ ความคิดสร้างสรรค์ และภูมิปัญญา สร้างความมั่นคงด้านอาหารและพลังงาน ปรับโครงสร้างการผลิตและการบริโภคให้เป็นมิตรกับสิ่งแวดล้อม พร้อมสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม
4. สร้างความมั่นคงของฐานทรัพยากรธรรมชาติและสิ่งแวดล้อม สนับสนุนการมีส่วนร่วมของชุมชน รวมทั้งสร้างภูมิคุ้มกันเพื่อรองรับผลกระทบจากการเปลี่ยนแปลงสภาพภูมิอากาศและภัยพิบัติทางธรรมชาติ
 วัตถุประสงค์
1. เพื่อเสริมสร้างสังคมที่เป็นธรรมและเป็นสังคมสันติสุข
2. เพื่อพัฒนาคนไทยทุกกลุ่มวัยอย่างเป็นองค์รวมทั้งทางกาย ใจ สติปัญญา อารมณ์คุณธรรม จริยธรรม และสถาบันทางสังคมมีบทบาทหลักในการพัฒนาคนให้มีคุณภาพ
3. เพื่อพัฒนาเศรษฐกิจให้เติบโตอย่างมีเสถียรภาพ คุณภาพ และยั่งยืน มีความเชื่อมโยงกับเครือข่ายการผลิตสินค้าและบริการบนฐานปัญญา นวัตกรรม และความคิดสร้างสรรค์ในภูมิภาคอาเซียน มีความมั่นคงทางอาหารและพลังงาน การผลิตและการบริโภคเป็นมิตรต่อสิ่งแวดล้อม นำไปสู่การเป็นสังคมคาร์บอนต่ำ
4. เพื่อบริหารจัดการทรัพยากรธรรมชาติและสิ่งแวดล้อมให้เพียงพอต่อการรักษาสมดุลของระบบนิเวศ และเป็นฐานที่มั่นคงของการพัฒนาประเทศ

 เป้าหมายหลัก
1. ความอยู่เย็นเป็นสุขและความสงบสุขของสังคมไทยเพิ่มขึ้น   ความเหลื่อมล้ำในสังคมลดลง สัดส่วนผู้อยู่ใต้เส้นความยากจนลดลง และดัชนีภาพลักษณ์การคอร์รัปชั่นไม่ตำกว่า 5.0 คะแนน
2. คนไทยมีการเรียนรู้อย่างต่อเนื่อง มีสุขภาวะดีขึ้น มีคุณธรรม จริยธรรม และสถาบันทางสังคมมีความเข้มแข็งมากขึ้น
3. เศรษฐกิจเติบโตในอัตราที่เหมาะสมตามศักยภาพของประเทศ ให้ความสำคัญกับการเพิ่มผลิตภาพรวมไม่ต่ำกว่าร้อยละ 3.0 ต่อปี เพิ่มขีดความสามารถในการแข่งขันทางเศรษฐกิจของประเทศ เพิ่มมูลค่าผลิตภัณฑ์ของวิสาหกิจขนาดกลางและขนาดย่อมต่อผลิตภัณฑ์มวลรวมในประเทศ ให้มีไม่ต่ำกว่าร้อยละ 40.0
4. คุณภาพสิ่งแวดล้อมอยู่ในเกณฑ์มาตรฐาน เพิ่มประสิทธิภาพการลดการปล่อยก๊าซเรือนกระจก รวมทั้งเพิ่มพื้นที่ป่าไม้เพื่อรักษาสมดุลของระบบนิเวศ
 ยุทธศาสตร์ และแนวทางการพัฒนา
1. ยุทธศาสตร์การสร้างความเป็นธรรมในสังคม ให้ความสำคัญกับ
   (1) การสร้างความมั่นคงทางเศรษฐกิจและสังคมให้ทุกคนในสังคมไทยควบคู่กับการเสริมสร้างขีด
        ความสามารถในการจัดการความเสี่ยงและสร้างโอกาสในชีวิตให้แก่ตนเอง 
   (2) การจัดบริการทางสังคมให้ทุกคนตามสิทธิขั้นพื้นฐาน เน้นการสร้างภูมิคุ้มกันระดับปัจเจก และ
        สร้างการมีส่วนร่วมในกระบวนการตัดสินใจในการพัฒนาประเทศ 
   (3) การเสริมสร้างพลังให้ทุกภาคส่วนสามารถเพิ่มทางเลือกการใช้ชีวิตในสังคมและมีส่วนร่วมในเชิง
        เศรษฐกิจ สังคม และการเมืองได้อย่างมีคุณค่าและศักดิ์ศรี 
   (4) การสานสร้างความสัมพันธ์ของคนในสังคมให้มีคุณค่าร่วมและตระหนักถึงผลประโยชน์ของ
        สังคม และเสริมสร้างการบริหารราชการแผ่นดินที่มีประสิทธิภาพ โปร่งใส มีระบบตรวจสอบ
        และการรับผิดชอบที่รัดกุม 
2. ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน ให้ความสำคัญกับ
   (1) การปรับโครงสร้างและการกระจายตัวประชากรให้เหมาะสม 
   (2) การพัฒนาคุณภาพคนไทยให้มีภูมิคุ้มกันต่อการเปลี่ยนแปลง 
   (3) การส่งเสริมการลดปัจจัยเสี่ยงด้านสุขภาพอย่างเป็นองค์รวม 
   (4) การส่งเสริมการเรียนรู้ตลอดชีวิต 
   (5) การเสริมสร้างความเข้มแข็งของสถาบันทางสังคม 
 3. ยุทธศาสตร์ความเข้มแข็งภาคเกษตร ความมั่นคงของอาหารและพลังงาน ให้ความสำคัญกับ
   (1) การพัฒนาทรัพยากรธรรมชาติที่เป็นฐานการผลิตภาคเกษตรให้เข้มแข็งและยั่งยืน
   (2) การเพิ่มประสิทธิภาพและศักยภาพการผลิตภาคเกษตร 
   (3) การสร้างมูลค่าเพิ่มผลผลิตทางการเกษตรตลอดห่วงโซ่การผลิต 
   (4) การสร้างความมั่นคงในอาชีพและรายได้ให้แก่เกษตรกร 
   (5) การสร้างความมั่นคงด้านอาหารและพัฒนาพลังงานชีวภาพในระดับครัวเรือนและชุมชน 
   (6) การสร้างความมั่นคงด้านพลังงานชีวภาพเพื่อสนับสนุนการพัฒนาประเทศและความเข้มแข็ง
        ภาคเกษตร 
   (7) การปรับระบบบริหารจัดการภาครัฐเพื่อเสริมสร้างความมั่นคงด้านอาหารและพลังงาน 

4. ยุทธศาสตร์การปรับโครงสร้างเศรษฐกิจสู่การเติบโตอย่างมีคุณภาพและยั่งยืน ให้ความสำคัญกับ
   (1) การปรับโครงสร้างเศรษฐกิจสู่การพัฒนาที่มีคุณภาพและยั่งยืน 
   (2) การพัฒนาวิทยาศาสตร์ เทคโนโลยี วิจัย และนวัตกรรม 
   (3) การพัฒนาขีดความสามารถในการแข่งขันที่มีประสิทธิภาพ เท่าเทียม และเป็นธรรม
   (4) การบริหารจัดการเศรษฐกิจส่วนรวมอย่างมีเสถียรภาพ 
5. ยุทธศาสตร์การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม 
    ให้ความสำคัญกับ
(1) การพัฒนาความเชื่อมโยงด้านการขนส่งและระบบโลจิสติกส์ภายใต้กรอบความร่วมมือใน      อนุภูมิภาคต่างๆ 
   (2) การพัฒนาฐานลงทุนโดยเพิ่มขีดความสามารถในการแข่งขันระดับอนุภูมิภาค
   (3) การสร้างความพร้อมในการเข้าสู่ประชาคมอาเซียน 
   (4) การเข้าร่วมเป็นภาคีความร่วมมือระหว่างประเทศและภูมิภาคภายใต้บทบาทที่สร้างสรรค์      
        เป็นทางเลือกในการดำเนินนโยบายระหว่างประเทศในเวทีโลก 
   (5) การสร้างความเป็นหุ้นส่วนทางเศรษฐกิจในภูมิภาคด้านการพัฒนาทรัพยากรมนุษย์
                  การเคลื่อนย้ายแรงงาน และการส่งเสริมแรงงานไทยในต่างประเทศ 
   (6) การมีส่วนร่วมอย่างสำคัญในการสร้างสังคมนานาชาติที่มีคุณภาพชีวิต ป้องกันภัยจากการก่อ
        การร้ายและอาชญากรรม ยาเสพติด ภัยพิบัติ และการแพร่ระบาดของโรคภัย 
   (7) การเสริมสร้างความร่วมมือที่ดีระหว่างประเทศในการสนับสนุนการเจริญเติบโตทางเศรษฐกิจ
        อย่างมีจริยธรรมและไม่ส่งผลกระทบต่อสิ่งแวดล้อม พร้อมทั้งเปิดรับความร่วมมือกับองค์กร
        ระหว่างประเทศที่ไม่แสวงหากำไร 
   (8) การเร่งรัดการใช้ประโยชน์จากข้อตกลงการค้าเสรีที่มีผลบังคับใช้แล้ว 
   (9) การส่งเสริมให้ประเทศไทยเป็นฐานการลงทุน และการประกอบธุรกิจในเอเชียรวมทั้งเป็นฐาน
        ความร่วมมือในการพัฒนาภูมิภาค 
   (10) การปรับปรุงและเสริมสร้างความเข้มแข็งของภาคีการพัฒนาภายในประเทศตั้งแต่ระดับชุมชน
          ท้องถิ่น 
6. ยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืน ให้ความสำคัญกับ
   (1) การอนุรักษ์ ฟื้นฟู และสร้างความมั่นคงของฐานทรัพยากรธรรมชาติและสิ่งแวดล้อม
   (2) การปรับกระบวนทัศน์การพัฒนาและขับเคลื่อนประเทศเพื่อเตรียมพร้อมไปสู่การเป็น
        เศรษฐกิจและสังคมคาร์บอนต่ำและเป็นมิตรกับสิ่งแวดล้อม 
(2) การยกระดับขีดความสามารถในการรองรับและปรับตัวต่อการเปลี่ยนแปลงสภาพภูมิอากาศ 
(3) เพื่อให้สังคมมีภูมิคุ้มกัน 
   (4) การเตรียมความพร้อมรองรับกับภัยพิบัติทางธรรมชาติ 
   (5) การสร้างภูมิคุ้มกันด้านการค้าจากเงื่อนไขด้านสิ่งแวดล้อมและวิกฤตจากการเปลี่ยนแปลง
        สภาพภูมิอากาศ 
   (6) การเพิ่มบทบาทประเทศไทยในเวทีประชาคมโลกที่เกี่ยวข้องกับกรอบความตกลงและ
        พันธกรณีด้านสิ่งแวดล้อมระหว่างประเทศ 
   (7) การควบคุมและลดมลพิษ 
   (8) การพัฒนาระบบการบริหารจัดการทรัพยากรธรรมชาติและสิ่งแวดล้อมให้มีประสิทธิภาพ โปร่งใสและเป็นธรรมอย่างบูรณาการ 
-30-
4.๔.2. นโยบายการบริหารราชการแผ่นดินของรัฐบาล 
	นโยบายของคณะรัฐมนตรี  นางสาวยิ่งลักษณ์ ชินวัตร นายกรัฐมนตรี  แถลงต่อรัฐสภา  วันอังคารที่ ๒๓ สิงหาคม ๒๕๕๔  ซึ่งหลักการของนโยบายการบริหารราชการแผ่นดินของรัฐบาล จะยึดหลักการบริหารที่มีความยืดหยุ่นที่คำนึงถึงพลวัตรการเปลี่ยนแปลงของปัจจัยภายนอกที่มีผลกระทบต่อการดำเนินนโยบายของรัฐบาล โดยรัฐบาลจะรายงานต่อรัฐสภาเมื่อมีความจำเป็นต้องปรับปรุงนโยบายให้เกิดประโยชน์ต่อประเทศให้มากที่สุด นโยบายของรัฐบาลมีจุดมุ่งหมาย ๓ ประการ คือ
ประการที่หนึ่ง เพื่อนำ ประเทศไทยไปสู่โครงสร้างเศรษฐกิจที่สมดุลมีความเข้มแข็งของเศรษฐกิจภายในประเทศมากขึ้น ซึ่งจะเป็นพื้นฐานที่สำคัญของการสร้างการเติบโตอย่างมีคุณภาพและยั่งยืน การพัฒนาคุณภาพและสุขภาพคนไทยในทุกช่วงวัย ถือเป็นปัจจัยชี้ขาดความสามารถในการอยู่รอดและแข่งขันได้ของเศรษฐกิจไทย
ประการที่สอง เพื่อนำประเทศไทยสู่สังคมที่มีความปรองดองสมานฉันท์และอยู่บนพื้นฐานของหลักนิติธรรมที่เป็นมาตรฐานสากลเดียวกันและมีหลักปฏิบัติที่เท่าเทียมกันต่อประชาชนคนไทยทุกคน
ประการที่สาม เพื่อนำ ประเทศไทยไปสู่การเป็นประชาคมอาเซียนในปี ๒๕๕๘ อย่างสมบูรณ์ โดยสร้างความพร้อมและความเข้มแข็งทั้งทางด้านเศรษฐกิจสังคมและวัฒนธรรม และการเมืองและความมั่นคง
รัฐบาลจึงได้กำหนดนโยบายการบริหารราชการแผ่นดินไว้โดยแบ่ง การดำเนินการเป็น ๒ ระยะ คือ ระยะเร่งด่วนที่จะเริ่มดำเนินการในปีแรก และระยะการบริหารราชการ ๔ ปีของรัฐบาล เพื่อให้มีการพัฒนาอย่างมีคุณภาพ สมดุล ยั่งยืน และมีภูมิคุ้มกันตามหลักปรัชญาของเศรษฐกิจพอเพียง ดังต่อไปนี้

๑. นโยบายเร่งด่วนที่จะเริ่มดำเนินการในปีแรก
๑.๑ สร้างความปรองดองสมานฉันท์ของคนในชาติและฟื้นฟูประชาธิปไตย
๑.๑.๑  สร้างความปรองดองสมานฉันท์ของคนในชาติและฟื้นฟูประชาธิปไตย โดยการเสริมสร้างความเข้าใจร่วมกันของประชาชนในชาติให้เกิดความสมัครสมานสามัคคีเป็นอันหนึ่งอันเดียวกัน และยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข
๑.๑.๒ เยียวยาและฟื้นฟูอย่างต่อเนื่องแก่บุคคลทุกฝ่าย เช่น ประชาชน เจ้าหน้าที่รัฐ และผู้ประกอบการภาคเอกชน ซึ่งได้รับผลกระทบอันเนื่องมาจากความเห็นที่แตกต่าง และความรุนแรงที่ก่อตัวขึ้นตั้งแต่ช่วงปลายของการใช้รัฐธรรมนูญแห่งราชอาณาจักรไทย พุทธศักราช ๒๕๔๐
๑.๑.๓ สนับสนุนให้คณะกรรมการอิสระตรวจสอบและค้นหาความจริงเพื่อการปรองดองแห่งชาติ (คอป.) ดำเนินการอย่างเป็นอิสระและได้รับความร่วมมือจากทุกฝ่ายอย่างเต็มที่ในการตรวจสอบและค้นหาความจริงจากกรณีความรุนแรงทางการเมือง การละเมิดสิทธิมนุษยชน การสูญเสียชีวิต บาดเจ็บทางร่างกายและจิตใจรวมทั้งความเสียหายทางทรัพย์สิน

๑.๒ กำหนดให้การแก้ไขและป้องกันปัญหายาเสพติดเป็น“วาระแห่งชาติ” โดยยึดหลักนิติธรรมในการปราบปรามลงโทษผู้ผลิต ผู้ค้า ผู้มีอิทธิพล  และผู้ประพฤติมิชอบ โดยบังคับใช้กฎหมายอย่างเคร่งครัด ยึดหลักผู้เสพคือผู้ป่วยที่ต้องได้รับการบำบัดรักษาให้กลับมาเป็นคนดีของสังคม พร้อมทั้งมีกลไกติดตามช่วยเหลืออย่างเป็นระบบดำเนินการอย่างจริงจังในการป้องกันปัญหาด้วยการแสวงหาความร่วมมือเชิงรุกกับต่างประเทศในการควบคุมและสกัดกั้นยาเสพติด สารเคมี และสารตั้งต้นในการผลิตยาเสพติดที่ลักลอบเข้าสู่ประเทศภายใต้การบริหารจัดการอย่างบูรณาการและมีประสิทธิภาพ รวมทั้งดำเนินการป้องกันกลุ่มเสี่ยงและประชาชนทั่วไปไม่ให้เข้าไปเกี่ยวข้องกับยาเสพติดด้วยการรวมพลังทุกภาคส่วนเป็นพลังแผ่นดินในการต่อสู้กับยาเสพติด

๑.๓ ป้องกันและปราบปรามการทุจริตและประพฤติมิชอบในภาครัฐอย่างจริงจัง โดยยึดหลักความโปร่งใสและมีธรรมาภิบาลที่เป็นสากลเพื่อให้การใช้ทรัพยากรเพื่อการพัฒนาประเทศเป็นไปอย่างมีประสิทธิภาพและเกิดประโยชน์ต่อประเทศโดยรวมอย่างแท้จริง ปรับปรุงและแก้ไขกฎหมายเพื่อป้องกันและปราบปรามการทุจริตและประพฤติมิชอบ ขยายการบังคับใช้บทบัญญัติเรื่องการห้ามการกระทำที่เป็นการขัดกันแห่ผลประโยชน์ให้ครอบคลุมผู้ใช้อำนาจรัฐในตำแหน่งสำคัญและตำแหน่งระดับสูงอย่างทั่วถึง เข้มงวดในการบังคับใช้กฎหมายเพื่อแก้ไขปัญหาการทุจริตและประพฤติมิชอบของเจ้าหน้าที่รัฐ เสริมสร้างมาตรฐานด้านคุณธรรม จริยธรรม และธรรมาภิบาลของบุคลากรภาครัฐ ตลอดจนปลูกฝังจิตสำนึกและค่านิยมของสังคมให้ยึดมั่นในความซื่อสัตย์สุจริตและถูกต้องชอบธรรม

๑.๔ ส่งเสริมให้มีการบริหารจัดการน้ำอย่างบูรณาการและเร่งรัดขยายเขตพื้นที่ชลประทาน โดยเร่งให้มีการบริหารจัดการน้ำในระดับประเทศอย่างมีประสิทธิภาพให้สามารถป้องกันปัญหาอุทกภัยและภัยแล้งได้ รวมทั้งสนับสนุนภาคการเกษตรด้วยการก่อสร้างระบบชลประทานขนาดใหญ่ ขนาดกลาง และขนาดเล็ก ฟื้นฟูการขุดลอก คู คลอง และแหล่งน้ำธรรมชาติที่มีอยู่เดิม ขยายเขตการสูบน้ำด้วยไฟฟ้า จัดสร้างคลองส่งน้ำขนาดเล็กเข้าสู่ไร่นา และขยายเขตการจัดรูปที่ดิน เพื่อเพิ่มประสิทธิภาพการใช้น้ำและการผลิตส่งเสริมการใช้น้ำให้เกิดประโยชน์สูงสุดและเหมาะสมกับชนิดพืช และจัดหาแหล่งน้ำในระดับไร่นาและชุมชนอย่างทั่วถึง
๑.๕ เร่งนำสันติสุขและความปลอดภัยในชีวิตและทรัพย์สินของประชาชนกลับมาสู่พื้นที่จังหวัดชายแดนภาคใต้ ควบคู่ไปกับการขจัดความยากจนยาเสพติด และอิทธิพลอำนาจมืด โดยน้อมนำกระแสพระราชดำรัสพระบาทสมเด็จพระเจ้าอยู่หัว“เข้าใจ เข้าถึง พัฒนา” เป็นหลักปฏิบัติในแนวทางสันติวิธี โดยเน้นการส่งเสริมความร่วมมือในทุกภาคส่วนกับประชาชนในพื้นที่ อำนวยความยุติธรรมอย่างทั่วถึง เพิ่มโอกาสทางการศึกษาและคุณภาพชีวิต  สร้างโอกาสและความเสมอภาค   พัฒนาเศรษฐกิจและสังคมในพื้นที่      เคารพอัตลักษณ์ ขนบธรรมเนียมประเพณีท้องถิ่น ส่งเสริมการกระจายอำนาจการปกครองส่วนท้องถิ่นในรูปแบบที่สอดคล้องกับลักษณะพื้นที่โดยไม่ขัดกับรัฐธรรมนูญทั้งนี้ จะมีการบูรณาการการบริหารจัดการทุกภาคส่วนให้มีเอกภาพทั้งในระดับนโยบายและระดับปฏิบัติ รวมทั้งปรับปรุง พัฒนากฎหมายและระเบียบที่เกี่ยวข้องให้สอดคล้อง ทันสมัยกับสภาพความเป็นจริงของปัญหาที่เกิดขึ้น ตลอดจนเยียวยาผู้ได้รับผลกระทบจากความไม่สงบอย่างเป็นธรรม

๑.๖ เร่งฟื้นฟูความสัมพันธ์และพัฒนาความร่วมมือกับประเทศเพื่อนบ้านและนานาประเทศ เพื่อสนับสนุนการเจริญเติบโตทางเศรษฐกิจในภูมิภาคร่วมกัน โดยเฉพาะการเร่งแก้ไขปัญหากระทบกระทั่งตามแนวพรมแดน ผ่านกระบวนการทางการทูตบนพื้นฐานของสนธิสัญญาและกฎหมายที่เกี่ยวข้อง และเร่งดำเนินการตามข้อผูกพันในการรวมตัวเป็นประชาคมอาเซียนในปี ๒๕๕๘ ทั้งในมิติเศรษฐกิจ สังคม และความมั่นคงตลอดจนการเชื่อมโยงเส้นทางคมนาคมขนส่งภายในและภายนอกภูมิภาค

๑.๗ แก้ไขปัญหาความเดือดร้อนของประชาชนและผู้ประกอบการเนื่องจากภาวะเงินเฟ้อและราคาน้ำมันเชื้อเพลิง
๑.๗.๑ ชะลอการเก็บเงินเข้ากองทุนน้ำมันเชื้อเพลิงสำหรับน้ำมันเชื้อเพลิงบางประเภทชั่วคราวเพื่อให้ราคาน้ำมันเชื้อเพลิงลดลงทันที และปรับโครงสร้างราคาพลังงานทั้งระบบให้มุ่งสู่การสะท้อนราคาต้นทุนพลังงาน
๑.๗.๒ จัดให้มีบัตรเครดิตพลังงานสำหรับผู้ประกอบอาชีพรถรับจ้างขนส่งผู้โดยสารสาธารณะในวงเงินที่เหมาะสมกับค่าใช้จ่ายน้ำมันเชื้อเพลิงที่ใช้จริงต่อเดือน

๑.๗.๓ ดูแลราคาสินค้าอุปโภคบริโภคและราคาพลังงานให้อยู่ในระดับที่เหมาะสมและเป็นธรรมแก่ผู้บริโภคและผู้ผลิต
๑.๗.๔ แก้ไขปัญหาค่าครองชีพโดยการดูแลราคาสินค้าและการมีรายได้เพื่อเพิ่มกำลังซื้อสุทธิของประชาชนโดยป้องกันและแก้ไขการผูกขาดทั้งทางตรงและทางอ้อม

๑.๘ ยกระดับคุณภาพชีวิตของประชาชน โดยเพิ่มกำลังซื้อภายในประเทศ สร้างสมดุลและความเข้มแข็งอย่างมีคุณภาพให้แก่ระบบเศรษฐกิจมหภาค
๑.๘.๑ พักหนี้ครัวเรือนของเกษตรกรรายย่อยและผู้มีรายได้น้อยที่มีหนี้ต่ำกว่า ๕๐๐,๐๐๐ บาท อย่างน้อย ๓ ปี และปรับโครงสร้างหนี้สำหรับผู้ที่มีหนี้เกิน ๕๐๐,๐๐๐ บาท รวมทั้งจัดทำแผนฟื้นฟูอาชีพและแผนการปรับโครงสร้างการผลิตอย่างครบวงจร       เพื่อสร้างโอกาสในการยกระดับคุณภาพชีวิตด้วยการมีรายได้ที่มั่นคงและสามารถใช้หนี้คืน
๑.๘.๒ ดำเนินการให้แรงงานมีรายได้เป็นวันละไม่น้อยกว่า๓๐๐ บาท และผู้ที่จบการศึกษาระดับปริญญาตรีมีรายได้เดือนละไม่น้อยกว่า ๑๕,๐๐๐ บาทอย่างสอดคล้องกับผลิตภาพและประสิทธิภาพของบุคลากร รวมทั้งมีมาตรการเพื่อลดภาระแก่ผู้ประกอบการที่ได้รับผลกระทบเพื่อให้แรงงานและบุคลากรสามารถดำรงชีพได้อย่างมีศักดิ์ศรีและคุณภาพชีวิตที่ดี
๑.๘.๓ จัดให้มีเบี้ยยังชีพรายเดือนแบบขั้นบันไดสำหรับผู้สูงอายุ   โดยผู้ที่มีอายุ ๖๐-๖๙ ปี จะได้รับ ๖๐๐ บาท อายุ ๗๐-๗๙ ปี จะได้รับ ๗๐๐ บาทอายุ ๘๐-๘๙ ปี จะได้รับ ๘๐๐ บาท และอายุ ๙๐ ปีขึ้นไป จะได้รับ ๑,๐๐๐ บาท
๑.๘.๔ ให้มีมาตรการภาษีเพื่อลดภาระการลงทุนสำหรับสิ่งจำเป็นในชีวิตของประชาชนทั่วไป ได้แก่ บ้านหลังแรกและรถยนต์คันแรก

๑.๙ ปรับลดภาษีเงินได้นิติบุคคล ให้เหลือร้อยละ ๒๓ ในปีพ.ศ. ๒๕๕๕ และลดลงเหลือร้อยละ ๒๐ ในปี พ.ศ. ๒๕๕๖ เพื่อสร้างความสามารถในการแข่งขันของภาคเอกชน ขยายฐานภาษี และรองรับการเข้าสู่การเป็นประชาคมอาเซียนในปี พ.ศ. ๒๕๕๘
๑.๑๐ ส่งเสริมให้ประชาชนเข้าถึงแหล่งเงินทุน สนับสนุนสินเชื่อรายย่อย โดยเฉพาะสินเชื่อเพื่อประกอบอาชีพให้แก่ประชาชนผู้มีรายได้น้อย รวมถึงเพิ่มสวัสดิการของรัฐเพื่อเป็นการดูแลสังคมในชุมชน จัดหาแหล่งเงินทุนให้แก่ผู้ประกอบการและประชาชน โดย
๑.๑๐.๑ เพิ่มเงินทุนกองทุนหมู่บ้านและชุมชนเมืองอีกแห่งละ๑ ล้านบาท
๑.๑๐.๒ จัดตั้งกองทุนพัฒนาบทบาทสตรีโดยมีวงเงินเฉลี่ยจังหวัดละ ๑๐๐ ล้านบาท
๑.๑๐.๓ จัดตั้งกองทุนตั้งตัวได้ในวงเงินประมาณ ๑,๐๐๐ ล้านบาทต่อสถาบันอุดมศึกษาที่ร่วมโครงการ สนับสนุนการสร้างผู้ประกอบการรายย่อย เพื่อให้สามารถกู้ยืมเพื่อการสร้างอาชีพ ผนวกกับกลไกของ “หน่วยบ่มเพาะวิสาหกิจ”ในสถานศึกษาโดยมุ่งให้เกิดวิสาหกิจนวัตกรรมใหม่ที่จะเป็นกลไกใหม่ในการขับเคลื่อนเศรษฐกิจ
๑.๑๐.๔ จัดสรรงบประมาณเข้ากองทุนพัฒนาศักยภาพของหมู่บ้านและชุมชน (SML) ตามแนวปรัชญาเศรษฐกิจพอเพียง เป็นจำนวนเงิน ๓๐๐,๐๐๐  ๔๐๐,๐๐๐ และ ๕๐๐,๐๐๐ บาทตามลำดับขนาดของหมู่บ้าน เพื่อให้หมู่บ้านบริหารจัดการ กองทุนเพื่อการพัฒนาชุมชนด้วยตนเอง
๑.๑๑ ยกระดับราคาสินค้าเกษตรและให้เกษตรกรเข้าถึงแหล่งเงินทุน โดยดูแลราคาสินค้าเกษตรให้มีเสถียรภาพที่เหมาะสม คำนึงถึงกลไกราคาตลาดโลกโดยใช้วิธีบริหารจัดการทางการตลาดและกลไกตลาดซื้อขายล่วงหน้า รวมทั้งผลักดันให้เกษตรกรสามารถขายสินค้าเกษตรได้ในราคาสูงเพียงพอเมื่อเทียบกับต้นทุน และนำระบบรับจำนำสินค้าเกษตรมาใช้ในการสร้างความมั่นคงด้านรายได้ให้แก่เกษตรกร 

เริ่มต้นจากการรับจำนำข้าวเปลือกเจ้าและข้าวเปลือกหอมมะลิ ความชื้นไม่เกินร้อยละ ๑๕ ที่ราคาเกวียนละ ๑๕,๐๐๐ บาท และ ๒๐,๐๐๐ บาทตามลำดับ พร้อมทั้งจัดให้มีการเยียวยาความเสียหายของพืชผลจากภัยธรรมชาติให้แก่เกษตรกร การจัดทำระบบทะเบียนครัวเรือนเกษตรกรให้สมบูรณ์ และการออกบัตรเครดิตสำหรับเกษตรกร
๑.๑๒ เร่งเพิ่มรายได้จากการท่องเที่ยวทั้งในและนอกประเทศโดยประกาศให้ปี พ.ศ. ๒๕๕๔-๒๕๕๕ เป็นปี “มหัศจรรย์ไทยแลนด์” (“Miracle Thailand” Year)และประชาสัมพันธ์เชิญชวนนักท่องเที่ยวต่างชาติเข้าร่วมเฉลิมฉลองในพระราชพิธีมหามงคลที่จะมีขึ้นในช่วงปี พ.ศ. ๒๕๕๔-๒๕๕๕
๑.๑๓ สนับสนุนการพัฒนางานศิลปหัตถกรรมและผลิตภัณฑ์ชุมชนเพื่อการสร้างเอกลักษณ์และการผลิตสินค้าในท้องถิ่น
๑.๑๓.๑ สนับสนุนภารกิจของมูลนิธิส่งเสริมศิลปาชีพในการผลิตงานศิลปหัตถกรรมอันทรงคุณค่า เพื่อสร้างงาน สร้างอาชีพแก่ราษฎรผู้ยากไร้ให้สามารถพัฒนาเป็นช่างฝีมือด้านศิลปะที่มีความสามารถสูงและสร้างชื่อเสียงให้กับประเทศ
๑.๑๓.๒ บริหารจัดการโครงการหนึ่งตำบลหนึ่งผลิตภัณฑ์ให้มีศักยภาพ ด้วยการสนับสนุนให้ชุมชน วิสาหกิจชุมชนใช้ทรัพยากรและภูมิปัญญาท้องถิ่นผนวกกับองค์ความรู้สมัยใหม่เพื่อยกระดับมาตรฐานคุณภาพสินค้าและบริการ การเข้าถึงแหล่งทุนและการตลาดเชิงรุกทั้งในประเทศและต่างประเทศ โดยส่งเสริมให้มีศูนย์กระจายและแสดงสินค้าถาวรในภูมิภาคและเมืองท่องเที่ยวหลักที่เชื่อมโยงกับการท่องเที่ยวและการส่งออก
๑.๑๔ พัฒนาระบบประกันสุขภาพ เพิ่มประสิทธิภาพของระบบหลักประกันสุขภาพถ้วนหน้า ๓๐ บาทรักษาทุกโรค เพื่อให้ประชาชนทุกคนได้รับบริการอย่างมีคุณภาพ สะดวก รวดเร็ว และเป็นธรรม รวมทั้งบูรณาการสิทธิของผู้ป่วยที่พึงได้รับจากระบบประกันสุขภาพต่าง ๆ บูรณาการแผนงานของหน่วยงานต่าง ๆ ที่เกี่ยวข้องให้สอดคล้องไปในแนวทางเดียวกัน ตลอดจนส่งเสริมการนำเทคโนโลยีสารสนเทศที่ทันสมัยและคุ้มค่าต่อการให้บริการมาใช้ให้แพร่หลาย รวมทั้งจัดให้มีมาตรการลดปัจจัยเสี่ยงที่มีผลต่อสุขภาพและภาวะทุพโภชนาการที่นำไปสู่การเจ็บป่วยเรื้อรัง ได้แก่ โรคเบาหวาน โรคความดันโลหิตสูง โรคหัวใจ โรคหลอดเลือด และโรคมะเร็ง รวมทั้งการเฝ้าระวังโรคอุบัติใหม่ และมาตรการป้องกันอุบัติเหตุจากการจราจร
๑.๑๕ จัดหาเครื่องคอมพิวเตอร์แท็บเล็ตให้แก่โรงเรียน โดยเริ่มทดลองดำเนินการในโรงเรียนนำร่องสำหรับระดับชั้นประถมศึกษาปีที่ ๑ ปีการศึกษา พ.ศ. ๒๕๕๕ควบคู่กับการเร่งพัฒนาเนื้อหาที่เหมาะสมตามหลักสูตรบรรจุลงในคอมพิวเตอร์แท็บเล็ตรวมทั้งจัดทำระบบอินเทอร์เน็ตไร้สายตามมาตรฐานการให้บริการในสถานศึกษาที่กำหนดโดยไม่เสียค่าใช้จ่าย
๑.๑๖ เร่งรัดและผลักดันการปฏิรูปการเมืองที่ประชาชนมีส่วนร่วมอย่างกว้างขวาง โดยมีสภาร่างรัฐธรรมนูญที่เป็นอิสระยกร่างรัฐธรรมนูญฉบับใหม่ เพื่อวางกลไกการใช้อำนาจอธิปไตยที่ยึดหลักนิติธรรม และองค์กรที่ใช้อำนาจรัฐที่มีความรับผิดชอบต่อประชาชนและพร้อมรับการตรวจสอบ ทั้งนี้ ให้ประชาชนเห็นชอบผ่านการออกเสียงประชามติ

นโยบายที่จะดำเนินการภายในช่วงระยะ ๔ ปี

รัฐบาลจะดำเนินนโยบายหลักในการบริหารประเทศซึ่งปรากฏตามนโยบายข้อที่ ๒ ถึงข้อที่ ๘ ดังต่อไปนี้
๒. นโยบายความมั่นคงแห่งรัฐ
๒.๑ เทิดทูนและพิทักษ์รักษาไว้ซึ่งสถาบันพระมหากษัตริย์ดำรงไว้ซึ่งพระบรมเดชานุภาพแห่งองค์พระมหากษัตริย์ น้อมนำพระราชดำริทั้งปวงไว้เหนือเกล้าเหนือกระหม่อม พร้อมทั้งอัญเชิญไปปฏิบัติ

ให้เป็นรูปธรรมเพื่อให้ประชาชนในชาติมีความตระหนักในพระมหากรุณาธิคุณและจงรักภักดีต่อสถาบันพระมหากษัตริย์ทั้งจะส่งเสริมและเผยแพร่โครงการอันเนื่องมาจากพระราชดำริเพื่อให้สังคมไทยเป็นสังคมแห่งการรู้รักสามัคคี และดำเนินชีวิตอย่างพอเพียง
๒.๒ พัฒนาและเสริมสร้างศักยภาพของกองทัพและระบบป้องกันประเทศ ให้มีความพร้อมในการพิทักษ์รักษาเอกราช อธิปไตย ความมั่นคง และผลประโยชน์แห่งชาติ สนับสนุนให้กองทัพมีโครงสร้างที่เหมาะสมและมีความทันสมัยส่งเสริมกิจการอุตสาหกรรมป้องกันประเทศให้สามารถบูรณาการขีดความสามารถของภาครัฐและเอกชนให้เป็นเอกภาพ นำไปสู่การพึ่งพาตนเองได้ในการผลิตอาวุธยุทโธปกรณ์ได้เองสนับสนุนสิทธิและหน้าที่กำลังพลของกองทัพเพื่อให้เป็นทหารอาชีพในระบอบประชาธิปไตยและสามารถผนึกกำลังกับประชาชนให้มีส่วนร่วมในการรักษาความมั่นคงของประเทศรวมทั้งกำหนดเป็นบทบาทของทหารในการช่วยเหลือประชาชน โดยเฉพาะอย่างยิ่งกรณีเกิดภัยพิบัติร้ายแรง ขณะเดียวกันจะปรับปรุงสวัสดิการของกำลังพลทุกระดับให้มีมาตรฐานการดำรงชีวิตที่ดียิ่งขึ้น
๒.๓ พัฒนาและเสริมสร้างความร่วมมือระหว่างประเทศส่งเสริมให้กองทัพพัฒนาความสัมพันธ์ทางทหารกับมิตรประเทศ และมีความพร้อมในการปฏิบัติการเพื่อสันติภาพในกรอบสหประชาชาติ พัฒนาความสัมพันธ์ของหน่วยงานด้านความมั่นคงและกองทัพกับประเทศเพื่อนบ้าน ทั้งจะแก้ไขปัญหาต่าง ๆ กับประเทศเพื่อนบ้านบนพื้นฐานของการสร้างบรรยากาศความไว้เนื้อเชื่อใจทั้งภาครัฐและภาคประชาชนดำเนินการสำรวจและจัดทำหลักเขตแดนตามหลักฐานพื้นฐานของกฎหมายและสนธิสัญญาที่มีอยู่เพื่อมิให้เป็นเงื่อนไขของความขัดแย้ง รวมทั้งส่งเสริมความร่วมมือกับประเทศเพื่อนบ้านเพื่อระงับยับยั้งและปราบปรามอาชญากรรมข้ามชาติและยาเสพติดให้หมดไป
๒.๔ พัฒนาระบบการเตรียมพร้อมแห่งชาติ โดยเน้นการบริหารวิกฤตการณ์เพื่อรับมือภัยคุกคามด้านต่าง ๆ ทั้งที่เกิดจากภัยธรรมชาติและภัยที่มนุษย์สร้างขึ้นที่มากขึ้น โดยมุ่งระดมสรรพกำลังจากทุกภาคส่วนให้สามารถดำเนินงานร่วมกันอย่างมีประสิทธิภาพ เพื่อป้องกัน แก้ไข บรรเทา และฟื้นฟูความเสียหายของชาติที่เกิดจากภัยต่าง ๆ รวมถึงให้ความสำคัญในการเตรียมพร้อมเพื่อเผชิญกับปัญหาความมั่นคงในรูปแบบใหม่ในทุกด้าน ได้แก่ ด้านพลังงาน ด้านสิ่งแวดล้อม ความมั่นคงของมนุษย์อาชญากรรมข้ามชาติ การก่อการร้าย และอุบัติภัย ทั้งนี้ เพื่อให้มีความพร้อมรับมือกับความเปลี่ยนแปลงของประเด็นปัญหาด้านความมั่นคงในยุคโลกาภิวัตน์
๒.๕ เร่งดำเนินการแก้ไขปัญหายาเสพติด องค์กรอาชญากรรมการค้ามนุษย์ ผู้หลบหนีเข้าเมือง แรงงานต่างด้าวผิดกฎหมาย และบุคคลที่ไม่มีสถานะชัดเจน โดยการปรับปรุงระบบป้องกันและบังคับใช้กฎหมาย รวมทั้งกฎหมายการป้องกันและปราบปรามการฟอกเงินอย่างเข้มงวด ดูแลให้ความเป็นธรรมและเฝ้าระวังไม่ให้เกิดปัญหาที่กระทบต่อความมั่นคงและความสงบสุขภายในประเทศควบคู่ไปกับการจัดการแก้ไขปัญหาสถานะและสิทธิของบุคคล ภายใต้ความสมดุลระหว่างการรักษาความมั่นคงของชาติกับการดูแลสิทธิขั้นพื้นฐาน

๓. นโยบายเศรษฐกิจ
๓.๑ นโยบายเศรษฐกิจมหภาค
๓.๑.๑ ดำเนินการให้มีการกระจายรายได้ที่เป็นธรรมให้แก่คนส่วนใหญ่ของประเทศ และให้เศรษฐกิจสามารถเจริญเติบโตในอัตราสูงอย่างมีเสถียรภาพโดยดำเนินนโยบายเศรษฐกิจที่สนับสนุนการกระจายรายได้ที่เป็นธรรม และก่อให้เกิดการขยายตัวทางเศรษฐกิจอย่างยั่งยืน มีการจ้างงานเต็มที่ ระดับราคามีเสถียรภาพระมัดระวังความเสี่ยงจากความผันผวนของการเคลื่อนย้ายเงินทุนระหว่าง

ประเทศโดยการสร้างความเข้มแข็งและมีประสิทธิภาพของตลาดเงินและตลาดทุนในประเทศ รวมถึงการสร้างความร่วมมือในภูมิภาคเพื่อรองรับความผันผวนที่อาจเกิดขึ้น
๓.๑.๒ ส่งเสริมให้ประชาชนเข้าถึงแหล่งเงินทุนที่สามารถตอบสนองต่อความต้องการที่หลากหลายได้อย่างทั่วถึงและเป็นธรรม โดยให้เป็นทั้งแหล่งเงินทุนแก่ผู้ประกอบการและเป็นช่องทางการออมของประชาชน โดยเฉพาะในกลุ่มผู้มีรายได้น้อย รวมถึงการพัฒนาขีดความสามารถในการดำเนินงานขององค์กรทางการเงินชุมชน กลุ่มเกษตรกร กลุ่มอาชีพต่าง ๆ กลุ่มวิสาหกิจชุมชน และสหกรณ์ทุกระดับ พร้อมกับการพัฒนาความรู้พื้นฐานทางการเงินแก่ประชาชน
๓.๑.๓ พัฒนาระบบสถาบันการเงินในประเทศให้รับผิดชอบต่อคนส่วนใหญ่และผู้ด้อยโอกาส สามารถให้บริการที่ตอบสนองต่อการเปลี่ยนแปลงของนวัตกรรมการเงินและความต้องการที่เปลี่ยนไปตามสภาวะเศรษฐกิจและสังคมด้วยค่าบริการที่ต่ำและการบริการที่มีประสิทธิภาพ การสร้างเสถียรภาพและความมั่นคงโดยการออกมาตรการที่จำ เป็น และปรับปรุงกฎหมาย กฎระเบียบ รวมถึงส่งเสริมหลักธรรมาภิบาลในระบบการเงิน ปรับปรุงระบบกำกับดูแลให้ได้มาตรฐานสากล เพื่อป้องกันความเสี่ยงที่จะเกิดขึ้นต่อระบบการเงินและระบบเศรษฐกิจของประเทศโดยรวม
๓.๑.๔ ปรับโครงสร้างภาษีอากรทั้งระบบเพื่อสนับสนุนการเพิ่มขีดความสามารถในการแข่งขันของประเทศ สร้างความเป็นธรรมในสังคม ส่งเสริมการใช้ทรัพยากรอย่างมีประสิทธิภาพ และสร้างฐานรายได้ภาษีที่ยั่งยืนในระยะยาว รวมทั้งเพิ่มประสิทธิภาพการจัดเก็บรายได้ทั้งจากภาษีและที่มิใช่ภาษี
๓.๑.๕ ส่งเสริมและรักษาวินัยการคลัง โดยปรับปรุงองค์ประกอบและโครงสร้างงบประมาณให้เหมาะสม มีระบบบริหารความเสี่ยงทางการคลังที่มีประสิทธิภาพ จัดลำดับความสำคัญของงบประมาณรายจ่ายให้สอดคล้องกับทิศทางการพัฒนาและให้เป็นพื้นฐานของการพัฒนาในอนาคต ส่งเสริมบทบาทภาคเอกชนในการร่วมลงทุนและดำเนินการในกิจการของรัฐ ตลอดจนส่งเสริมองค์กรปกครองส่วนท้องถิ่นให้มีประสิทธิภาพในการบริหารและจัดการรายได้ในท้องถิ่นเพื่อลดการพึ่งพาเงินอุดหนุนจากส่วนกลาง
๓.๑.๖ ปรับปรุงโครงสร้างของรัฐวิสาหกิจ โดยมุ่งเน้นประสิทธิภาพการให้บริการ การบริหารทรัพย์สินให้เกิดประโยชน์สูงสุด และเร่งฟื้นฟูรัฐวิสาหกิจที่มีปัญหาฐานะการเงิน รวมทั้งปฏิรูประบบการกำกับดูแลการลงทุนและการดำเนินงานของรัฐวิสาหกิจโดยเฉพาะรัฐวิสาหกิจที่มีสถานะเป็นบริษัทมหาชน เพื่อให้รัฐวิสาหกิจเป็นกลไกที่สามารถสนับสนุนการขับเคลื่อนยุทธศาสตร์การพัฒนาและการลงทุนของประเทศได้อย่างมีประสิทธิภาพและทันต่อความเปลี่ยนแปลง
๓.๑.๗ บริหารสินทรัพย์ของประเทศที่มีอยู่ให้เกิดประโยชน์และความมั่นคงทางเศรษฐกิจ ทั้งสินทรัพย์ของภาครัฐ ตลอดจนทุนในท้องถิ่นที่รวมถึงภูมิปัญญาท้องถิ่น วิถีชีวิต วัฒนธรรม รวมทั้งพิจารณาการจัดตั้งกองทุนที่สามารถใช้ในการบริหารสินทรัพย์ของชาติให้เป็นประโยชน์  เช่น  กองทุนมั่งคั่งแห่งชาติ กองทุน นํ้ามันเชื้อเพลิงสำรองแห่งชาติ และกองทุนความมั่นคงทางอาหาร เป็นต้น

๓.๒ นโยบายสร้างรายได้
๓.๒.๑ ส่งเสริมการท่องเที่ยวจากทั้งภายนอกและภายในประเทศ จัดให้มีการพัฒนาการท่องเที่ยวและแหล่งท่องเที่ยว รวมทั้งหลักประกันความปลอดภัยแก่นักท่องเที่ยวในภาวะปกติและภาวะวิกฤต รวมทั้งการท่องเที่ยวเชิงอนุรักษ์เชิงวัฒนธรรม เชิงสุขภาพและสปา ที่มีคุณภาพและมูลค่าเพิ่มสูง ให้มีรายได้จากนักท่องเที่ยวเพิ่มขึ้น ๒ เท่าตัวในเวลา ๕ ปี

๓.๒.๒ ขยายบทบาทให้ธุรกิจการเกษตรและอาหารซึ่งเป็นแหล่งรายได้และการจ้างงานในประเทศมาเป็นเวลานานให้ก้าวข้ามไปสู่การเป็นศูนย์กลางการผลิตและการค้าอาหารคุณภาพสูง เป็นที่ต้องการของผู้บริโภคที่มีฐานะและรสนิยมเฉพาะตัว การพัฒนาประเทศไทยให้เป็นศูนย์กลางตลาดซื้อขายล่วงหน้าสินค้าเกษตรและอาหาร เช่น ข้าว น้ำตาล มันสำปะหลัง และอื่น ๆ จะทำให้เป้าหมายการเป็นครัวที่มีคุณภาพของโลกสัมฤทธิผลรวดเร็วยิ่งขึ้น
๓.๒.๓ ส่งเสริมและผลักดันให้อุตสาหกรรมพลังงานปิโตรเลียมและพลังงานทดแทนสามารถสร้างรายได้จากความต้องการภายในประเทศรวมทั้งสร้างการจ้างงานให้แก่ประเทศโดยถือเป็นอุตสาหกรรมยุทธศาสตร์ใหม่
๓.๒.๔ ยกระดับความสามารถในการแข่งขันและขยายช่องทางการตลาดของธุรกิจอุตสาหกรรม ธุรกิจบริการในประเทศ และธุรกิจวิสาหกิจชุมชนให้เข้าสู่ระบบเศรษฐกิจสร้างสรรค์ในการผลิตสินค้าและบริการที่มีคุณค่าและคุณภาพสูงซึ่งจะต้องสร้างคนที่มีฐานความรู้ ความชำนาญ และความคิดสร้างสรรค์ ต่อยอดความรู้สู่การสร้างนวัตกรรมจากงานวิจัย พัฒนา สร้างตราสินค้าใหม่จากภูมิปัญญาท้องถิ่นโดยเฉพาะงานศิลปหัตถกรรม ผลิตภัณฑ์ชุมชน อัญมณี และอื่น ๆ
๓.๒.๕ ส่งเสริมให้ผู้ประกอบการขยายการลงทุนไปประเทศเพื่อนบ้านซึ่งมีความพร้อมทางด้านแรงงานและวัตถุดิบเพื่อสร้างความมั่งคั่งทางเศรษฐกิจให้แก่ประเทศและภูมิภาค
๓.๒.๖ ดึงดูดการลงทุนเข้าสู่ประเทศในสาขาที่เป็นการผลิตสินค้าและบริการที่มีพื้นฐานทางเทคโนโลยีมีมูลค่าสูง เป็นมิตรกับสิ่งแวดล้อม และมีการถ่ายทอดเทคโนโลยีให้แก่คนไทย รวมถึงการลงทุนในการสร้างเมืองใหม่ในพื้นที่ที่เหมาะสม และโครงสร้างพื้นฐานสาธารณะ โดยปรับปรุงกฎ ระเบียบ และสภาวะแวดล้อมของการลงทุนให้เอื้ออำนวยและดึงดูดนักลงทุน
๓.๒.๗ เสริมสร้างกระบวนการสร้างอาชีพ สร้างงานที่มีคุณภาพและมีรายได้สูงให้แก่ประชาชนอย่างทั่วถึง เป็นระบบ ในทุกระดับชั้นความรู้ และส่งเสริมให้เกิดความรู้ ความชำนาญ และความคิดสร้างสรรค์ เพื่อสร้างโอกาสในการเข้าถึงแหล่งเงินกู้และเงินร่วมลงทุนระยะยาว รวมทั้งจัดตั้งกองทุนต่าง ๆ เพื่อสนับสนุนให้เกิดการผลิต การแปรรูป และการค้าอย่างทันสมัยและมีประสิทธิภาพ เพื่อให้ได้สินค้าและบริการที่มีคุณภาพ สามารถขายได้ในราคาที่ดี
๓.๒.๘ ส่งเสริมการขยายความเชื่อมโยงทางเศรษฐกิจการค้า การลงทุน และการเงิน ภายใต้ประโยชน์ร่วมกันของกรอบความร่วมมือและข้อตกลงทางการค้าหลายฝ่าย โดยจัดมาตรกาเตรียมพร้อมและให้ธุรกิจและประชาชนไทยสามารถปรับตัวเพื่อแสวงหาโอกาสใหม่และมีความพร้อมรองรับผลกระทบที่อาจจะเกิดขึ้นในทุกภาคส่วน

๓.๓ นโยบายปรับโครงสร้างเศรษฐกิจ
๓.๓.๑ ภาคเกษตร
๑) ส่งเสริมสนับสนุนให้สภาเกษตรกรแห่งชาติเป็นกลไกของเกษตรกรในการสื่อสารกับรัฐบาลและร่วมกันพัฒนาเกษตรกรด้วยตนเองตามเจตนารมณ์ของกฎหมาย
๒) เพิ่มประสิทธิภาพการผลิตพืช โดยการวิจัยและพัฒนาสายพันธุ์ พัฒนาเทคโนโลยีการผลิตเพื่อให้ได้ผลผลิตสูง ต้านทานต่อโรคและแมลงศัตรูพืช สอดคล้องกับสถานการณ์การเปลี่ยนแปลงของภูมิอากาศโลก และถ่ายทอดองค์ความรู้จากการวิจัยไปสู่เกษตรกรเพื่อให้มีการใช้พันธุ์ดี ใช้เทคโนโลยีที่เหมาะสมกับสภาพพื้นที่ โดยเฉพาะการใช้ปุ๋ยตามคุณสมบัติของดินแต่ละชนิด ทั้งนี้ เพื่อลดต้นทุนการผลิตและพัฒนาคุณภาพผลผลิต

๓) เพิ่มศักยภาพกระบวนการผลิตด้านปศุสัตว์ให้ได้มาตรฐาน ปลอดภัย เป็นมิตรกับสิ่งแวดล้อม เพียงพอกับความต้องการภายในประเทศและการส่งออก เพิ่มสมรรถนะการควบคุม ป้องกัน วินิจฉัย และบำบัดโรค การติดต่อระหว่างสัตว์สู่คน การพัฒนาเทคโนโลยีด้านชีวภัณฑ์สัตว์ และการตรวจสอบคุณภาพ
๔) พัฒนาการประมง ทั้งในการเพาะเลี้ยงและในแหล่งน้ำธรรมชาติ โดยการฟื้นฟูทรัพยากรประมงและจัดระเบียบการทำประมงให้สมดุลกับศักยภาพการผลิตตามธรรมชาติ ขยายพื้นที่อนุรักษ์เพื่อการประมงทะเลพื้นบ้าน ส่งเสริมการเพาะเลี้ยงสัตว์น้ำเศรษฐกิจที่เป็นมิตรกับสิ่งแวดล้อม แสวงหาลู่ทางการทำประมงในน่านน้ำต่างประเทศที่ไม่ขัดต่อระเบียบขององค์การระหว่างประเทศและประเทศที่นำเข้าโดยการพัฒนากองเรือประมงน้ำลึกและความร่วมมือกับต่างประเทศ รวมทั้งพัฒนาสินค้าประมงให้มีคุณภาพและปลอดภัยตั้งแต่ต้นน้ำถึงปลายน้ำ ตลอดจนพัฒนากระบวนการตรวจสอบคุณภาพสัตว์น้ำตามมาตรฐานสากล
๕) เสริมสร้างฐานรากของครัวเรือนเกษตรกรให้เข้มแข็งโดยการเพิ่มประสิทธิภาพการเพาะปลูก ลดต้นทุนการผลิต พัฒนาระบบการผลิตที่เป็นขั้นตอน โดยมีการวางแผนการผลิตและการจำหน่ายล่วงหน้าที่แม่นยำ และประสานโครงสร้างพื้นฐานของทางราชการและเอกชนให้เกิดประโยชน์สูงสุด สร้างกระบวนการผสมผสานระหว่างเทคโนโลยีและภูมิปัญญาชาวบ้าน
๖) จัดทำ ระบบทะเบียนครัวเรือนเกษตรกรที่มีข้อมูลการเกษตรของครัวเรือนครบถ้วน สามารถเชื่อมโยงกับบัตรเครดิตสำหรับเกษตรกรและมีการปรับปรุงให้ทันสมัยอยู่เสมอเพื่อความสะดวกในการสนับสนุนช่วยเหลือและพัฒนาเกษตรกร สร้างหลักประกันความมั่นคงในการประกอบอาชีพให้แก่เกษตรกร จัดให้มีอาสาสมัครเกษตรหมู่บ้านเพื่อสนับสนุนการทำงานของภาครัฐ ตลอดจนจัดให้มีรายการโทรทัศน์เพื่อการเกษตรเพื่อเผยแพร่ความรู้ด้านการผลิตและการตลาดแก่เกษตรกรทั่วไป
๗) เร่งรัดพัฒนาธุรกิจการเกษตร โดยการพัฒนาสถาบันเกษตรกรในด้านธุรกิจ สร้างเกษตรกรรุ่นใหม่จากโครงการกองทุนตั้งตัวได้ ร่วมมือสนับสนุนสถาบันการศึกษาเพื่อความเป็นเลิศทางวิชาการเกษตรทุกสาขา และดำเนินการให้บุคลากรของสถาบันการศึกษาได้ทำหน้าที่สนับสนุนการส่งเสริมการเกษตร พัฒนารูปแบบการจัดการผลิต การบรรจุผลิตภัณฑ์และพัฒนาผลิตภัณฑ์ และการตรวจสอบย้อนกลับแหล่งผลิตเร่งรัดการพัฒนาเกษตรอุตสาหกรรม เช่น ยางพาราและพืชพลังงาน เช่น ปาล์มน้ำมัน อ้อย  มันสำปะหลัง เพื่อรองรับวิกฤตพลังงานโลก ส่งเสริมการผลิตสินค้าใหม่ที่ให้ผลตอบแทนสูงโดยมีเป้าหมายเพิ่มมูลค่าภาคการเกษตรต่อผลผลิตมวลรวมของประเทศอย่างต่อเนื่อง
๘) พัฒนาอุตสาหกรรมเกษตรมูลค่าเพิ่มเพื่อเพิ่มศักยภาพการแข่งขันในตลาดโลก โดยการส่งเสริมการผลิตสินค้าใหม่ที่มีกำไรสูง มีการแปรรูปอย่างครบวงจรเพื่อแสวงหามูลค่าเพิ่มสูงสุด พัฒนาระบบตลาดทุกขั้นตอน ยกระดับผลผลิตให้มีคุณภาพและเป็นที่ยอมรับในตลาดต่างประเทศ สร้างกลุ่มธุรกิจรายสินค้าระดับภูมิภาคเพื่อเพิ่มศักยภาพในการแข่งขัน และสร้างโอกาสชี้นำในเรื่องราคาโดยเฉพาะตลาดข้าวเร่งรัดการเจรจาข้อตกลงต่าง ๆ ที่เกี่ยวกับมาตรฐานสินค้าเกษตรและอาหารในตลาดโลกส่งเสริมให้ประเทศไทยเป็นครัวโลกทั้งในแง่สินค้าเกษตร อาหารไทย และสนับสนุนการลงทุนภาคเกษตรในต่างประเทศ
๙) ส่งเสริมเกษตรทฤษฎีใหม่ ส่งเสริมการวิจัยและพัฒนาพันธุ์ ดำเนินการฟื้นฟูสภาพแวดล้อม สร้างความเข้มแข็งภาคเกษตรและสร้างความมั่นคงทางอาหารเพื่อเผชิญกับวิกฤตอาหารโลก สร้างความสมดุลระหว่างพืชอาหารและพืชพลังงาน ส่งเสริมเกษตรอินทรีย์และเกษตรทางเลือก ปรับโครงสร้างและจัดหาที่ทำกินให้แก่เกษตรกรผู้ยากไร้และดำเนินการฟื้นฟูคุณภาพดินให้คงความอุดมสมบูรณ์อย่างยั่งยืนตลอดจนการคุ้มครองที่ดินเพื่อเกษตรกรรม

๓.๓.๒ ภาคอุตสาหกรรม
๑) ยกระดับความสามารถในการแข่งขันของภาคอุตสาหกรรมในประเทศด้วยการเพิ่มประสิทธิภาพการผลิต การใช้พลังงานอย่างมีประสิทธิภาพ ลดต้นทุนของผู้ประกอบการ และยกระดับคุณภาพมาตรฐานสินค้าให้เป็นที่ยอมรับในระดับสากล รวมทั้งส่งเสริมให้เอกชนลงทุนวิจัยและพัฒนาด้านเทคโนโลยีและนวัตกรรมเชิงพาณิชย์ทั้งในกระบวนการผลิตและออกแบบผลิตภัณฑ์ตรงตามความต้องการของผู้ซื้อและสอดคล้องกับความต้องการของตลาด ตลอดจนส่งเสริมให้มีการสร้างตราสินค้าไทย

๒) ยกระดับภาคอุตสาหกรรมเข้าสู่อุตสาหกรรมสร้างสรรค์ที่ใช้ปัญญา ใช้เทคโนโลยีและใช้ภูมิปัญญาท้องถิ่น ทดแทนอุตสาหกรรมที่ใช้แรงงานเป็นหลัก โดยส่งเสริมการสร้างนวัตกรรมจากวัฒนธรรมของชาติเพื่อนำรายได้เข้าประเทศ เช่น อุตสาหกรรมถ่ายทำภาพยนตร์ อุตสาหกรรมอาหารไทย อุตสาหกรรมการกีฬาอุตสาหกรรมการท่องเที่ยว และอุตสาหกรรมการออกแบบ เป็นต้น
๓) พัฒนาและส่งเสริมอุตสาหกรรมเกษตรแปรรูปบนฐานความรู้ ความคิดสร้างสรรค์ ภูมิปัญญาท้องถิ่น และนวัตกรรมเพื่อเพิ่มมูลค่าและยกระดับสินค้าให้มีคุณภาพ มีความปลอดภัยตามมาตรฐานสากล และมีโอกาสในการขยายตลาดเช่น สินค้าเกษตรอินทรีย์ อาหารฮาลาล เป็นต้น เพื่อเพิ่มรายได้ให้แก่เกษตรกร
๔) สร้างความเข้มแข็งให้แก่วิสาหกิจขนาดกลางและขนาดย่อม โดยสนับสนุนช่องทางการเข้าถึงแหล่งสินเชื่อผ่านสถาบันการเงินต่าง ๆส่งเสริมสถาบันเฉพาะทางให้เป็นศูนย์แลกเปลี่ยนเรียนรู้และทดสอบผลิตภัณฑ์ ส่งเสริมการรวมกลุ่มอุตสาหกรรมและการเชื่อมโยงอุตสาหกรรมตั้งแต่ต้นน้ำจนถึงปลายน้ำ และปรับปรุงหลักเกณฑ์ส่งเสริมการลงทุนสำหรับวิสาหกิจขนาดกลางและขนาดย่อมให้เอื้ออำนวยต่อการลงทุนมากยิ่งขึ้น
๕) กำหนดมาตรฐานและคุณภาพขั้นพื้นฐานของสินค้าอุตสาหกรรมเมื่อมีการเปิดเสรีการค้ามากขึ้น เพื่อป้องกันสินค้านำเข้าที่ไม่ได้คุณภาพซึ่งอาจก่อให้เกิดภัยอันตรายต่อชีวิตและทรัพย์สินและก่อให้เกิดมลพิษต่อสิ่งแวดล้อมรวมทั้งให้มีการบังคับใช้มาตรฐานผลิตภัณฑ์อุตสาหกรรมสำหรับสินค้าที่ผลิตภายในประเทศอย่างจริงจัง และส่งเสริมให้เกิดการยอมรับมาตรฐานและคุณภาพสินค้าร่วมกันในกลุ่มอาเซียน
๖) พัฒนาพื้นที่อุตสาหกรรมแห่งใหม่ โดยพัฒนาพื้นที่อุตสาหกรรมใหม่ในทุกภูมิภาคที่เหมาะสมเพื่อรองรับการลงทุนด้านอุตสาหกรรมที่ไม่ก่อมลพิษ และพัฒนาเส้นทางการขนส่งเชื่อมโยงระหว่างพื้นที่อุตสาหกรรมดังกล่าวกับท่าเรือน้ำลึกแหลมฉบังและท่าเรือมาบตาพุด รวมทั้งการพัฒนาสะพานเศรษฐกิจระหว่างฝั่งอันดามันและฝั่งอ่าวไทยสำ หรับรองรับอุตสาหกรรมที่ไม่ก่อมลพิษและเป็นมิตรกับสิ่งแวดล้อมและชุมชน
๗) เร่งพัฒนาภาคอุตสาหกรรมให้เป็นมิตรกับสิ่งแวดล้อม มีความรับผิดชอบต่อสังคม และอยู่ร่วมกับชุมชนได้ โดยปรับปรุงเทคโนโลยีการผลิตลดการใช้ทรัพยากรและลดปริมาณการปล่อยก๊าซเรือนกระจก ด้วยหลักการการลดการใช้การใช้ซ้ำและการนำกลับมาใช้ใหม่ เพิ่มปริมาณการใช้พลังงานทดแทนในภาคอุตสาหกรรมเพื่อส่งเสริมให้ผู้ประกอบการสร้างรายได้จากการขายคาร์บอนเครดิต และลดภาวะโลกร้อนรวมทั้งสนับสนุนการมีส่วนร่วมของชุมชนในการแก้ไขปัญหาและตรวจสอบสภาวะแวดล้อมและพัฒนาเมืองหรือพื้นที่อุตสาหกรรมเชิงนิเวศที่สอดคล้องกับแนวทางดังกล่าวเพื่อนำไปสู่สังคมคาร์บอนต่ำ

๘) ส่งเสริมและจัดให้มีมาตรการทางภาษีและมาตรการอื่นที่เกี่ยวข้องในการพัฒนาอุตสาหกรรมที่ก่อให้เกิดการประหยัดพลังงาน การใช้พลังงานทดแทน และการใช้พลังงานจากภาคเกษตร อุตสาหกรรมรถยนต์ประหยัดพลังงานอุตสาหกรรมรถยนต์ที่ใช้พลังงานทดแทนและสะอาด ได้แก่ เอทานอล ไบโอดีเซล และก๊าซธรรมชาติ (NGV)
๙) สนับสนุนให้ผู้ประกอบการอุตสาหกรรมทุกสาขาการผลิตเข้าประกอบกิจการในนิคมอุตสาหกรรมซึ่งมีความพร้อมทั้งระบบสาธารณูปโภคพื้นฐาน ความเพียงพอของแหล่งพลังงาน การจัดการของเสีย การจัดการมลพิษเพื่อสิ่งแวดล้อมที่ดี รวมถึงการจัดและวางระบบการผลิตที่จะเอื้อประโยชน์ต่อการพัฒนาภาคอุตสาหกรรมในระยะยาว
๑๐) เร่งรัดสำรวจและแสวงหาแหล่งแร่สำคัญเพื่อนำมาใช้ประโยชน์ทางเศรษฐกิจ และพัฒนาอุตสาหกรรมต่อยอดเพื่อสร้างมูลค่าเพิ่มโดยให้ความสำคัญกับการกำกับดูแลผลกระทบสิ่งแวดล้อมและชุมชน

๓.๓.๓ ภาคการท่องเที่ยว การบริการ และการกีฬา

๑) การพัฒนาการท่องเที่ยว
๑.๑) ส่งเสริมการพัฒนาโครงสร้างพื้นฐานที่สนับสนุนการท่องเที่ยวและเร่งรัดการปรับปรุงมาตรฐานในเรื่องสิ่งอำนวยความสะดวกความปลอดภัย และสุขอนามัย โดยคำนึงถึงการเข้าถึงแหล่งท่องเที่ยวของผู้พิการและผู้สูงอายุ
๑.๒) พัฒนา บูรณะ และฟื้นฟูแหล่งท่องเที่ยวทางธรรมชาติ ประวัติศาสตร์ และวัฒนธรรมเดิมที่มีอยู่แล้ว ส่งเสริมการพัฒนาแหล่งท่องเที่ยวใหม่ในเชิงกลุ่มพื้นที่ที่มีศักยภาพสามารถเชื่อมโยงธรรมชาติ ศิลปวัฒนธรรม และวิถีชีวิตของชุมชนตามแผนพัฒนาการท่องเที่ยวที่เป็นกรอบแนวทางการพัฒนาแหล่งท่องเที่ยวต่าง ๆ ของประเทศรวมทั้งส่งเสริมและสนับสนุนให้ภาคเอกชนและองค์กรปกครองส่วนท้องถิ่นลงทุนพัฒนาแหล่งท่องเที่ยว
๑.๓) ยกระดับและรักษามาตรฐานบริการด้านการท่องเที่ยวเพื่อให้การประกอบการและดำเนินธุรกิจเป็นไปตามมาตรฐานสากลรวมทั้งพัฒนามาตรฐานบุคลากรที่เกี่ยวข้องกับการท่องเที่ยว ตลอดจนปรับปรุงการบริการภาครัฐเพื่อให้สามารถดึงดูดและรองรับตลาดนักท่องเที่ยวกลุ่มคุณภาพได้อย่างมีประสิทธิภาพ
๑.๔) ส่งเสริม สนับสนุนตลาดนักท่องเที่ยวคุณภาพทั้งจากต่างประเทศและในประเทศ โดยใช้กลยุทธ์การตลาดเชิงรุกในกลุ่มต่าง ๆทั้งระดับภายในประเทศและระหว่างประเทศเพื่อให้ประเทศไทยเป็นแหล่งท่องเที่ยวระดับโลกศูนย์กลางการประชุมและแสดงสินค้าระหว่างประเทศ และศูนย์กลางการท่องเที่ยวเชิงสุขภาพ และเพิ่มประสิทธิภาพการตรวจลงตรา การยกเว้นค่าธรรมเนียมการตรวจลงตราให้แก่นักท่องเที่ยวที่อยู่ในกรอบการค้าเสรี หรือมีความสัมพันธ์ด้านการค้าการลงทุนร่วมกับประเทศไทย และการยกเว้นการตรวจลงตราให้แก่นักท่องเที่ยวจากประเทศกลุ่มเป้าหมาย
๑.๕) ส่งเสริมกิจกรรมและรูปแบบการท่องเที่ยวเพื่อสร้างคุณค่าและมูลค่าเพิ่มทางการท่องเที่ยว พัฒนาคุณภาพการบริการท่องเที่ยว สนับสนุนการถ่ายทำภาพยนตร์ต่างชาติในประเทศไทย และส่งเสริมการเสนอตัวให้ประเทศไทยเป็นเจ้าภาพการจัดกิจกรรมนานาชาติขนาดใหญ่

๑.๖) ผลักดันความร่วมมือของหน่วยงานต่าง ๆ เพื่อให้บริการนักท่องเที่ยวอย่างมีคุณภาพ รวมทั้งพัฒนามาตรฐานบุคลากรที่เกี่ยวข้องกับการท่องเที่ยวให้เพียงพอกับความต้องการ ปรับปรุงแก้ไขกฎหมายและระเบียบที่เกี่ยวข้องกับการท่องเที่ยว และเพิ่มประสิทธิภาพของการบังคับใช้กฎหมายที่เกี่ยวข้องเพื่ออำนวยความสะดวก ดูแลความปลอดภัย และป้องกันการเอาเปรียบนักท่องเที่ยว พร้อมทั้งป้องกันแก้ไขปัญหาผลกระทบต่อสิ่งแวดล้อมเพื่อพัฒนาอุตสาหกรรมการท่องเที่ยวสู่ความยั่งยืน
๑.๗) พัฒนาด้านการตลาดและประชาสัมพันธ์ส่งเสริมบทบาทขององค์กรปกครองส่วนท้องถิ่นและภาคเอกชนให้เข้ามามีส่วนร่วมในการกำหนดนโยบาย กลยุทธ์ด้านการตลาด และการประชาสัมพันธ์เพื่อยกระดับแหล่งท่องเที่ยวของไทยให้เป็นที่รู้จักทั่วโลก

๒) การพัฒนาภาคบริการ
๒.๑) เร่งรัดพัฒนาผู้ประกอบการด้านบริการให้มีองค์ความรู้ เสริมสร้างนวัตกรรมและทักษะทั้งด้านภาษา มาตรฐานการบริการ และการจัดการ เพื่อสร้างความเข้มแข็งและทันต่อการเปลี่ยนแปลงของความตกลงระหว่างประเทศด้านการค้าบริการ การเสริมสร้างบรรยากาศการลงทุน มาตรฐานธุรกิจและการพัฒนาบุคลากรให้พร้อมรับการขยายตัวของธุรกิจ และส่งเสริมขีดความสามารถในการแข่งขันของภาคบริการไทย
๒.๒) พัฒนาธุรกิจบริการที่มีศักยภาพเพื่อขยายฐานการผลิตและการตลาดสู่ระดับภูมิภาค โดยเพิ่มความหลากหลาย มูลค่า ความสามารถในการแข่งขันของธุรกิจบริการ ทั้งนี้ เพื่อให้เป็นแหล่งสร้างรายได้เงินตราต่างประเทศและรายได้ท้องถิ่น เช่น การท่องเที่ยว ธุรกิจบริการสุขภาพ ธุรกิจการประชุมและแสดงสินค้าการศึกษานานาชาติ   การก่อสร้าง  ธุรกิจภาพยนตร์   ธุรกิจออกแบบแฟชั่น   ธุรกิจอัญมณีการบริหารจัดการขนส่งสินค้าและบริการ เทคโนโลยีสารสนเทศและการสื่อสาร ธุรกิจที่เกี่ยวข้องกับกีฬาและนันทนาการ รวมทั้งสินค้าบริการที่ใช้ความคิดสร้างสรรค์บนพื้นฐานของวัฒนธรรมและภูมิปัญญาไทยที่เชื่อมโยงกับเทคโนโลยีสมัยใหม่
๓) การพัฒนากีฬา
๓.๑) ส่งเสริมให้ประเทศไทยเป็นศูนย์กลางกีฬาของภูมิภาคและของโลก จัดให้มีการแข่งขันกีฬาและกีฬาคนพิการระดับโลกที่สำคัญๆ ตลอดจนการประชุมเกี่ยวกับกีฬาระดับภูมิภาคและระดับโลก เพื่อเชื่อมโยงกับการท่องเที่ยวโดยความร่วมมือและการมีส่วนร่วมจากทุกฝ่ายเป็น “ทีมไทยแลนด์”
๓.๒) จัดหาและพัฒนาโครงสร้างพื้นฐานด้านการกีฬาให้เพียงพอ โดยเฉพาะสิ่งอำนวยความสะดวก เช่น สนามกีฬา วัสดุ อุปกรณ์ที่ทันสมัย และจัดให้มีผู้ฝึกสอนและอาสาสมัครการกีฬาประจำศูนย์และสนามกีฬา รวมทั้งส่งเสริมให้ภาคเอกชนมีส่วนร่วมในการลงทุนและการบริจาคเพื่อพัฒนาการกีฬาด้วยมาตรการจูงใจที่เหมาะสม เช่น มาตรการภาษี มาตรการส่งเสริมการลงทุน และมาตรการการเงิน ภายใต้ความโปร่งใสและมีธรรมาภิบาล
๓.๓) จัดให้มีทุนการศึกษาและทุนสนับสนุนแก่เด็กและเยาวชนที่มีความสามารถและมีแนวโน้มว่าจะเป็นผู้มีความสามารถสูงด้านกีฬาในระดับนานาชาติ ให้สามารถพัฒนาเป็นนักกีฬาทีมชาติที่สร้างชื่อเสียงและเป็นแบบอย่างที่ดีแก่เยาวชนของประเทศ รวมทั้งปรับบทบาทของกองทุนพัฒนากีฬาแห่งชาติให้สนับสนุนภารกิจในการพัฒนานักกีฬาตั้งแต่ระดับเด็กและเยาวชน

๓.๔) พัฒนากีฬาเพื่อความเป็นเลิศ ด้วยการนำวิทยาศาสตร์และเทคโนโลยีการกีฬามาประยุกต์ใช้อย่างจริงจัง เพื่อพัฒนากีฬาที่มีศักยภาพไปสู่กีฬาอาชีพ พร้อมไปกับการพัฒนาผู้ฝึกสอนและผู้ตัดสินให้ได้มาตรฐานสากลปรับปรุงแก้ไขกฎหมาย กฎระเบียบ เพื่อใช้เป็นเครื่องมือในการบริหารจัดการองค์กรกีฬาอย่างมีประสิทธิภาพ สนับสนุนให้ผู้พิการเข้าถึงการกีฬาและการแข่งขันกีฬาในทุกระดับเพื่อพัฒนาไปสู่การเป็นนักกีฬาที่มีความสามารถในนามทีมชาติไทยในการแข่งขันกีฬาและมหกรรมกีฬาต่าง ๆ

๓.๓.๔ การตลาด การค้า และการลงทุน
๑) ส่งเสริมนโยบายการแข่งขันอย่างเสรีและเป็นธรรมเพื่อป้องกันการผูกขาดตัดตอน ส่งเสริมและพัฒนาบทบาทขององค์กรที่เกี่ยวข้องกับการคุ้มครองผู้บริโภคทั้งภาครัฐและเอกชน แก้ไขปรับปรุงกฎหมาย มาตรการต่าง ๆเพื่อสร้างความเป็นธรรมให้แก่ผู้บริโภค รวมทั้งสร้างความมั่นใจให้แก่ผู้ประกอบการในด้านการคุ้มครองและป้องกันการละเมิดทรัพย์สินทางปัญญาของสินค้าและผลิตภัณฑ์ไทยในต่างประเทศ
๒) สร้างความเชื่อมั่นให้นักลงทุนทั้งในประเทศและต่างประเทศ โดยปรับปรุงพัฒนากฎหมายและกฎระเบียบที่ส่งเสริมการค้าการลงทุนที่ครอบคลุมการลงทุนด้านเกษตร อุตสาหกรรม และบริการ และปรับปรุงมาตรการบริหารการนำเข้าเพื่อป้องกันการค้าที่ไม่เป็นธรรม การทุ่มตลาด และสินค้าที่ไม่ได้มาตรฐานทางด้านคุณภาพและความปลอดภัย การปรับเปลี่ยนการเจริญเติบโตทางเศรษฐกิจให้มีคุณภาพที่สามารถขยายตัวได้อย่างยั่งยืน กระจายผลประโยชน์ทางเศรษฐกิจได้อย่างทั่วถึงและมีภูมิคุ้มกันต่อกระแสการเปลี่ยนแปลงของโลกในปัจจุบันและอนาคต
๓) สนับสนุนการลงทุนในต่างประเทศในสาขาที่ผู้ประกอบการไทยมีศักยภาพทั้งในการลงทุนตั้งโรงงานผลิตสินค้า การทำสัญญาสินค้าเกษตรตามข้อตกลง การเปิดสาขา การหาตัวแทนและหุ้นส่วนในต่างประเทศเพื่อสร้างเครือข่ายธุรกิจไทยในต่างประเทศ ส่งเสริมและสนับสนุนการเปิดร้านอาหารไทยของคนไทยตามนโยบายครัวไทยสู่ครัวโลก และนโยบายไทยเป็นครัวอาหารโลก
๔) ปรับปรุงมาตรการการส่งเสริมการลงทุนให้ครอบคลุมการให้สิทธิประโยชน์แก่ธุรกิจในภาคเกษตร อุตสาหกรรม การท่องเที่ยวการกีฬา และบริการ โดยเน้นกิจการที่ใช้ความคิดสร้างสรรค์ เป็นมิตรต่อสิ่งแวดล้อม มีการใช้เทคโนโลยีขั้นสูง และมีส่วนรับผิดชอบต่อสังคม
๕) ส่งเสริมการขยายตลาดเชิงรุกเพื่อรักษาตลาดเดิมและสร้างตลาดใหม่เพื่อลดการพึ่งพาการส่งออกไปตลาดหลัก โดยส่งเสริมการส่งออกสินค้าและบริการในตลาดใหม่ ได้แก่ จีน อินเดีย ตะวันออกกลาง แอฟริกา และยุโรปตะวันออกพร้อมทั้งรักษาส่วนแบ่งในตลาดหลักไม่ให้ลดลง ตลอดจนการเตรียมความพร้อมในเชิงของทักษะเทคโนโลยี และวิทยาการที่จำเป็นในการแข่งขันระดับโลกเพื่อการขยายตัวอย่างยั่งยืนของประเทศในอนาคต และเป็นการส่งเสริมให้สินค้าและบริการของไทยเป็นที่รู้จักและยอมรับอย่างแพร่หลายจากผู้บริโภคในประเทศต่าง ๆ
๖) พัฒนาสินค้าและบริการที่สร้างโอกาสใหม่ในการหารายได้ การผลิตสินค้าและบริการอันเป็นที่ต้องการของผู้บริโภคในตลาดโลกซึ่งพัฒนาจากแนวคิดระบบเศรษฐกิจเชิงสร้างสรรค์ที่ใช้นวัตกรรม ภูมิปัญญาท้องถิ่นโดยคำนึงถึงการเป็นมิตรกับสิ่งแวดล้อม ซึ่งจะขยายโอกาสในการส่งออก ลดต้นทุนจากการพัฒนาระบบการกระจายสินค้าจากแหล่งผลิตท้องถิ่นไปสู่ตลาดในทุกระดับ โดยให้ความสำคัญในการเชื่อมโยงให้ประเทศไทยเป็นประตูสู่ตลาดโลกของภูมิภาค รวมทั้งพัฒนาและส่งเสริมให้ประเทศไทยเป็นศูนย์กลางการค้าสินค้าและบริการระหว่างประเทศและศูนย์กลางการผลิตและส่งออกอาหารฮาลาลในโลก

๗) ขยายความเชื่อมโยงทางเศรษฐกิจการค้าการลงทุน และการตลาดภายใต้กรอบความร่วมมือและข้อตกลงการค้าเสรีในระบบพหุภาคีและทวิภาคี โดยเร่งรัดการใช้ประโยชน์จากความตกลงที่มีผลบังคับใช้แล้ว พร้อมทั้งวางแนวทางป้องกันผลเสียที่จะเกิดขึ้น กำหนดมาตรการในการให้ความช่วยเหลือผู้ที่ได้รับผลกระทบ และสร้างความรู้ความเข้าใจเกี่ยวกับกรอบความร่วมมือทางเศรษฐกิจเพื่อเตรียมพร้อมในการพัฒนาสินค้าและบริการให้สอดคล้องกับกฎ ระเบียบ และมาตรฐานต่าง ๆ
๘) เร่งรัดจัดตั้งเขตพัฒนาเศรษฐกิจพิเศษบริเวณพื้นที่ที่มีศักยภาพ โดยให้ความสำคัญต่อจังหวัดชายแดน เพื่อส่งเสริมการค้า การตลาดการลงทุน การจ้างงาน และการใช้วัตถุดิบจากประเทศเพื่อนบ้าน ซึ่งเป็นการใช้ประโยชน์จากความเชื่อมโยงด้านคมนาคมขนส่งของภูมิภาคอาเซียน

๓.๔ นโยบายโครงสร้างพื้นฐาน การพัฒนาระบบรางเพื่อขนส่งมวลชน และการบริหารจัดการระบบขนส่งสินค้าและบริการ
๓.๔.๑ พัฒนาระบบโครงสร้างพื้นฐานด้านการขนส่ง ระบบประปา และระบบไฟฟ้าให้กระจายไปสู่ภูมิภาคอย่างทั่วถึงเพียงพอ รวมทั้งส่งเสริมการประหยัดพลังงานและลดต้นทุนการขนส่งเพื่อยกระดับคุณภาพชีวิตและเพิ่มขีดความสามารถในการแข่งขัน พร้อมทั้งสร้างโอกาสการกระจายรายได้ กระจายเศรษฐกิจ และกระจายการลงทุนสู่ชนบท รวมทั้งกำกับดูแลอัตราค่าบริการที่สอดคล้องกับสภาพพื้นที่และกลุ่มผู้ได้รับประโยชน์และการคุ้มครองผู้บริโภค
๓.๔.๒ ขยายการให้บริการน้ำสะอาดเพื่อการอุปโภคบริโภคให้ครอบคลุมประชาชนในทุกพื้นที่ และสร้างการเข้าถึงบริการน้ำสะอาดอย่างเท่าเทียมกันทั่วประเทศเพื่อยกระดับคุณภาพชีวิตของประชาชน
๓.๔.๓ พัฒนาสิ่งอำนวยความสะดวกด้านการขนส่งต่อเนื่องหลายรูปแบบ เพื่อเชื่อมโยงกับฐานการผลิตและฐานการส่งออกของประเทศ รวมทั้งเร่งปรับโครงสร้างการบริหารจัดการระบบรางของประเทศให้มีประสิทธิภาพในระยะยาว
๓.๔.๔ พัฒนาระบบคมนาคมขนส่งทางราง โดยเชื่อมโยงโครงข่ายและการบริหารจัดการขนส่งผู้โดยสาร และสินค้าและบริการที่สะดวกและปลอดภัยทั้งในพื้นที่ชนบท พื้นที่เมือง และระหว่างประเทศ รวมทั้งสนับสนุนการขยายฐานการผลิตตามแนวเส้นทางรถไฟ
๑) พัฒนาระบบรถไฟทางคู่เชื่อมชานเมืองและหัวเมืองหลักในเส้นทางที่มี
    ความสำคัญ
๒) ศึกษาและพัฒนารถไฟความเร็วสูงสายกรุงเทพฯ–เชียงใหม่ กรุงเทพฯ–นครราชสีมา กรุงเทพฯ–หัวหิน และเส้นทางอื่นเพื่อเตรียมการเชื่อมต่อกับประเทศเพื่อนบ้าน
๓) ศึกษาและพัฒนาขยายทางรถไฟสายแอร์พอร์ต เรล ลิงค์ ต่อจากท่าอากาศยานสุวรรณภูมิไปยังชลบุรีและพัทยา
๓.๔.๕ เร่งรัดโครงการรถไฟฟ้า ๑๐ สายทางในกรุงเทพมหานครและปริมณฑล ให้สามารถเริ่มก่อสร้างได้ครบใน ๔ ปี โดยเก็บค่าบริการ ๒๐ บาทตลอดสายทั้งระบบ รวมทั้งเร่งพัฒนาระบบตั๋วร่วมบัตรเดียว และพัฒนาที่อยู่อาศัยให้ผู้มีรายได้น้อยให้มีโอกาสได้ที่อยู่อาศัยในราคาและค่าเช่าถูกตามบริเวณใกล้สถานีรถไฟฟ้า
๓.๔.๖ พัฒนาการขนส่งทางน้ำและกิจการพาณิชยนาวีขนส่งเดินเรือชายฝั่งทะเล ทั้งฝั่งด้านทะเลอันดามันและฝั่งด้านทะเลอ่าวไทย โดยพัฒนาท่าเรือน้ำลึกและสะพานเศรษฐกิจเชื่อมสองฝั่งทะเลภาคใต้

๓.๔.๗ พัฒนาท่าอากาศยานสากล ท่าอากาศยานภูมิภาคและอุตสาหกรรมการบินของไทย รวมทั้งเพิ่มความสามารถท่าอากาศยานสุวรรณภูมิให้รองรับผู้โดยสารจากปีละ ๔๕ ล้านคน เป็นปีละ ๖๕ ล้านคนขึ้นไป เพื่อให้ประเทศไทยเป็นศูนย์กลางการบิน การท่องเที่ยว และการขนส่งสินค้าทางอากาศชั้นนำของเอเชียและโลก

๓.๕ นโยบายพลังงาน
๓.๕.๑ ส่งเสริมและผลักดันให้อุตสาหกรรมพลังงานสามารถสร้างรายได้ให้ประเทศ ซึ่งถือเป็นอุตสาหกรรมเชิงยุทธศาสตร์ เพิ่มการลงทุนในโครงสร้างพื้นฐานด้านพลังงานและพัฒนาให้เป็นศูนย์กลางธุรกิจพลังงานของภูมิภาคโดยใช้ความได้เปรียบเชิงภูมิยุทธศาสตร์
๓.๕.๒ สร้างเสริมความมั่นคงทางพลังงาน โดยแสวงหาและพัฒนาแหล่งพลังงานและระบบไฟฟ้าจากทั้งในและต่างประเทศ รวมทั้งให้มีการกระจายแหล่งและประเภทพลังงานให้มีความหลากหลาย เหมาะสม และยั่งยืน
๓.๕.๓ กำกับราคาพลังงานให้มีราคาเหมาะสม เป็นธรรมและมุ่งสู่การสะท้อนต้นทุนที่แท้จริง โดยปรับบทบาทกองทุนน้ำมันให้เป็นกองทุนสำหรับรักษาเสถียรภาพราคา ส่วนการชดเชยราคานั้นจะดำเนินการอุดหนุนเฉพาะกลุ่ม ส่งเสริมให้มีการใช้ก๊าซธรรมชาติมากขึ้นในภาคขนส่ง และส่งเสริมการใช้แก๊สโซฮอล์และไบโอดีเซลในภาคครัวเรือน
๓.๕.๔ ส่งเสริมการผลิต การใช้ ตลอดจนการวิจัยและพัฒนาพลังงานทดแทนและพลังงานทางเลือก โดยตั้งเป้าหมายให้สามารถทดแทนเชื้อเพลิงฟอสซิลได้อย่างน้อยร้อยละ ๒๕ ภายใน ๑๐ ปี ทั้งนี้ ให้มีการพัฒนาอุตสาหกรรมอย่างครบวงจร
๓.๕.๕ ส่งเสริมและผลักดันการอนุรักษ์พลังงานอย่างเต็มรูปแบบ โดยลดระดับการใช้พลังงานต่อผลผลิตลงร้อยละ ๒๕ ภายใน ๒๐ ปี และมีการพัฒนาอย่างครบวงจร ส่งเสริมการใช้อุปกรณ์และอาคารสถานที่ที่มีประสิทธิภาพสูง ส่งเสริมกลไกการพัฒนาพลังงานที่สะอาดเพื่อลดก๊าซเรือนกระจกและแก้ปัญหาภาวะโลกร้อนสร้างจิตสำนึกของผู้บริโภคในการใช้พลังงานอย่างประหยัด และมีประสิทธิภาพให้เป็นระบบจริงจังและต่อเนื่องทั้งภาคการผลิต ภาคการขนส่ง และภาคครัวเรือน
๓.๖ นโยบายเทคโนโลยีสารสนเทศ
๓.๖.๑ พัฒนาโครงสร้างพื้นฐานด้านเทคโนโลยีสารสนเทศโดยเร่งรัดพัฒนาโครงข่ายสื่อสารความเร็วสูงให้ครอบคลุม ทั่วถึง เพียงพอ มีคุณภาพด้วยราคาที่เหมาะสม และการแข่งขันที่เป็นธรรม เพื่อสนับสนุนการพัฒนาประเทศไปสู่สังคมแห่งความรู้ ภูมิปัญญา นวัตกรรม และความคิดสร้างสรรค์ ช่วยลดความเหลื่อมล้ำระหว่างสังคมเมืองและชนบท สนับสนุนการเข้าถึงข้อมูลและข่าวสาร ยกระดับคุณภาพการศึกษาเสริมสร้างศักยภาพในการพัฒนาทรัพยากรบุคคล ส่งเสริมการลดการใช้พลังงาน เป็นมิตรกับสิ่งแวดล้อม และเพิ่มขีดความสามารถการแข่งขันของประเทศในระยะยาว
๓.๖.๒ ส่งเสริมการเข้าถึงการใช้บริการเครือข่ายอินเทอร์เน็ตสาธารณะที่มีการใช้งานตามความเหมาะสมโดยไม่คิดค่าใช้จ่าย ผลักดันให้คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ใช้กองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะจัดให้มีบริการเครือข่ายอินเทอร์เน็ตตามมาตรฐานการให้บริการในพื้นที่สาธารณะ สถานที่ราชการ และสถานศึกษาที่กำหนดโดยไม่คิดค่าใช้จ่าย หรือกำหนดเป็นเงื่อนไขให้ผู้ประกอบการจัดให้บริการโทรคมนาคมอย่างทั่วถึง

๓.๖.๓ ส่งเสริมการใช้คลื่นความถี่อันเป็นทรัพยากรของชาติให้มีประสิทธิภาพสูงสุดโดยคำนึงถึงผลประโยชน์ของประชาชนและประเทศชาติ อีกทั้งดำรงรักษาไว้ซึ่งสิทธิอันพึงได้ของประเทศในการใช้เทคโนโลยีด้านการสื่อสารโทรคมนาคมเหนือพื้นผิวโลก
๓.๖.๔ ส่งเสริมการใช้สื่อวิทยุกระจายเสียง วิทยุโทรทัศน์ทั้งภาครัฐ ภาคประชาชน รวมทั้งการพัฒนาการปรับเปลี่ยนระบบการใช้เทคโนโลยีจากระบบอนาล็อกเป็นระบบดิจิตอล ทั้งนี้ ต้องคำนึงถึงการก่อให้เกิดประโยชน์สูงสุดทั้งต่อประชาชนและประเทศชาติ โดยผลักดันให้คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติดำเนินการร่วมกับหน่วยงานภาครัฐที่เกี่ยวข้อง
๓.๖.๕ ส่งเสริมและสนับสนุนการพัฒนาอุตสาหกรรมซอฟต์แวร์ ฮาร์ดแวร์ และอุตสาหกรรมที่เกี่ยวข้อง และจัดให้มีกลไกสนับสนุนแหล่งทุนสำหรับผู้ประกอบการเทคโนโลยีสารสนเทศขนาดกลางและขนาดย่อม รวมทั้งพัฒนาบุคลากรให้มีศักยภาพได้มาตรฐานและสอดคล้องกับความต้องการของอุตสาหกรรมเพื่อผลักดันให้ประเทศไทยเป็นศูนย์กลางด้านเทคโนโลยีสารสนเทศและการสื่อสารในภูมิภาค


๔. นโยบายสังคมและคุณภาพชีวิต
๔.๑ นโยบายการศึกษา
๔.๑.๑ เร่งพัฒนาคุณภาพการศึกษา โดยการปฏิรูประบบความรู้ของสังคมไทย อันประกอบด้วยการยกระดับองค์ความรู้ให้ได้มาตรฐานสากล จัดให้มีโครงการตำราแห่งชาติที่บรรจุความรู้ที่ก้าวหน้าและได้มาตรฐานทั้งความรู้ที่เป็นสากลและภูมิปัญญาท้องถิ่น ส่งเสริมการอ่าน พร้อมทั้งส่งเสริมการเรียนการสอนภาษาต่างประเทศและภาษาถิ่น จัดให้มีระบบการจัดการความรู้ ปฏิรูปหลักสูตรการศึกษาทุกระดับให้รองรับการเปลี่ยนแปลงของโลกและทัดเทียมกับมาตรฐานสากลบนความเป็นท้องถิ่นและความเป็นไทยเพิ่มผลสัมฤทธิ์ของการศึกษาทุกระดับชั้นโดยวัดผลจากการผ่านการทดสอบมาตรฐานในระดับชาติและนานาชาติ ขจัดความไม่รู้หนังสือให้สิ้นไปจากสังคมไทย จัดให้มีครูดีเพียงพอในทุกห้องเรียน ให้มีโรงเรียนและสถาบันอาชีวศึกษาคุณภาพสูงในทุกพื้นที่ พัฒนามหาวิทยาลัยเข้าสู่ระดับโลก พัฒนาระบบการศึกษาให้ผู้เรียนมีความรู้คู่คุณธรรมมุ่งการสร้างจริยธรรมในระดับปัจเจก รวมทั้งสร้างความตระหนักในสิทธิและหน้าที่ความเสมอภาค และดำเนินการให้การศึกษาเป็นพื้นฐานของสังคมประชาธิปไตยที่แท้จริงปรับปรุงโครงสร้างระบบบริหารการศึกษาโดยการกระจายอำนาจสู่พื้นที่ให้เสร็จสมบูรณ์โดยเริ่มจากพื้นที่ที่มีความพร้อม
๔.๑.๒ สร้างโอกาสทางการศึกษา กระจายโอกาสทางการศึกษาในสังคมไทย โดยคำนึงถึงการสร้างความเสมอภาคและความเป็นธรรมให้เกิดขึ้นแก่ประชากรทุกกลุ่ม ซึ่งรวมถึงผู้ยากไร้ ผู้ด้อยโอกาส ผู้พิการ ผู้บกพร่องทางกายและการเรียนรู้ รวมทั้งชนกลุ่มน้อย โดยส่งเสริมการให้ความรู้ตั้งแต่อยู่ในครรภ์มารดาถึงแรกเกิดให้ได้รับการดูแลอย่างมีประสิทธิภาพทั้งแม่และเด็ก สนับสนุนการจัดการศึกษาตามวัยและพัฒนาการอย่างมีคุณภาพตั้งแต่ก่อนวัยเรียนจนจบการศึกษาขั้นพื้นฐาน โดยจัดให้มีการเทียบโอนวุฒิการศึกษาสำหรับกลุ่มที่มีความเชี่ยวชาญเฉพาะทาง เช่น กลุ่มแม่บ้าน จัดให้มีระบบสะสมผลการศึกษาและการเทียบโอนเพื่อขยายโอกาสให้กว้างขวางและลดปัญหาคนออกจากระบบการศึกษานอกจากนี้ จะดำเนินการลดข้อจำกัดของการเข้าถึงการศึกษาระดับอุดมศึกษาและอาชีวศึกษาชั้นสูง โดยจัดให้มี “โครงการเงินกู้เพื่อการศึกษาที่ผูกพันกับรายได้ในอนาคต” โดยให้ผู้กู้เริ่มใช้คืนต่อเมื่อมีรายได้เพียงพอที่จะเลี้ยงตัวได้พักชำระหนี้แก่ผู้เป็นหนี้กองทุนกู้ยืมเพื่อการศึกษา โดยปรับเปลี่ยนการชำระหนี้เป็นระบบที่ผูกพันกับรายได้ในอนาคต ปรับปรุงระบบการคัดเลือกเข้าศึกษาต่อทุกระดับให้เอื้อต่อการกระจายโอกาส โดยเฉพาะอย่างยิ่งจะจัดให้มีระบบคัดเลือกกลางเพื่อเข้าศึกษาต่อในมหาวิทยาลัยที่มีประสิทธิภาพและเป็นธรรม ดำเนิน 

“โครงการ ๑ อำเภอ ๑ ทุน” เพื่อเปิดโอกาสให้เด็กไทยได้ไปเรียนต่อต่างประเทศ จัดการศึกษาชุมชนเพื่อมุ่งให้เกิดสังคมแห่งการเรียนรู้และการศึกษาตลอดชีวิต
๔.๑.๓ ปฏิรูปครู ยกฐานะครูให้เป็นวิชาชีพชั้นสูงอย่างแท้จริงโดยปฏิรูประบบการผลิตครูให้มีคุณภาพทัดเทียมกับนานาชาติ สร้างแรงจูงใจให้คนเรียนดีและมีคุณธรรมเข้าสู่วิชาชีพครู ปรับปรุงระบบเงินเดือนและค่าตอบแทนครู พัฒนาระบบความก้าวหน้าของครูโดยใช้การประเมินเชิงประจักษ์ที่อิงขีดความสามารถและวัดสัมฤทธิผลของการจัดการศึกษาเป็นหลัก จัดระบบการศึกษาและฝึกอบรมเพื่อพัฒนาคุณภาพครูอย่างต่อเนื่อง แก้ปัญหาหนี้สินครูโดยการพักชำระหนี้และการปรับโครงสร้างหนี้ตามนโยบายแก้ปัญหาหนี้ครัวเรือนของรัฐบาล พัฒนาระบบภูมิสารสนเทศเพื่อใช้ในการกระจายครูขจัดปัญหาการขาดแคลนครูในสาระวิชาหลัก เช่น คณิตศาสตร์ วิทยาศาสตร์ และภาษา
๔.๑.๔ จัดการศึกษาขั้นอุดมศึกษาและอาชีวศึกษาให้สอดคล้องกับตลาดแรงงานทั้งในเชิงปริมาณและคุณภาพ โดยกระบวนการสร้างประสบการณ์ระหว่างเรียนอย่างเหมาะสม และสนับสนุนการสร้างรายได้ระหว่างเรียน และสนับสนุนให้ผู้สำเร็จการศึกษามีงานทำได้ทันทีโดยความร่วมมือระหว่างแหล่งงานกับสถานศึกษา ส่งเสริมให้มีศูนย์อบรมอาชีวศึกษาเพื่อให้นักเรียน นักศึกษา และประชาชนสามารถเรียนรู้หาประสบการณ์ก่อนไปประกอบอาชีพโดยให้สถาบันอาชีวศึกษาดำเนินการร่วมกับผู้เชี่ยวชาญในแต่ละอาชีพรวมทั้งจัดให้มีศูนย์ซ่อมสร้างประจำชุมชนเพื่อฝึกฝนช่างฝีมือและการสร้างทักษะในการให้บริการแก่ประชาชนทั้งนี้ จะดำเนินการร่วมกับภาคเอกชนอย่างจริงจังเพื่อส่งเสริมการศึกษาในสายอาชีวศึกษาให้เป็นที่ยอมรับและสามารถมีรายได้สูงตามความสามารถ
๔.๑.๕ เร่งพัฒนาการใช้เทคโนโลยีสารสนเทศเพื่อการศึกษาให้ทัดเทียมกับนานาชาติ โดยใช้เป็นเครื่องมือในการเร่งยกระดับคุณภาพและการกระจายโอกาสทางการศึกษา จัดให้มีระบบการเรียนแบบอิเล็กทรอนิกส์แห่งชาติเพื่อเป็นกลไกในการเปลี่ยนกระบวนทัศน์การเรียนรู้ให้เป็นแบบผู้เรียนเป็นศูนย์กลางและเอื้อให้เกิดการเรียนรู้ตลอดชีวิต   พัฒนาเครือข่ายสารสนเทศเพื่อการศึกษา  พัฒนาระบบ   “ไซเบอร์โฮม”ที่สามารถส่งความรู้มายังผู้เรียนโดยระบบอินเทอร์เน็ตความเร็วสูง ส่งเสริมให้นักเรียนทุกระดับชั้นได้ใช้อุปกรณ์คอมพิวเตอร์แท็บเล็ตเพื่อการศึกษา ขยายระบบโทรทัศน์เพื่อการศึกษาให้กว้างขวาง ปรับปรุงห้องเรียนนำร่องให้ได้มาตรฐานห้องเรียนอิเล็กทรอนิกส์รวมทั้งเร่งดำเนินการให้ “กองทุนเพื่อพัฒนาเทคโนโลยีเพื่อการศึกษา” สามารถดำเนินการตามภารกิจได้
๔.๑.๖ สนับสนุนการวิจัยและพัฒนาเพื่อสร้างทุนปัญญาของชาติ พัฒนามหาวิทยาลัยให้มุ่งสู่การเป็นมหาวิทยาลัยวิจัยระดับโลก ระดมสรรพกำลังเพื่อพัฒนาระบบเครือข่ายการวิจัยแห่งชาติเพื่อสร้างทุนทางปัญญาและนวัตกรรม ผลักดันให้ประเทศสามารถพึ่งตนเองได้ทางเทคโนโลยีเพื่อนำไปสู่การสร้างรากฐานใหม่ของเศรษฐกิจฐานนวัตกรรม จัดตั้งศูนย์ความเป็นเลิศเพื่อการวิจัยสำหรับสาขาวิชาที่จำเป็นพัฒนาโครงสร้างการบริหารงานวิจัยของชาติโดยเน้นความสัมพันธ์อย่างเหมาะสมและมีประสิทธิภาพระหว่างองค์กรบริหารงานวิจัยกับสถาบันอุดมศึกษา
๔.๑.๗ เพิ่มขีดความสามารถของทรัพยากรมนุษย์เพื่อรองรับการเปิดเสรีประชาคมอาเซียน โดยร่วมมือกับภาคเอกชนและสถาบันการศึกษาในการวางแผนการผลิตและพัฒนากำลังคนให้มีคุณภาพและปริมาณเพียงพอ สอดคล้องตามความต้องการของภาคการผลิตและบริการ เร่งรัดการจัดทำมาตรฐานคุณวุฒิวิชาชีพรับรองสมรรถนะการปฏิบัติงานตามมาตรฐานอาชีพ และการจัดทำมาตรฐานฝีมือแรงงานให้ครบทุก
อุตสาหกรรม

๔.๒ นโยบายแรงงาน
๔.๒.๑ ส่งเสริมให้ผู้ต้องการมีงานทำในระบบสามารถเข้าถึงข้อมูลข่าวสารตำแหน่งงานว่างของสถานประกอบการได้โดยสะดวก ขณะเดียวกันก็ส่งเสริมให้สถานประกอบการสามารถรับทราบข้อมูลของผู้ต้องการมีงานทำได้ทุกระดับความต้องการและส่งเสริมให้แรงงานที่อยู่นอกระบบสามารถเลือกและมีงานทำได้ภายใต้เงื่อนไขที่เหมาะสมกับสถานะ
๔.๒.๒ ให้การคุ้มครองแรงงานตามกฎหมาย โดยให้ความสำคัญด้านความปลอดภัยในการทำงานและสวัสดิการแรงงาน และดูแลหลักประกันความมั่นคงในการทำงานแก่ผู้ใช้แรงงาน
๔.๒.๓ ส่งเสริมระบบแรงงานสัมพันธ์ให้ทุกฝ่ายที่เกี่ยวข้องสามารถแก้ไขปัญหาแรงงานสัมพันธ์ได้อย่างมีประสิทธิภาพ เป็นธรรม และอยู่ภายใต้กรอบของกฎหมาย
๔.๒.๔ เพิ่มสิทธิประโยชน์ประกันสังคมให้มากขึ้นเพื่อผู้ประกันตนสามารถเข้ารับการรักษาพยาบาลได้อย่างทั่วถึง และปรับปรุงแนวทางการขยายความคุ้มครองและส่งเสริมให้เกิดความเข้าใจและเห็นประโยชน์ในการประกันตนของแรงงานนอกระบบ
๔.๒.๕ เร่งยกระดับแรงงานไร้ฝีมือให้เป็นแรงงานกึ่งฝีมือและแรงงานกึ่งฝีมือให้เป็นแรงงานมีฝีมือ โดยภาครัฐจะทำ งานร่วมกับภาคเอกชนเพื่อนำไปสู่เป้าหมายให้ประเทศไทยเป็นประเทศที่ใช้แรงงานมีฝีมือทั้งระบบ
๔.๒.๖ เตรียมการรองรับการเปิดการเคลื่อนย้ายแรงงานเสรีภายใต้ประชาคมอาเซียนในปี พ.ศ. ๒๕๕๘ โดยเน้นระบบบริหารจัดการเพื่อจัดระเบียบแรงงานข้ามชาติ จัดระบบอำนวยความสะดวก และมาตรการการกำกับดูแล ติดตามการเข้าออกของแรงงานทุกประเภทเพื่อดึงดูดแรงงานที่มีฝีมือเข้าประเทศควบคู่กับการป้องกันผลกระทบจากการเข้าประเทศของแรงงานไร้ฝีมือ
๔.๒.๗ กำหนดมาตรการที่เหมาะสมในการควบคุมการเข้ามาทำงานของแรงงานต่างด้าว โดยคำนึงถึงความต้องการแรงงานของภาคเอกชนและการรักษาความสงบเรียบร้อยและความมั่นคงภายในประเทศ

๔.๓ นโยบายการพัฒนาสุขภาพของประชาชน
๔.๓.๑ ลงทุนด้านบริการสุขภาพ โดยการพัฒนาคุณภาพการให้บริการสุขภาพทั้งระบบอย่างมีบูรณาการเชื่อมโยงในทุกระดับ จัดให้มีระบบสารสนเทศทางสาธารณสุขที่มีประสิทธิภาพ และเร่งผลิตบุคลากรทางการแพทย์และสาธารณสุขให้เพียงพอกับปริมาณงานที่เพิ่มขึ้นตามข้อเท็จจริงในปัจจุบัน เพิ่มขีดความสามารถของโรงพยาบาลระดับต่าง ๆ โดยเฉพาะโรงพยาบาลศูนย์ความเป็นเลิศที่กระจายอยู่ในส่วนภูมิภาค และมีระบบการส่งต่อผู้ป่วยไปสู่โรงพยาบาลต่าง ๆ อย่างมีประสิทธิภาพรวมทั้งสนับสนุนให้โรงพยาบาลในระดับต่าง ๆ มีเครื่องมืออุปกรณ์ทางการแพทย์และห้องปฏิบัติการวิทยาศาสตร์การแพทย์ที่ทันสมัย รวมทั้งพัฒนาสถานบริการปฐมภูมิในเขตเมืองและชนบทที่สมบูรณ์แบบทั่วประเทศ
๔.๓.๒ ผลิตบุคลากรทางด้านสาธารณสุขให้เพียงพอโดยกำหนดแผนงานแก้ไขปัญหาขาดแคลนบุคลากรทางการแพทย์ให้สอดคล้องกับจำนวนประชากรในพื้นที่ และสนับสนุนให้มีการเร่งผลิตแพทย์และบุคลากรทางการแพทย์เพื่อให้กลับไปปฏิบัติงานในภูมิลำเนาเดิมในชนบท พร้อมกับการสร้างขวัญกำลังใจในเรื่องของความก้าวหน้าในอาชีพ และการมีค่าตอบแทนที่เหมาะสมและเป็นธรรม

๔.๓.๓ จัดให้มีมาตรการสร้างสุขภาพโดยมีเป้าหมายเพื่อลดอัตราป่วย ตาย และผลกระทบจากโรคไม่ติดต่อเรื้อรัง เช่น โรคเบาหวาน โรคความดันโลหิตสูง โรคหัวใจ โรคหลอดเลือด และโรคมะเร็ง อย่างมีบูรณาการและครบวงจร ตั้งแต่การมีนโยบายสาธารณะที่เอื้อต่อการลดปัจจัยเสี่ยงทางสุขภาพ จัดให้มีการสื่อสารสาธารณะของรัฐเพื่อการปรับเปลี่ยนพฤติกรรมสุขภาพ ให้ความรู้ป้องกันโรคเพื่อการดูแลรักษาสุขภาพตนเองของประชาชนอย่างมีประสิทธิภาพ การสร้างความเข้มแข็งของชุมชน การให้บริการเชิงรุก ตลอดจนคุ้มครองผู้บริโภคด้านสุขภาพ
๔.๓.๔ พัฒนาขีดความสามารถของอาสาสมัครสาธารณสุขทุกคนให้เป็นนักจัดการสุขภาพชุมชน ขยายความครอบคลุมไปถึงกลุ่มผู้ด้อยโอกาสสนับสนุนอุปกรณ์พื้นฐานที่จำเป็นเพื่อให้สามารถเป็นกำลังสำคัญในการดูแลสุขภาพของคนในชุมชน พัฒนาแกนนำสุขภาพครอบครัวและการสาธารณสุขมูลฐาน ที่ชุมชน ท้องถิ่นมีส่วนร่วมในการสร้างเสริมสุขภาพและจัดการปัญหาสุขภาพของตนเองได้อย่างเข้มแข็งและยั่งยืน
๔.๓.๕ พัฒนาคุณภาพชีวิตของประชาชนตั้งแต่ในช่วงตั้งครรภ์ วัยเด็ก วัยเจริญพันธุ์ วัยบรรลุนิติภาวะ วัยชรา และผู้พิการ สนับสนุนโครงการส่งเสริมเชาว์ปัญญาของเด็ก และให้ความช่วยเหลือ แนะนำ ฝึกอบรม ผู้ปฏิบัติงานศูนย์พัฒนาเด็กก่อนวัยเรียน สนับสนุนโครงการพัฒนาศูนย์ส่งเสริมสุขภาพสตรีเพื่อดูแลสุขภาพของสตรีและเด็กอย่างบูรณาการทั่วประเทศ รวมทั้งเผยแพร่ให้ความรู้และดูแลป้องกันการตั้งครรภ์ในวัยรุ่นและการตั้งครรภ์ที่ไม่พึงประสงค์ และลดความรุนแรงต่อเด็กและสตรี สนับสนุนโครงการจัดตั้งศูนย์ส่งเสริมคุณภาพชีวิตผู้สูงอายุและผู้พิการเพื่อดูแลผู้สูงอายุและผู้พิการให้มีคุณภาพชีวิตที่ดี โดยให้ได้เข้าถึงการบริการอย่างมีศักดิ์ศรี มีคุณภาพ และเป็นธรรม รวมทั้งให้มีระบบการฟื้นฟูสุขภาพในชุมชน จัดการประชาสัมพันธ์เชิงรุกเพื่อเผยแพร่ความรู้ด้านสุขภาพผ่านสื่อแขนงต่าง ๆ อย่างเป็นระบบ
๔.๓.๖ ส่งเสริมให้ประชาชนทุกระดับมีโอกาสออกกำลังกายและเล่นกีฬาเพื่อสร้างเสริมสุขภาพและพลานามัยที่ดี สร้างนิสัยความมีน้ำใจเป็นนักกีฬาและใช้เวลาว่างให้เป็นประโยชน์เพื่อหลีกเลี่ยงการหมกมุ่นมั่วสุมกับอบายมุขและยาเสพติด
๔.๓.๗ ขับเคลื่อนให้ประเทศไทยเป็นเลิศในผลิตภัณฑ์และการบริการด้านสุขภาพและการรักษาพยาบาลในภูมิภาคเอเชีย โดยประสานความร่วมมือกับทุกภาคส่วนที่เกี่ยวข้องในการสร้างความก้าวหน้าในทางวิชาการ และไม่ก่อให้เกิดผลกระทบกับบริการสุขภาพโดยรวมของคนไทย สนับสนุนเอกชนให้จัดบริการศูนย์พักฟื้นผู้ป่วยที่มีมาตรฐาน รวมทั้งแก้ไขปรับปรุงกฎระเบียบที่เกี่ยวข้องเพื่อให้มีการใช้บุคลากรทางการแพทย์ร่วมกันระหว่างภาครัฐและเอกชนให้เอื้ออำนวยต่อการดำเนินงาน

๔.๔ นโยบายศาสนา ศิลปะ และวัฒนธรรม
๔.๔.๑ เร่งดำ เนินการให้ศาสนา ศิลปะ และวัฒนธรรมมีบทบาทนำในการร่วมเทิดทูนสถาบันหลัก ชาติ ศาสนา พระมหากษัตริย์ และร่วมสร้างประเทศไทยให้เป็นประเทศที่อยู่สบาย โดยน้อมนำพระบรมราโชวาทของพระบาทสมเด็จพระเจ้าอยู่หัว ที่พระราชทานให้แก่รัฐบาลในการบริหารราชการแผ่นดินด้วยการทำงานตั้งใจให้ประเทศเป็นที่อยู่ที่สบายในโลกที่มีความวุ่นวาย และน้อมนำพระราชดำรัสในพิธีเปิดพิพิธภัณฑสถานแห่งชาติพระนครศรีอยุธยา “การรักษาวัฒนธรรม คือ การรักษาชาติ”มาหล่อหลอมและยึดเหนี่ยวจิตใจเป็นหนึ่งเดียวเพื่อเสริมสร้างความปรองดองสมานฉันท์ให้กับคนในชาติ

๔.๔.๒ อุปถัมภ์ คุ้มครอง และทำนุบำรุงศาสนา ส่งเสริมการปรับปรุงองค์กรและกลไกที่รับผิดชอบด้านศาสนาเพื่อให้การบริหารจัดการ ส่งเสริมทำนุบำรุงศาสนา มีความเป็นเอกภาพและประสิทธิภาพ รวมทั้งส่งเสริมความเข้าใจอันดีและสมานฉันท์ระหว่างศาสนิกชนของทุกศาสนาเพื่อนำหลักธรรมของศาสนามาใช้ในการส่งเสริมคุณธรรม จริยธรรม และสร้างแรงจูงใจให้ประชาชนใช้หลักธรรมในการดำรงชีวิตมากขึ้น
๔.๔.๓ อนุรักษ์ ทำนุบำรุง และบูรณปฏิสังขรณ์แหล่ศาสนาศิลปะ วัฒนธรรม โบราณสถาน โบราณวัตถุ ที่เป็นเอกลักษณ์และมีคุณค่าทางประวัติศาสตร์รวมถึงอนุรักษ์และส่งเสริมศิลปะการแสดง ทั้งที่เป็นมรดกของชาติและการแสดงพื้นบ้านให้เป็นมรดกไทยมรดกโลกของคนรุ่นต่อไป โดยจัดหาสถานที่จัดการแสดงทั้งในส่วนกลางและภูมิภาค และเพิ่มพื้นที่เวทีทางด้านวัฒนธรรมให้สามารถจัดการแสดงได้อย่างต่อเนื่องในราคาที่เหมาะสมที่ประชาชนส่วนใหญ่เข้าชมได้เพื่อสืบสานและสืบทอดการแสดงที่ทรงคุณค่าและสมควรภาคภูมิใจสู่ประชาชนส่วนใหญ่โดยเฉพาะเด็กและเยาวชน และถ่ายทอดสู่ชาวต่างชาติให้ร่วมชื่นชมคุณค่าของวัฒนธรรมไทย
๔.๔.๔ สร้างสรรค์อารยธรรมที่ดีงามสู่วิถีชีวิตและสังคมคุณภาพ ดังนี้
๑) สร้างความเชื่อมโยงระหว่างยุคสมัยอย่างต่อเนื่องโดยให้ความสำคัญต่อบุคลากรทางด้านศาสนา ศิลปะ วัฒนธรรม ทุกแขนง ทุกสาขาอาชีพให้ได้รับการดูแลและมีคุณภาพชีวิตที่ดีเพื่อเป็นแม่พิมพ์ในการถ่ายทอดภูมิปัญญาองค์ความรู้ รวมถึงเป็นทูตวัฒนธรรม และเป็นแบบอย่างและสร้างแรงบันดาลใจให้แก่อนุชนรุ่นต่อไป
๒) ส่งเสริมความร่วมมือและเชื่อมโยงทางวัฒนธรรมและเสริมสร้างความสัมพันธ์อันดีกับอารยประเทศและประชาคมอาเซียน ร้อยเรียงเรื่องราวผ่านการสื่อสารรูปแบบใหม่และเทคโนโลยีทันสมัย ผลิตสื่อการเรียนรู้ในรูปแบบอิเล็กทรอนิกส์ สื่อเคลื่อนไหว สารคดีและภาพยนตร์ รวมทั้งเผยแพร่และประชาสัมพันธ์ผ่านช่องทางการสื่อสารอันทันสมัย
๔.๔.๕ นำทุนทางวัฒนธรรมของประเทศมาสร้างคุณค่าทางสังคมและเพิ่มมูลค่าทางเศรษฐกิจ โดยนำวิถีชีวิต ศิลปวัฒนธรรม ภูมิปัญญาท้องถิ่นมาสร้างงาน สร้างอาชีพ สร้างผลิตภัณฑ์และบริการด้านวัฒนธรรมท้องถิ่นให้เป็นวัฒนธรรมสร้างสรรค์ ก่อให้เกิดคุณค่าทางสังคม และนำมาซึ่งรายได้สู่ชุมชน ตลอดจนให้สามารถต่อยอดไปสู่อุตสาหกรรมวัฒนธรรมสร้างสรรค์อย่างครบวงจรที่สร้างรายได้เข้าประเทศ
๔.๔.๖ พัฒนาแหล่งเรียนรู้ทางวัฒนธรรมและการนันทนาการเพื่อส่งเสริมให้วัยรุ่นไทยเกิดการเรียนรู้ที่ถูกต้อง ใช้เวลาว่างให้เป็นประโยชน์ มีคุณธรรมเอื้ออาทรต่อผู้อื่น และเกิดการเรียนรู้ศิลปะอย่างสร้างสรรค์ เข้าใจถึงคุณค่า ซาบซึ้งในความสุนทรีย์ของศิลปะ
๔.๔.๗ ขยายบทบาทและสร้างเครือข่ายความร่วมมือของสภาวัฒนธรรมทุกจังหวัดกับภาคีการพัฒนาทุกภาคส่วนเพื่อขยายบทบาทสภาวัฒนธรรมทุกจังหวัดให้เป็นกลไกเฝ้าระวังทางวัฒนธรรมที่ครอบคลุมทั้งวิถีชีวิตและสื่อทุกประเภทที่มีผลกระทบต่อการเบี่ยงเบนทางวัฒนธรรมและพฤติกรรมของเด็กและเยาวชนพร้อมทั้งขจัดสื่อที่เป็นภัยต่อสังคม ขยายสื่อดีเพื่อนำไปสู่การสร้างภูมิคุ้มกันทางสังคมอย่างเท่าทันสถานการณ์




-49-

๔.๕ นโยบายความมั่นคงของชีวิตและสังคม
๔.๕.๑ ส่งเสริมการพัฒนาให้ครอบครัวและสังคมไทยมีความมั่นคงอบอุ่น โดยเพิ่มสัมพันธภาพที่ดีระหว่างสมาชิกในครอบครัว เชื่อมโยงเป็นเครือข่ายครอบครัว รวมทั้งพัฒนาความรู้ทางเทคโนโลยีสารสนเทศให้แก่พ่อแม่และผู้ปกครองรู้จักใช้ประโยชน์อย่างรู้เท่าทันเพื่อลดช่องว่างระหว่างสมาชิกในครอบครัว รวมทั้งสนับสนุนบทบาทของคณะสงฆ์และผู้นำทางศาสนาให้สามารถเป็นที่ยึดเหนี่ยวทางจิตใจของประชาชนในแต่ละชุมชนเพื่อเชื่อมประสานระหว่างบ้าน ศาสนา โรงเรียน เพื่อสร้างครอบครัวให้อบอุ่นมั่นคงนอกจากนี้ จะส่งเสริมกระบวนการมีส่วนร่วมของประชาชนในชุมชนท้องถิ่น โดยประสานกับองค์กรปกครองส่วนท้องถิ่นเพื่อจัดกิจกรรมสร้างความสัมพันธ์อันดีระหว่างครอบครัว และส่งเสริมให้ครอบครัวมีส่วนร่วมในกิจกรรมที่เป็นประโยชน์ต่อสังคม ตลอดจนสนับสนุนการทำงานแบบบูรณาการของส่วนราชการและกองทุนต่าง ๆ ร่วมกับอาสาสมัครภาคประชาชน รวมถึงชักจูงให้ภาคธุรกิจเอกชนเข้ามามีส่วนร่วมกับภาครัฐเพื่อรวมพลังทุกภาคส่วนในการพัฒนาสังคมและความมั่นคงของชีวิตคนไทยโดยการใช้พื้นที่เป็นฐาน
๔.๕.๒ สร้างหลักประกันความมั่นคงในศักดิ์ศรีแห่งความเป็นมนุษย์ ด้วยการขจัดการเลือกปฏิบัติและการละเมิดสิทธิมนุษยชนในทุกรูปแบบปราบปรามขบวนการค้ามนุษย์ให้หมดสิ้นไป ปรับปรุงกฎหมายและการบังคับใช้กฎหมายอย่างเคร่งครัดเพื่อควบคุมแหล่งอบายมุขสิ่งเสพติด ตลอดจนป้องกัน ปราบปราม และลงโทษอย่างจริงจังต่อผู้กระทำความผิด ส่งเสริมการคุ้มครองผู้บริโภคไม่ให้ถูกหลอกลวงเอารัดเอาเปรียบ รวมถึงให้โอกาสประชาชนที่มีฐานะยากจนได้มีที่อยู่อาศัยเป็นของตนเอง หรือมีที่อยู่อาศัยพร้อมกับการสร้างอาชีพเพื่อการดำรงชีวิตอย่างมีศักดิ์ศรีในความเป็นมนุษย์
๔.๕.๓ ส่งเสริมการพัฒนาเด็กและเยาวชนให้เติบโตเป็นพลเมืองที่มีคุณภาพ ด้วยการพัฒนาเด็กตั้งแต่อยู่ในครรภ์มารดา เด็กแรกเกิดเด็กก่อนวัยเรียน และเยาวชนทุกช่วงวัยให้มีความรู้คู่จริยธรรม ให้ความสำคัญในการเลี้ยงลูกด้วยนมแม่ในช่วง ๖ เดือนแรก สนับสนุนให้มีศูนย์เลี้ยงเด็กก่อนวัยเรียนที่มีคุณภาพขจัดการละเมิดสิทธิเด็กและเยาวชนในทุกรูปแบบ ตลอดจนสนับสนุนให้เด็กและเยาวชนรวมกลุ่มกันทำกิจกรรมจิตอาสาเพื่อสังคมควบคู่กับการเรียนรู้จากกิจกรรม รวมถึงส่งเสริมกระบวนการเรียนรู้ในลักษณะต่าง ๆ เพื่อสร้างความฉลาดทางปัญญาและความฉลาดทางอารมณ์ให้กับเด็กและเยาวชนของชาติ
๔.๕.๔ สนับสนุนบทบาทของสตรีไทยในการมีส่วนร่วมพัฒนาประเทศอย่างเสมอภาค ด้วยการปกป้องสิทธิของสตรี ปรับปรุงกฎหมายที่คุ้มครองสตรีที่ถูกกระทำรุนแรงในครอบครัว และดึงศักยภาพของสตรีให้มีส่วนร่วมพัฒนาประเทศทั้งทางด้านเศรษฐกิจ สังคม การเมือง เพิ่มโอกาสในการเข้าถึงการศึกษาและสาธารณสุขแก่สตรีทั้งในเมืองและชนบทเพื่อให้มีความรู้และมีคุณภาพชีวิตที่ดีขึ้น มีรายได้ มีหลักประกันในการดำรงชีวิต จัดตั้งสถานดูแลเด็กในที่ทำงานภาครัฐและเอกชนจนถึงระดับชุมชนการเพิ่มและพัฒนาศักยภาพของศูนย์พึ่งได้เพื่อช่วยเหลือเด็กและผู้หญิงที่ประสบปัญหาความรุนแรงในครอบครัวตลอด ๒๔ ชั่วโมง ตลอดจนส่งเสริมบทบาทของสตรีให้เป็นหลักในการสร้างครอบครัวที่อบอุ่นมั่นคง รวมถึงจัดตั้งกองทุนเพื่อพัฒนาบทบาทสตรีไทยให้เท่าทันโลกยุคใหม่
๔.๕.๕ เสริมสร้างให้ผู้สูงอายุ คนพิการ และผู้ด้อยโอกาสมีคุณภาพชีวิตที่ดีขึ้น ด้วยการจัดสิ่งอำนวยความสะดวกสาธารณะต่าง ๆ สำหรับรองรับผู้สูงอายุและคนพิการ สร้างความพร้อมในการเป็นสังคมผู้สูงอายุ พัฒนาบริการสุขภาพอนามัย ให้การสงเคราะห์ จัดการศึกษา จัดสวัสดิการ รวมถึงหาอาชีพให้แก่ผู้ด้อยโอกาสผู้พิการหรือทุพพลภาพ และสนับสนุนให้ผู้สูงอายุร่วมเป็นพลังขับเคลื่อนสังคมภายใต้หลักคิดที่ว่า ผู้สูงอายุเป็นบุคคลที่มีประสบการณ์สูง สมควรให้มามีส่วนร่วมในการพัฒนาบ้านเมือง

๔.๕.๖ ลดอุบัติภัยและความสูญเสียจากอุบัติเหตุจราจรให้เหลือน้อยที่สุด ส่งเสริมการเรียนรู้การเดินทางและการใช้การขนส่งอย่างปลอดภัยโดยน้อมนำหลักการแก้ไขปัญหาจราจรตามแนวพระราชดำริไปสู่การปฏิบัติอย่างจริงจัง และถือเป็น “วาระแห่งชาติ” ที่ต้องดำเนินการอย่างเข้มข้นในทุกพื้นที่ของประเทศ

๕. นโยบายที่ดิน ทรัพยากรธรรมชาติและสิ่งแวดล้อม
๕.๑ อนุรักษ์และฟื้นฟูทรัพยากรป่าไม้และสัตว์ป่า โดยเร่งให้มีการปลูกป่าเพิ่มขึ้นควบคู่ไปกับการป้องกันการลักลอบบุกรุกทำลายป่าไม้และสัตว์ป่าเร่งสำรวจและจัดทำแนวเขตการใช้ประโยชน์ที่ดิน ส่งเสริมการบริหารจัดการป่าแบบกลุ่มป่าป่าชุมชน อุทยานแห่งชาติ เขตรักษาพันธุ์สัตว์ป่า สนับสนุนการจัดการอย่างมีส่วนร่วม และให้คนกับป่าอยู่ร่วมกันในลักษณะที่ทำให้คนมีภารกิจดูแลป่าให้มีความยั่งยืน โดยการปรับปรุงกฎหมายป่าไม้ทั้ง ๕ ฉบับให้สอดคล้องกับรัฐธรรมนูญ สร้างแรงจูงใจและส่งเสริมรายได้จากการอนุรักษ์ป่าไม้ ฟื้นฟูป่าไม้ตามแนวทางพระราชดำริ เพิ่มความชุ่มชื้นของป่าโดยฝายต้นน้ำลำธาร ป้องกันไฟป่า ส่งเสริมการอนุรักษ์ใช้ประโยชน์จากทรัพยากรชีวภาพจากป่าและแบ่งปันผลประโยชน์อย่างเป็นธรรม รวมทั้งนำระบบสารสนเทศมาใช้ในการจัดการทรัพยากรป่าไม้
๕.๒ อนุรักษ์และฟื้นฟูทรัพยากรทางทะเลและชายฝั่ง โดยการฟื้นฟูทะเลไทย จัดสร้างและขยายปะการังเทียมและหญ้าทะเลโดยการมีส่วนร่วมของชุมชนเพิ่มพื้นที่ป่าชายเลนและแก้ไขกฎระเบียบให้สามารถใช้ประโยชน์จากป่าชายเลนได้ ปรับปรุงการบริหารจัดการพื้นที่คุ้มครองทางทะเล อุทยานแห่งชาติทางทะเลบนฐานนิเวศอย่างมีส่วนร่วมเร่งประกาศเขตคุ้มครองทางทะเลและชายฝั่งในพื้นที่ระบบนิเวศสำคัญ รักษาความหลากหลายทางชีวภาพในทะเล ปรับปรุงและขยายเขตการทำประมงชายฝั่ง จำกัดและยกเลิกเครื่องมือประมงที่ทำลายล้าง เพิ่มประสิทธิภาพกระบวนการดูแลเกี่ยวกับความมั่นคงทางทะเลปรับปรุงแก้ไขเพิ่มเติมกฎหมายให้สอดคล้องกับอนุสัญญาสหประชาชาติว่าด้วยกฎหมายทะเล ค.ศ. ๑๙๘๒ แก้ปัญหาการกัดเซาะชายฝั่งตามหลักวิชาการ
๕.๓ ดูแลรักษาคุณภาพสิ่งแวดล้อมและเร่งรัดการควบคุมมลพิษ โดยการปรับปรุงกฎหมายสิ่งแวดล้อม รวมทั้งเพิ่มประสิทธิภาพกระบวนการการประเมินสิ่งแวดล้อมระดับยุทธศาสตร์ การประเมินผลกระทบสิ่งแวดล้อม การประเมินผลกระทบทางสุขภาพ ปรับปรุงกองทุนสิ่งแวดล้อมเพื่อให้เอื้อต่อการเข้าถึงขององค์กรภาคประชาชน ผลักดันกฎหมายว่าด้วยองค์กรอิสระด้านสิ่งแวดล้อม ลดมลพิษทางอากาศขยะ น้ำเสีย กลิ่น และเสียง ที่เกิดจากการผลิตและบริโภค โดยเฉพาะเร่งรัดการสร้างระบบบำบัดนํ้าเสียที่เกิดขึ้นจากสังคมเมืองและการผลิตในภาคเกษตรและอุตสาหกรรม การจัดการระบบกำ จัดขยะ ของเสียอันตราย มลพิษทางอากาศ หมอกควันโดยวิธีที่เป็นมิตรกับสิ่งแวดล้อม และเพิ่มขีดความสามารถขององค์กรปกครองส่วนท้องถิ่นในการจัดการขยะมูลฝอยและการจัดการน้ำเสียชุมชน ส่งเสริมการพัฒนาเมืองและกิจกรรมที่ลดการผลิตก๊าซเรือนกระจก โดยมีเป้าหมายให้ประเทศไทยเป็นสังคมคาร์บอนต่ำ และสร้างกฎเกณฑ์ที่เหมาะสมเพื่อให้เกิดสมดุลระหว่างการพัฒนาอุตสาหกรรมและการรักษาสิ่งแวดล้อม และส่งเสริมการใช้หลักการบุคคลที่ก่อให้เกิดภาวะมลพิษต้องเป็นผู้เสียค่าใช้จ่าย และหลักการการตอบแทนคุณค่าระบบนิเวศอย่างเป็นรูปธรรม
๕.๔ สร้างความเป็นธรรมและลดความเหลื่อมล้ำในการใช้ประโยชน์ที่ดินและทรัพยากรธรรมชาติ โดยการปฏิรูปการจัดการที่ดินโดยให้มีการกระจายสิทธิที่ดินอย่างเป็นธรรมและยั่งยืนโดยใช้มาตรการทางภาษีและจัดตั้งธนาคารที่ดินให้แก่คนจนและเกษตรกรรายย่อย พิจารณาให้ประชาชนได้ใช้ประโยชน์ที่ดินทิ้งร้างทางราชการ ปกป้องที่สาธารณประโยชน์ ที่ดินทุ่งเลี้ยงสัตว์ ห้ามการปิดกั้นชายหาดสาธารณะ ผลักดัน

-51-

กฎหมายในการรับรองสิทธิของชุมชนในการจัดการทรัพยากร ที่ดิน น้ำป่าไม้ และทะเล ปฏิรูปกระบวนการยุติธรรมด้านทรัพยากรธรรมชาติและสิ่งแวดล้อม แก้ไขปัญหาการดำเนินคดีโลกร้อนกับคนจน
๕.๕ ส่งเสริมและสร้างความตระหนักและจิตสำนึกทางด้านทรัพยากรธรรมชาติและสิ่งแวดล้อม โดยการเสริมสร้างความรู้ความเข้าใจ ประชาสัมพันธ์และเผยแพร่การดำเนินกิจกรรม และการปรับพฤติกรรมการผลิตและการบริโภคสินค้าและการบริการที่เป็นมิตรต่อสิ่งแวดล้อม รวมทั้งสนับสนุนการดำเนินงานของเครือข่ายอาสาสมัครพิทักษ์ทรัพยากรธรรมชาติและสิ่งแวดล้อม ให้ความสำคัญแก่ความร่วมมือระหว่างหน่วยงานและองค์กรทั้งภาครัฐและเอกชน ตลอดจนสนับสนุนการดำเนินการตามพันธกรณีระหว่างประเทศที่จะนำ มาสู่การเพิ่มประสิทธิภาพในการจัดการทรัพยากรธรรมชาติและสิ่งแวดล้อม
๕.๖ ส่งเสริมให้มีการบริหารจัดการน้ำอย่างบูรณาการ โดยการจัดให้มีการบริหารจัดการน้ำในระดับประเทศทั้งน้ำผิวดินและน้ำใต้ดินอย่างมีประสิทธิภาพโดยคำนึงถึงศักยภาพของลุ่มน้ำ จัดหาและจัดสรรน้ำให้เพียงพอต่อการใช้ประโยชน์ด้วยการบูรณาการระบบน้ำในประเทศทั้ง ๒๕ ลุ่มน้ำ สนับสนุนเกษตรกรทำแหล่งน้ำในไร่นาพร้อมการผันน้ำจากลุ่มน้ำอื่น ๆ และการจัดสร้างระบบโครงข่ายน้ำอย่างมีประสิทธิภาพทั่วถึงตามศักยภาพของพื้นที่ เพื่อสนองความต้องการของภาคเศรษฐกิจและการอุปโภคบริโภค
๕.๗ สร้างภูมิคุ้มกันและเตรียมความพร้อมในการรองรับและปรับตัวต่อผลกระทบจากการเปลี่ยนแปลงของสภาพภูมิอากาศและพิบัติภัยธรรมชาติ โดยการพัฒนาองค์ความรู้และระบบฐานข้อมูลเกี่ยวกับผลกระทบที่เกิดขึ้นจากการเปลี่ยนแปลงสภาพภูมิอากาศ เพิ่มขีดความสามารถในการพยากรณ์และคาดการณ์ความเสี่ยงจากการเปลี่ยนแปลงสภาพภูมิอากาศและภัยธรรมชาติในระดับประเทศและระดับพื้นที่ จัดทำ ยุทธศาสตร์รองรับพิบัติภัยระยะยาว ส่งเสริมและเร่งรัดการเตือนภัยและการเตรียมความพร้อมในการรับมือความแปรปรวนในปัจจุบัน เพื่อให้เป็นฐานกับการรับมือความเปลี่ยนแปลงในระยะยาว ป้องกันภัยพิบัติโดยเฉพาะน้ำท่วม สึนามิ แผ่นดินไหวและดินถล่ม สร้างกลไกส่งเสริมการเข้าถึงข้อมูลระดับชุมชน ท้องถิ่น เพิ่มขีดความสามารถในระดับชุมชนให้เข้มแข็งพร้อมรับมือกับการเปลี่ยนแปลงภูมิอากาศและภัยพิบัติต่าง ๆดำเนินการศึกษาอย่างรอบคอบในเรื่องของความจำเป็นของโครงการพัฒนาเขื่อนและเกาะเพื่อป้องกันกรุงเทพฯ และภาคกลางให้ปลอดภัยจากการเพิ่มขึ้นของระดับน้ำทะเล และจากการละลายของน้ำแข็งขั้วโลกตามสภาวะโลกร้อนที่กำลังเกิดขึ้น
๕.๘ พัฒนาองค์ความรู้ในการบริหารจัดการด้านทรัพยากรธรรมชาติและสิ่งแวดล้อม โดยการส่งเสริมการวิจัยและพัฒนาองค์ความรู้ที่ชุมชน ท้องถิ่นส่งเสริมการทำวิจัยร่วมกับต่างประเทศ รวมทั้งส่งเสริมการใช้เทคโนโลยีที่ช่วยให้เกิดการใช้ทรัพยากรและพลังงานอย่างประหยัดและช่วยลดมลพิษ จัดหาบุคลากรทางวิทยาศาสตร์ด้านทรัพยากรธรรมชาติและสิ่งแวดล้อมในจังหวัดและองค์กรปกครองส่วนท้องถิ่น พัฒนาเครือข่ายนักวิจัยเพื่อแลกเปลี่ยนเรียนรู้ระหว่างนักวิจัยและภาคีอื่น ๆ สนับสนุนการจัดการทรัพยากรธรรมชาติเพื่อให้เกิดความมั่นคงทางอาหาร รวมทั้งการฟื้นฟูดินและการป้องกันการชะล้างทำลายดิน ดำเนินการศึกษา สำรวจและกำหนดยุทธศาสตร์การใช้ทรัพยากรธรณีอย่างยั่งยืน รวมถึงการศึกษาและอนุรักษ์ซากดึกดำบรรพ์


๖. นโยบายวิทยาศาสตร์ เทคโนโลยี การวิจัย และนวัตกรรม
๖.๑ เร่งพัฒนาให้ประเทศไทยเป็นสังคมที่อยู่บนพื้นฐานขององค์ความรู้ โดยพัฒนาความรู้ด้านวิทยาศาสตร์ให้ประชาชนได้ใช้ในชีวิตประจำวันให้ทัดเทียมกับพัฒนาการในระดับนานาชาติ จัดให้มีแหล่งความรู้สาธารณะเพิ่มขึ้นทั้งในรูปองค์กร เช่น พิพิธภัณฑ์วิทยาศาสตร์ สิ่งพิมพ์ และผ่านทางเครือข่ายเทคโนโลยีสารสนเทศ ตลอดจนยกมาตรฐานการศึกษาด้านวิทยาศาสตร์และเทคโนโลยีทุกระดับ

๖.๒ เร่งสร้างนักวิทยาศาสตร์ นักวิจัย และครูวิทยาศาสตร์ให้เพียงพอต่อความต้องการของประเทศ เพื่อรองรับการพัฒนาประเทศอย่างมั่นคงและนำพาประเทศไทยเข้าสู่ระบบเศรษฐกิจฐานความรู้แบบสร้างสรรค์และนวัตกรรมใหม่พัฒนาสายงานการวิจัยเพื่อให้นักวิจัยมีระบบความก้าวหน้าในวิชาชีพ รวมทั้งพัฒนาแหล่งงานด้านการวิจัยเพื่อรองรับบุคลากรการวิจัยทั้งในภาครัฐและเอกชน
๖.๓ สนับสนุนและส่งเสริมให้เกิดการลงทุนและความร่วมมือระหว่างภาครัฐและเอกชน รวมทั้งสถาบันการศึกษาขั้นสูงให้เกิดการวิจัยและพัฒนา และการถ่ายทอดเทคโนโลยีเพื่อมุ่งสู่การพัฒนาเศรษฐกิจและสังคมซึ่งครอบคลุมตั้งแต่การพัฒนาภูมิปัญญาท้องถิ่น ภาคเกษตรกรรม ภาคอุตสาหกรรม และภาคการบริการโดยเฉพาะในสาขาที่ประเทศไทยมีศักยภาพสูงและจำเป็นต่อการพัฒนาประเทศ เช่น สาขาความหลากหลายทางชีวภาพ
๖.๔ จัดระบบบริหารงานวิจัยให้เกิดประสิทธิภาพสูง โดยการจัดเครือข่ายความร่วมมือเพื่อการวิจัยระหว่างหน่วยงานและสถาบันวิจัยที่สังกัดภาคส่วนต่าง ๆในประเทศ รวมทั้งสถาบันอุดมศึกษาเพื่อลดความซ้ำซ้อนและทวีศักยภาพ จัดทำแผนวิจัยแม่บทเพื่อมุ่งเป้าหมายของการวิจัยให้ชัดเจน เน้นให้เกิดการวิจัยที่ครบวงจรตั้งแต่การวิจัยพื้นฐานไปถึงการสร้างผลิตภัณฑ์โดยมุ่งให้เกิดห่วงโซ่คุณค่าในระดับสูงสุด ส่งเสริมการลงทุนด้านการวิจัยโดยมุ่งเข้าสู่ระดับร้อยละ ๒ ของผลิตภัณฑ์มวลรวมในประเทศ
๖.๕ ส่งเสริมการใช้ข้อมูลเทคโนโลยีอวกาศและภูมิสารสนเทศเพื่อการบริหารจัดการทรัพยากรธรรมชาติ การวางแผนการผลิตด้านการเกษตร การป้องกันและแก้ไขปัญหาภัยพิบัติ ยกระดับคุณภาพชีวิต และเสริมสร้างความสามารถในการแข่งขันของประเทศ

๗. นโยบายการต่างประเทศและเศรษฐกิจระหว่างประเทศ
๗.๑ เร่งส่งเสริมและพัฒนาความสัมพันธ์กับประเทศเพื่อนบ้านโดยส่งเสริมความร่วมมือทั้งภาครัฐ เอกชน ประชาชน และสื่อมวลชน เพื่อเสริมสร้างความเข้าใจอันดีและความใกล้ชิดระหว่างกัน อันจะนำไปสู่การขยายความร่วมมือทางเศรษฐกิจการค้า การลงทุน การส่งเสริมการท่องเที่ยว การขยายการคมนาคมขนส่ง และความร่วมมือด้านอื่น ๆ ภายใต้กรอบความร่วมมืออนุภูมิภาคเพื่อส่งเสริมความเป็นเพื่อนบ้านที่ดีต่อกัน
๗.๒ สร้างความสามัคคีและส่งเสริมความร่วมมือระหว่างประเทศอาเซียน เพื่อให้บรรลุเป้าหมายในการจัดตั้งประชาคมอาเซียนและส่งเสริมความร่วมมือกับประเทศอื่น ๆ ในเอเชียภายใต้กรอบความร่วมมือด้านต่าง ๆ และเตรียมความพร้อมของทุกภาคส่วนในการเข้าสู่ประชาคมอาเซียนในปี พ.ศ. ๒๕๕๘ ทั้งในด้านเศรษฐกิจ สังคมและวัฒนธรรม และความมั่นคง
๗.๓ เสริมสร้างบทบาทที่สร้างสรรค์และส่งเสริมผลประโยชน์ของชาติในองค์การระหว่างประเทศ โดยเฉพาะเวทีสหประชาชาติและองค์กรระดับภูมิภาคต่าง ๆ เพื่อรักษาสันติภาพและความมั่นคง ส่งเสริมกระบวนการประชาธิปไตยสิทธิมนุษยชน มนุษยธรรม สิ่งแวดล้อม และการพัฒนาที่ยั่งยืน ตลอดจนร่วมมือในการแก้ไขประเด็นปัญหาข้ามชาติทุกด้านที่ส่งผลกระทบต่อความมั่นคงของมนุษย์
๗.๔ กระชับความร่วมมือและความเป็นหุ้นส่วนทางยุทธศาสตร์กับประเทศ กลุ่มประเทศ และองค์การระหว่างประเทศที่มีบทบาทสำคัญของโลกเพื่อเสริมสร้างความเชื่อมั่นในประเทศไทย พร้อมกับการสร้างภูมิคุ้มกันและขีดความสามารถในการแข่งขันให้เศรษฐกิจไทย
๗.๕ สนับสนุนการเข้าถึงในระดับประชาชนของนานาประเทศพร้อมทั้งส่งเสริมภาพลักษณ์ที่ดีและความร่วมมือทางวิชาการกับประเทศกำลังพัฒนาเพื่อให้ประชาชน รัฐบาล และประชาคมระหว่างประเทศ มีทัศนคติในทางบวกต่อประชาชนและประเทศไทย

๗.๖ ส่งเสริมการรับรู้และความเข้าใจของประชาชนเกี่ยวกับปัญหาเรื่องพรมแดนและการเปลี่ยนแปลงในโลกที่มีผลกระทบต่อประเทศไทยเพื่อก่อให้เกิดฉันทามติในการกำหนดนโยบายและดำเนินนโยบายต่างประเทศ
๗.๗ สนับสนุนการทูตเพื่อประชาชน คุ้มครองผลประโยชน์ของคนไทยดูแลคนไทยและแรงงานไทยในต่างประเทศ โดยเฉพาะคนไทยที่ประกอบอาชีพและมีถิ่นฐานในต่างประเทศ ส่งเสริมบทบาทและความแข็งแกร่งของชุมชนชาวไทยในการรักษาเอกลักษณ์และความเป็นไทย
๗.๘ ใช้ประโยชน์จากโครงข่ายคมนาคมขนส่งในภูมิภาคอาเซียนและอนุภูมิภาคให้เป็นประโยชน์ต่อการขยายฐานเศรษฐกิจทั้งการผลิตและการลงทุน โดยให้ความสำคัญในการพัฒนาจังหวัดและกลุ่มจังหวัดที่อยู่ตามแนวระเบียงเศรษฐกิจและเมืองชายแดน
๗.๙ ประสานการดำเนินงานของส่วนราชการในต่างประเทศตามแนวทางนโยบายทีมประเทศไทยเพื่อให้การดำเนินงานด้านการต่างประเทศมีประสิทธิภาพประสิทธิผล และมีคุณภาพ
๗.๑๐ ส่งเสริมความร่วมมืออย่างใกล้ชิดกับประเทศมุสลิมและองค์กรอิสลามระหว่างประเทศ เพื่อสร้างความเข้าใจที่ถูกต้องว่าประเทศไทยกำลังดำเนินการแก้ไขปัญหาจังหวัดชายแดนภาคใต้ของไทย ในฐานะปัญหาภายในประเทศที่มีความสำคัญด้วยหลักการตามแนวพระราชทาน “เข้าใจ เข้าถึง พัฒนา”


๘. นโยบายการบริหารกิจการบ้านเมืองที่ดี
๘.๑ ประสิทธิภาพการบริหารราชการแผ่นดิน
๘.๑.๑ พัฒนาระบบราชการอย่างต่อเนื่อง เน้นการบริหารเชิงกลยุทธ์ในระดับชาติอย่างมีวิสัยทัศน์และมุ่งผลสัมฤทธิ์ นำเทคโนโลยีสารสนเทศมาใช้ในการวางแผนและตัดสินใจให้มีประสิทธิภาพ ซึ่งจะทำให้บทบาทและภารกิจของหน่วยงานภาครัฐมีความกระชับ มีประสิทธิภาพ มีความคุ้มค่า เหมาะสมกับสถานการณ์ ทั้งการดูแลพื้นที่การปฏิบัติราชการตามอำนาจหน้าที่ปกติ และการปฏิบัติราชการตามระเบียบวาระงานพิเศษพร้อมรับการเปลี่ยนแปลง และเกิดประโยชน์สูงสุดกับการบริการประชาชน โดยยึดประชาชนเป็นศูนย์กลาง
๘.๑.๒ เสริมสร้างประสิทธิภาพของระบบการบริหารงานแบบบูรณาการอย่างต่อเนื่อง ยกระดับสมรรถนะของส่วนราชการและหน่วยงานของรัฐพัฒนาและส่งเสริมรูปแบบโครงสร้าง และระบบการบริหารงานใหม่ที่มีความยืดหยุ่นคล่องตัวสูง และปรับปรุงระบบบริการประชาชนให้เป็นเชิงรุกมากขึ้น ทั้งในรูปแบบการเพิ่มศูนย์บริการครบวงจรที่ครอบคลุมการให้บริการที่หลากหลายขึ้น และการให้บริการถึงตัวบุคคลผ่านระบบศูนย์บริการร่วมและระบบรัฐบาลอิเล็กทรอนิกส์ที่สมบูรณ์แบบ มุ่งเน้นการจัดการความรู้และพัฒนาส่วนราชการและหน่วยงานของรัฐให้เป็นองค์กรแห่งการเรียนรู้มีการสร้างนวัตกรรมในการทำงานอย่างประหยัดและมีประสิทธิภาพ
๘.๑.๓ พัฒนาและส่งเสริมระบบการบริหารงานบุคคลภาครัฐโดยยึดหลักการบริหารกิจการบ้านเมืองที่ดีที่สามารถประเมินผลงานได้ด้วยระบบคุณธรรม และให้หลักประกันความมั่นคงบนพื้นฐานของความรู้ความสามารถและผลงานสาธารณะตลอดจนปรับปรุงพัฒนาทัศนคติ วิธีคิด และวิธีปฏิบัติงานของข้าราชการและเจ้าหน้าที่ของรัฐเพื่อให้เกิดประสิทธิภาพในการให้บริการแก่ประชาชน
๘.๑.๔ พัฒนาสมรรถนะของข้าราชการและเจ้าหน้าที่ของรัฐอย่างต่อเนื่องเพื่อให้มีขีดความสามารถในการปฏิบัติราชการและการส่งมอบบริการสาธารณะโดยจะเน้นการพัฒนาข้าราชการในตำแหน่งที่มีความสำคัญต่อยุทธศาสตร์การพัฒนาประเทศและสร้างผู้นำการเปลี่ยนแปลงในระบบราชการ ตลอดจนพัฒนาคุณภาพชีวิตของข้าราชการและเจ้าหน้าที่ของรัฐให้ดีขึ้นเพื่อให้สามารถดำรงชีพอย่างมี

ศักดิ์ศรี โดยเฉพาะข้าราชการและเจ้าหน้าที่ของรัฐระดับต้นซึ่งจะปรับค่าตอบแทนให้อยู่ในระดับที่เพียงพอแก่การดำรงชีวิตดูแลครอบครัว และสามารถรักษาเกียรติศักดิ์ของการเป็นบุคลากรภาครัฐ
๘.๑.๕ เสริมสร้างมาตรฐานด้านคุณธรรม จริยธรรมและธรรมาภิบาลให้แก่ข้าราชการและเจ้าหน้าที่ของรัฐ และพัฒนาความโปร่งใสในการปฏิบัติงานของหน่วยงานภาครัฐ พร้อมทั้งป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐอย่างจริงจังเพื่อให้ข้าราชการเป็นที่เชื่อถือไว้วางใจของประชาชน ด้วยกระบวนการมีส่วนร่วมของภาคประชาสังคมและชุมชน โดยปรับปรุงกฎหมายให้มีการเปิดเผยบัญชีรายการทรัพย์สินและหนี้สินของข้าราชการและเจ้าหน้าที่ของรัฐตำแหน่งระดับสูงและตำแหน่งที่มีอำนาจมาก รวมทั้งบุคลากรขององค์กรอิสระต่อสาธารณชน เพื่อความโปร่งใสของผู้ดำรงตำแหน่งเหล่านี้ และเปิดโอกาสให้สาธารณชนร่วมตรวจสอบบุคลากรของภาครัฐเพิ่มขึ้น พัฒนาและนำมาตรการทางสังคมมาใช้ควบคู่กับการบังคับใช้กฎหมายเพื่อป้องกันและปราบปรามการทุจริตและประพฤติมิชอบ ตลอดจนสนับสนุนการสร้างค่านิยมของสังคมให้ยึดมั่นในความซื่อสัตย์สุจริต ความเสมอภาคเท่าเทียมกันและความถูกต้องชอบธรรม
๘.๑.๖ สนับสนุนการดำ เนินงานขององค์กรปกครองส่วนท้องถิ่นให้มีระบบที่มีประสิทธิภาพ โปร่งใส และสามารถให้บริการสาธารณะตอบสนองความต้องการของประชาชนได้ตามความคาดหวัง รวมทั้งส่งเสริมให้องค์กรปกครองส่วนท้องถิ่นหลาย ๆ แห่งร่วมกันจัดบริการสาธารณะบางอย่าง ซึ่งโดยสภาพหรือเพื่อประสิทธิภาพ ควรที่องค์การปกครองส่วนท้องถิ่นต้องร่วมกันทำ โดยคำนึงถึงความจำเป็นและความเหมาะสมตามศักยภาพของท้องถิ่น ให้มีการเชื่อมโยงและบูรณาการภารกิจกับแผนชุมชนและแผนระดับต่าง ๆ ในพื้นที่ เพื่อเป็นฐานสำคัญในการส่งเสริมและพัฒนาประชาธิปไตยในท้องถิ่นให้เข้มแข็ง ปรับปรุงการจัดระบบความสัมพันธ์ของราชการบริหารส่วนกลาง ส่วนภูมิภาค และส่วนท้องถิ่นให้มีความเหมาะสม ตลอดจนเพิ่มขีดความสามารถในการบริหารจัดการงบประมาณและบุคลากรของท้องถิ่น ให้องค์กรปกครองส่วนท้องถิ่นมีรายได้ที่เหมาะสม และมีระบบบริหารงานบุคคลที่มีประสิทธิภาพพร้อมรองรับภารกิจและให้บริการที่ดีแก่ประชาชน ตลอดจนเสนอกฎหมายเกี่ยวกับการสร้างความเข้มแข็งให้กับองค์กรปกครองส่วนท้องถิ่นตามที่บัญญัติเป็นหลักการไว้ในรัฐธรรมนูญแห่งราชอาณาจักรไทยหมวด ๑๔ การปกครองส่วนท้องถิ่น
๘.๑.๗ พัฒนาระบบราชการให้เป็นระบบที่โปร่งใสขึ้นโดยการวางระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรมความคุ้มค่า พัฒนากระบวนการติดตาม เปิดเผยข้อมูลข่าวสาร ปรับปรุงระบบการจัดซื้อจัดจ้างตลอดจนการใช้จ่ายงบประมาณแผ่นดินให้เกิดความสุจริตและมีประสิทธิภาพ
๘.๑.๘ ส่งเสริมให้ประชาชนมีส่วนร่วมในการบริหารราชการแผ่นดิน โดยให้ประชาชนมีส่วนร่วมกำหนดนโยบายและวางแผนพัฒนาเศรษฐกิจและสังคมทั้งในระดับชาติและท้องถิ่น รวมทั้งให้ประชาชนมีโอกาสแสดงประชาทัศน์ในประเด็นสำคัญต่าง ๆ อย่างต่อเนื่องโดยอาศัยเทคโนโลยีสารสนเทศ เพื่อเป็นพลังขับเคลื่อนนโยบายไปสู่การปฏิบัติที่บรรลุตามเป้าหมาย รวมทั้งสนับสนุนการมีส่วนร่วมของประชาชนในการรับรู้ข้อมูลข่าวสาร ร่วมเสนอความเห็น ปัญหา และแนวทางแก้ไขและมีส่วนร่วมในกระบวนการตัดสินใจ
๘.๑.๙ ส่งเสริมกระบวนการบริหารจัดการที่ดีในภาคเอกชนโดยเฉพาะระบบการตรวจสอบกิจการที่โปร่งใส และสนับสนุนให้ภาคเอกชนยึดมั่นในความรับผิดชอบต่อลูกค้า ผู้รับบริการ และผู้มีส่วนได้ส่วนเสียทุกฝ่าย รวมทั้งมีความรับผิดชอบต่อสังคมและสิ่งแวดล้อมและเสริมสร้างความเข้มแข็งให้สังคม โดยการคุ้มครองผู้บริโภคเพื่อสร้างความเป็นธรรม ตลอดจนป้องกันการผูกขาดตัดตอนทั้งทางตรงและทางอ้อม

๘.๒ กฎหมายและการยุติธรรม
๘.๒.๑ ปฏิรูประบบกฎหมายและพัฒนากระบวนการยุติธรรมทั้งระบบให้มีความทันสมัย สอดคล้องกับหลักการประชาธิปไตย เท่าทันต่อการเปลี่ยนแปลงและสอดคล้องกับหลักนิติธรรม เร่งรัดจัดตั้งองค์กรเพื่อการปฏิรูปกระบวนการยุติธรรมที่ดำเนินการโดยอิสระตามบทบัญญัติรัฐธรรมนูญ รวมถึงสนับสนุนคณะกรรมการปฏิรูปกฎหมายและองค์กรเพื่อการปฏิรูปกระบวนการยุติธรรมให้สามารถดำเนินการตามเจตนารมณ์ของรัฐธรรมนูญได้อย่างเป็นรูปธรรมปฏิรูปกระบวนการบังคับใช้กฎหมายเพื่อให้หน่วยงานภาครัฐทั้งหลายบังคับใช้กฎหมายอย่างยุติธรรม เสมอภาค เท่าเทียม โปร่งใส มีประสิทธิภาพถูกต้องตามหลักนิติธรรมและปฏิญญาสากลว่าด้วยสิทธิมนุษยชน และให้ประเทศไทยมีระบบและกระบวนการอำนวยความยุติธรรมเป็นมาตรฐานเดียว ซึ่งจะมีส่วนช่วยในการสร้างความเชื่อมั่นในการลงทุนอันเป็นหัวใจสำคัญของระบบเศรษฐกิจสมัยใหม่
๘.๒.๒ ปรับปรุงระบบการช่วยเหลือประชาชนที่ไม่ได้รับความเป็นธรรมด้วยมาตรการเชิงรุก ให้เข้าถึงความเป็นธรรมได้ง่าย รวดเร็ว ทั้งการช่วยเหลือด้านกฎหมาย ส่งเสริมกองทุนยุติธรรมเพื่อการคุ้มครองช่วยเหลือคนจนและคนด้อยโอกาสการคุ้มครองดูแลรักษาสิทธิเสรีภาพของประชาชน การเยียวยาผู้บริสุทธิ์และผู้ได้รับผลกระทบที่เกี่ยวข้อง การกระจายโอกาสการเข้าถึงความยุติธรรมไปสู่ระดับจังหวัดการเสริมสร้างความเข้มแข็งและยุติธรรมระดับชุมชนและหมู่บ้าน การพัฒนาทางเลือกของกระบวนการยุติธรรม
๘.๒.๓ เพิ่มประสิทธิภาพการสืบสวนสอบสวน การป้องกันและปราบปรามอาชญากรรม การนำมาตรการทางภาษีและการป้องกันและปราบปรามการฟอกเงินมาใช้ในการดำเนินการต่อผู้กระทำผิด ดูแลแก้ไขและฟื้นฟูพัฒนาผู้กระทำความผิดให้เป็นคนดีสามารถกลับสู่สังคมได้ เพิ่มประสิทธิภาพกระบวนการยุติธรรมเด็กและเยาวชนการคุมประพฤติ การบังคับคดีและส่งเสริมความยุติธรรมและความเป็นธรรมในจังหวัดชายแดนภาคใต้
๘.๒.๔ ป้องกันและปราบปรามอาชญากรรมเชิงรุกโดยประชาชนมีส่วนร่วม จัดให้มีกลไกการบริหารจัดการแบบครบวงจร วิเคราะห์แนวโน้มของอาชญากรรมล่วงหน้า เพื่อป้องปรามและแก้ไขปัญหาอาชญากรรมให้สอดคล้องกับความต้องการของประชาชนในพื้นที่ นำเทคโนโลยีสารสนเทศและการสื่อสารที่ทันสมัยมาใช้ในการควบคุมอาชญากรรมให้เกิดประสิทธิภาพสูงสุด รวมทั้งรณรงค์ให้ประชาชนมีส่วนร่วมเป็นพลังแผ่นดินในการป้องกัน ปราบปราม และแก้ไขปัญหาอาชญากรรม โดยให้หน่วยงานของรัฐที่เกี่ยวข้องสนับสนุนในการจัดให้มีช่องทางการเข้าถึงและรับข้อมูลสารสนเทศซึ่งรวมถึงกิจการกระจายเสียง กิจการโทรทัศน์ กิจการโทรคมนาคม และกิจการวิทยุโทรคมนาคม
๘.๓ ส่งเสริมให้ประชาชนมีโอกาสได้รับรู้ข้อมูลข่าวสารจากทางราชการ สื่อสารมวลชน และสื่อสาธารณะทุกประเภทได้อย่างกว้างขวางรวดเร็ว ถูกต้อง เป็นธรรม
๘.๓.๑ ส่งเสริมและพัฒนาช่องทางในการรับรู้ข้อมูลข่าวสารของประชาชน ด้วยการเชื่อมโยงกับเทคโนโลยีสารสนเทศและนวัตกรรมที่ทันสมัยและส่งเสริมการแลกเปลี่ยนข้อมูลข่าวสารระหว่างสื่อสารมวลชนในประชาคมเอเชียตะวันออกเฉียงใต้และสื่อสารมวลชนโลก
๘.๓.๒ ส่งเสริมและพัฒนากิจการสื่อสารมวลชนทั้งทางด้านเทคโนโลยี เครือข่าย และปรับปรุงแก้ไขเพิ่มเติมกฎหมายที่เป็นอุปสรรคต่อการทำหน้าที่เพื่อให้สอดคล้องกับวิวัฒนาการสมัยใหม่ และส่งเสริมให้สื่อมวลชนร่วมเป็นผู้นำในการแก้ปัญหาและพัฒนาประเทศโดยเพิ่มรายการที่เป็นประโยชน์ต่อประชาชนด้านต่าง ๆ เช่นการศึกษา ศิลปะ วัฒนธรรม คุณธรรม นวัตกรรม การเตือนภัยกรณีภัยพิบัติต่าง ๆ หรืออื่นใดที่เป็นประโยชน์ต่อสาธารณะ โดยประสานความร่วมมือจากภาครัฐ ภาคเอกชนและภาคประชาชน

๘.๓.๓ ส่งเสริมให้สื่อสารมวลชนทุกประเภทมีอิสระและเสรีภาพในการเสนอข้อมูลข่าวสารอย่างมีความรับผิดชอบต่อสังคมและตระหนักต่อจรรยาบรรณของสถาบันสื่อสารมวลชน รวมทั้งส่งเสริมให้มีการสร้างดุลยภาพของข่าวสารนโยบายทั้งหมดที่ได้นำเสนอมานี้ คณะรัฐมนตรีได้กำหนดขึ้นโดยคำนึงถึงเจตจำนงของรัฐธรรมนูญแห่งราชอาณาจักรไทยที่บัญญัติไว้ในหมวด ๕ ที่ว่าด้วยแนวนโยบายพื้นฐานแห่งรัฐ รวมทั้งความมุ่งมั่นของคณะรัฐมนตรีที่จะแก้ไขปัญหาของประเทศที่กำลังเผชิญอยู่ โดยเฉพาะการสร้างความสามัคคี ปรองดอง ให้เกิดขึ้นในสังคมไทยซึ่งในการบริหารราชการแผ่นดินของคณะรัฐมนตรีนั้นจะได้เร่งดำเนินการให้เป็นรูปธรรมโดยจัดทำรายละเอียดการดำเนินการ ประกอบด้วย แผนการบริหารราชการแผ่นดินแผนปฏิบัติราชการของส่วนราชการต่าง ๆ และแผนการตรากฎหมาย เพื่อเป็นแนวทางการบริหารราชการแผ่นดิน อย่างไรก็ดี กรณีที่มีความจำเป็นจะต้องปรับปรุงนโยบายรัฐบาลอันเนื่องมาจากปัจจัยที่มีผลกระทบจากสถานการณ์ด้านเศรษฐกิจและสังคมที่เปลี่ยนแปลงไปอย่างรวดเร็วตลอดเวลา และอยู่นอกเหนือการคาดการณ์ รัฐบาลจะรายงานให้รัฐสภาทราบต่อไปรัฐบาลขอให้ความเชื่อมั่นต่อรัฐสภาว่า รัฐบาลจะบริหารราชการแผ่นดินด้วยความซื่อสัตย์ สุจริต และมีประสิทธิภาพ มุ่งมั่นที่จะให้ประเทศมีความเจริญรุ่งเรืองมีความสามัคคี ปรองดอง และมีความยุติธรรม รัฐบาลมุ่งมั่นที่จะทำให้ประเทศไทยสามารถแข่งขันได้อย่างมีศักดิ์ศรีในเวทีโลก พร้อมทั้งนำความสุขกลับคืนมาให้พี่น้องประชาชนคนไทยทุกคน
4.๔.3. แผนพัฒนากลุ่มจังหวัดภาคใต้ฝั่งอ่าวไทยและแผนพัฒนาจังหวัด
   	 แผนพัฒนากลุ่มจังหวัดภาคใต้ฝั่งอ่าวไทย
 วิสัยทัศน์ (Vision)
	“เมืองศูนย์กลางการเกษตร และพืชเศรษฐกิจของประเทศ  ที่เติบโตอย่างมั่นคง บนพื้นฐานของชุมชน
           เข้มแข็ง และเมืองท่องเที่ยวระดับนานาชาติที่ยั่งยืน”
 ประเด็นยุทธศาสตร์
	ประเด็นยุทธศาสตร์ที่ 1 การผลิต แปรรูปและการบริหารจัดการพืชเศรษฐกิจยางพาราและปาล์ม
                                     น้ำมันที่มีคุณภาพแบบครบวงจร
	ประเด็นยุทธศาสตร์ที่ 2 พัฒนาสู่การเป็นศูนย์กลางการท่องเที่ยวระดับนานาชาติ
	ประเด็นยุทธศาสตร์ที่ 3 พัฒนาการเกษตรที่มีศักยภาพในพื้นที่ให้มีความเข้มแข็ง (ข้าว , ไม้ผล ,  
                                     ปศุสัตว์ , ประมง)
	ประเด็นยุทธศาสตร์ที่ 4 การพัฒนาสู่เมืองสีเขียว ชุมชนเข้มแข็ง มั่นคง มั่งคั่ง อย่างยั่งยืน
	ประเด็นยุทธศาสตร์ที่ 5 การพัฒนาโครงสร้างพื้นฐานทางการคมนาคม และการโลจิสติกส์

 แผนพัฒนาจังหวัด
 วิสัยทัศน์ (Vision) จังหวัดนครศรีธรรมราช
“นครแห่งการเรียนรู้ เกษตร ท่องเที่ยว น่าอยู่ ชุมชนเข้มแข็ง”
 ประเด็นยุทธศาตร์
ประเด็นยุทธศาสตร์ที่ 1 พัฒนาการบริหารจัดการภาคเกษตร ส่งเสริมเศรษฐกิจชุมชนเกษตร ธุรกิจ         อุตสาหกรรมต่อเนื่องการเกษตรบนพื้นฐานการสนับสนุนจากระบบโลจิสติกส์และบริหารจัดการด้านการตลาด

ประเด็นยุทธศาสตร์ที่ 2 พัฒนาระบบและเครือข่ายการเรียนรู้ ส่งเสริมการจัดสร้างชุมชนต้นแบบแนวปรัชญาเศรษฐกิจพอเพียง
ประเด็นยุทธศาสตร์ที่ 3 ส่งเสริมการท่องเที่ยว
ประเด็นยุทธศาสตร์ที่ 4  บริหารจัดการทรัพยากรธรรมชาติสิ่งแวดล้อม ตลอดจนการส่งเสริมประสิทธิภาพด้านพลังงานและเพิ่มสัดส่วนการใช้พลังงานทดแทน
ประเด็นยุทธศาสตร์ที่ 5 พัฒนาคน องค์กร ระบบสวัสดิการสังคม และความมั่นคงบนพื้นฐานการบริหารกิจการบ้านเมืองที่ดี

 ปัญหาเร่งด่วนของจังหวัดนครศรีธรรมราช

1. การแก้ไขปัญหาความยากจนแบบบูรณาการทั้งจังหวัด
2. การกัดเซาะชายฝั่งทะเล ในพื้นที่อำเภอชายฝั่ง 3 อำเภอ ได้แก่ อำเภอปากพนัง อำเภอหัวไทร และอำเภอท่าศาลา
3. ผลผลิตทางการเกษตรราคาตกต่ำ
4. การแก้ไขปัญหาอุทกภัยและภัยแล้งทั้งระบบ ในเขตพื้นที่ประสบปัญหาเร่งด่วนของจังหวัด
5. การแก้ไขปัญหาความเสื่อมโทรมของทรัพยากรธรรมชาติ ป่าไม้ และที่ดินทำกินของราษฎร
6. การแก้ไขปัญหายาเสพติดโดยเน้นการจัดระเบียบสังคมแบบบูรณาการ และเยาวชนกลุ่มเสี่ยง
7. ปัญหาที่เกิดตามสถานการณ์ปัจจุบัน เช่น วิกฤติเศรษฐกิจ คนว่างงาน สินค้ามีราคาแพง ฯลฯ
4.๔.4 กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช

 วิสัยทัศน์ (Vision)    “นครศรีธรรมราช จังหวัดน่าอยู่ที่สุด”
 ยุทธศาสตร์การพัฒนา
	กรอบยุทธศาสตร์การพัฒนาขององค์กรปกครองส่วนท้องถิ่น จังหวัดนครศรีธรรมราช  (พ.ศ. 2556 -2558)  ได้กำหนดขึ้นเพื่อให้สอดคล้องกับสภาวการณ์ในปัจจุบัน ภายใต้แนวคิด “หลักความพอเพียง”ตามแนวพระราชดำริฯ โดยอาศัยกรอบแนวทางจากแผนพัฒนาเศรษฐกิจและสังคมแห่งชาติ ฉบับที่ 11  นโยบายรัฐบาล ยุทธศาสตร์การพัฒนากลุ่มจังหวัดภาคใต้ฝั่งอ่าวไทย  ยุทธศาสตร์การพัฒนาจังหวัดนครศรีธรรมราช  และภารกิจ 6 ด้าน ขององค์กรปกครองส่วนท้องถิ่นตามแผนปฏิบัติการกำหนดขั้นตอนการกระจายอำนาจฯ มาตรา 32 (1) รวมทั้ง ได้ทบทวนจากกรอบยุทธศาสตร์การพัฒนาขององค์กรปกครองส่วนท้องถิ่น ฉบับปี พ.ศ.2555 ประกอบด้วยยุทธศาสตร์และพันธกิจต่าง ๆ ดังนี้
	
ยุทธศาสตร์ที่ 1 การพัฒนาเศรษฐกิจ
1. สร้างความเข้มแข็งให้กับเกษตรกรรายย่อย พัฒนาองค์ความรู้ตามแนวพระราชดำริเศรษฐกิจพอเพียง
2. พัฒนาอาชีพที่สอดคล้องกับบริบทของชุมชน และความต้องการของตลาด วิสาหกิจชุมชน สนับสนุนการใช้ภูมิปัญญาท้องถิ่นและส่งเสริมการนำเทคโนโลยีมาใช้ในการเพิ่มมูลค่าการผลิต ด้านการเกษตร อุตสาหกรรม และบริการ ฯลฯ
3. ส่งเสริมการผลิตและจำหน่ายสินค้าเกษตรทั้งที่เป็นอาหาร มิใช่อาหาร และพลังงานทดแทน

4. สนับสนุนการจัดรูปที่ดินเพื่อการพัฒนาชุมชนเมืองและชนบท
5. จัดให้มีระบบโครงสร้างพื้นฐานและแหล่งน้ำเพื่อการเกษตรอย่างทั่วถึงและเพียงพอ
6. ฟื้นฟู พัฒนาทรัพยากรเพื่อการท่องเที่ยว ทั้งแหล่งท่องเที่ยว บุคลากร  ภาคการตลาด  ประชาสัมพันธ์การท่องเที่ยว  เพื่อเสริมสร้างภาพลักษณ์ที่ดีของจังหวัด
7. ส่งเสริมการลงทุน การพาณิชย์  และพัฒนาธุรกิจที่เกี่ยวเนื่องกับการท่องเที่ยว
8. ส่งเสริม สนับสนุนการวิจัยพัฒนาที่ผสมผสานภูมิปัญญาท้องถิ่นกับองค์ความรู้ใหม่ สนับสนุน  การวิจัยและพัฒนาร่วมระหว่างนักวิชาการและชุมชน โดยให้ความสำคัญกับความสอดคล้องกับความต้องการ  ภาคเศรษฐกิจชุมชน


	ยุทธศาสตร์ที่ 2 การพัฒนาทรัพยากรธรรมชาติ สิ่งแวดล้อมและพลังงาน

1. ฟื้นฟูพื้นที่ป่าและระบบนิเวศให้เกิดความอุดมสมบูรณ์
2. ส่งเสริมการบริหารจัดการน้ำในพื้นที่ต้นน้ำและลุ่มน้ำอย่างมีประสิทธิภาพ โดยให้มีระบบช่วยตัดสินใจในการบริหารจัดการน้ำ ระบบพยากรณ์และเตือนภัยน้ำแล้งและน้ำท่วม
3. ส่งเสริมให้มีมาตรการควบคุมการท่องเที่ยวในแหล่งท่องเที่ยวธรรมชาติในชุมชน ให้อยู่ในขีดความสามารถการรองรับของระบบนิเวศ
4. ส่งเสริมการดำรงชีวิตตามวิถีไทย เพื่อปลูกฝังค่านิยมการบริโภค อย่างพอเพียงและยั่งยืน การสร้างเครือข่ายชุมชน เพื่อการอนุรักษ์ทรัพยากรธรรมชาติและสิ่งแวดล้อมชุมชน
5. ส่งเสริมให้ชุมชน หมู่บ้านมีส่วนร่วมในการบริหารจัดการเพื่อลดมลพิษและควบคุมกิจกรรมที่จะส่งผลกระทบต่อคุณภาพชีวิตและประชาชน เสริมสร้างประสิทธิภาพของกลไกการจัดการขยะชุมชน ขยะอันตราย ขยะอิเล็กทรอนิกส์ ขยะติดเชื้อ ส่งเสริมให้มีมาตรการสร้างแรงจูงใจให้เกิดการลดและคัดแยกขยะ ในแหล่งกำเนิด สนับสนุนการสร้างธุรกิจจากขยะรีไซเคิล และสนับสนุนให้มีระบบเก็บขนและกำจัดขยะ แบบรวมศูนย์
6. เสริมสร้างประสิทธิภาพในการกำจัด บำบัดมลพิษ ทั้งด้านวิชาการ บุคลากร และสร้างจิตสำนึกของชุมชนในการมีส่วนร่วมติดตาม ตรวจสอบ เฝ้าระวัง แก้ไขปัญหาสิ่งแวดล้อม
7. ส่งเสริมสนับสนุนครัวเรือน ชุมชน ใช้พลังงานทดแทน พลังงานทางเลือก พลังงานใสสะอาด
8. สนับสนุนส่งเสริมการรังวัดและจัดทำแผนที่ เพื่อแสดงแนวเขตที่ดินของรัฐ
9. ผลักดันให้มีระบบคุ้มครองสิทธิชุมชนและการแบ่งปันผลประโยชน์ที่เป็นธรรม อนุรักษ์ฟื้นฟู ความหลากหลายของพันธุกรรมท้องถิ่น เพื่อรักษา ปกป้องระบบนิเวศน์ที่เชื่อมโยงวิถีชีวิตและวัฒนธรรมชุมชน


ยุทธศาสตร์ที่ 3 การพัฒนาสังคมและคุณภาพชีวิต
1. พัฒนาทรัพยากรมนุษย์และองค์กรภาคประชาสังคมให้มีศักยภาพเพื่อรองรับการพัฒนาในทุกด้าน
2. พัฒนาคุณภาพการศึกษา  กระบวนการเรียนรู้คู่คุณธรรม จริยธรรม จัดการศึกษาทั้งในและ  นอกระบบ สนับสนุนการจัดทำหลักสูตรท้องถิ่น  ส่งเสริมให้เยาวชน  ประชาชน ใช้ประโยชน์จากเทคโนโลยีสารสนเทศเชิงสร้างสรรค์อย่างฉลาดเพื่อเสริมสร้างการเรียนรู้
3. รณรงค์ให้เกิดการพัฒนาและปรับเปลี่ยนพฤติกรรมสุขภาพอนามัย พัฒนาสิ่งแวดล้อมชุมชนให้ถูกสุขลักษณะ

4. พัฒนาบุคลากรทางการแพทย์และสาธารณสุข  ส่งเสริมการบริหารจัดการแพทย์แผนไทย (แพทย์ทางเลือก) ทั้งในระดับชุมชน และ สถานพยาบาล
5. รณรงค์ ป้องกัน ควบคุมการแพร่ระบาดของยาเสพติดเพื่อลดจำนวนผู้เสพย์และผู้เกี่ยวข้องให้น้อยลง
6. รณรงค์ ควบคุมการแพร่ระบาดของโรคติดต่อร้ายแรงและป้องกันการเกิดโรคไม่ติดต่อ  เฝ้าระวังป้องกันปัญหาการป่วยและตายด้วยโรคอุบัติใหม่
7. ส่งเสริมการจัดระเบียบชุมชน สังคม การรักษาความสงบเรียบร้อยและการบรรเทาสาธารณภัย  เพื่อความปลอดภัยในชีวิตและทรัพย์สินของประชาชน
8. พัฒนาการกีฬา  เสริมสร้างโอกาสให้ประชาชนทุกกลุ่มออกกำลังกายและเล่นกีฬา จัดหาสถานที่จัดกิจกรรมออกกำลังกายและเล่นกีฬาอย่างทั่วถึง
9. ส่งเสริมการทำนุบำรุงและรักษา ศิลปวัฒนธรรม จารีตประเพณี ภูมิปัญญาท้องถิ่น พัฒนา ฟื้นฟู ต่อยอดแหล่งเรียนรู้ทางวัฒนธรรม เพื่อส่งเสริมการเรียนรู้ของเยาวชนและประชาชนและเผยแพร่สู่สังคมโลก
10. สงเคราะห์ และพัฒนาเด็ก สตรี คนชรา และผู้ด้อยโอกาสในสังคมให้มีคุณภาพชีวิตที่ดีและพึ่งพาตนเองได้
11. สร้างกระบวนการมีส่วนร่วมเพื่อความเข้มแข็งของชุมชน สนับสนุนการจัดทำและใช้แผนชุมชน  และส่งเสริมกิจกรรมชุมชน


ยุทธศาสตร์ที่ 4 การพัฒนาโครงสร้างพื้นฐาน
1. พัฒนาเส้นทางคมนาคมภายในเขตพื้นที่รับผิดชอบให้ได้มาตรฐาน สะดวกปลอดภัยอย่างทั่วถึง
2. พัฒนาระบบโครงสร้างพื้นฐานให้มีประสิทธิภาพและครบถ้วนเพียงพอ
3. พัฒนาระบบสาธารณูปโภค สาธารณูปการขั้นพื้นฐานให้มีประสิทธิภาพอย่างทั่วถึงทุกพื้นที่
4. ผลักดันให้มีการใช้ผังเมืองรวมจังหวัดเป็นกรอบและแนวทางในการพัฒนาด้านกายภาพ เศรษฐกิจและสังคมของจังหวัดนครศรีธรรมราช
5. ผลักดันให้มีการใช้กฎหมายควบคุมอาคารอย่างเป็นรูปธรรม

	
ยุทธศาสตร์ที่ 5 การพัฒนาการบริหารจัดการองค์กรภายใต้ระบบธรรมาภิบาล
1. รณรงค์สร้างกระบวนการเรียนรู้ ปลูกฝังจิตสำนึกค่านิยมตามหลักการปกครองระบอบประชาธิปไตยอันมีพระมหากษัตริย์ทรงเป็นประมุข เสริมสร้างวัฒนธรรมการเมืองแบบประชาธิปไตยและจิตสำนึกธรรมาภิบาลให้แก่เยาวชน ประชาชนทุกระดับ ทุกภาคส่วน
2. พัฒนาการบริหารจัดการองค์กรตามหลักธรรมาภิบาลให้มีประสิทธิภาพและโปร่งใส สนับสนุน ให้ใช้ทรัพยากรในการบริหารอย่างคุ้มค่า ปรับปรุงระบบข้อมูลและรูปแบบการให้บริการประชาชน ลดขั้นตอนการทำงานเพื่ออำนวยความสะดวกแก่ประชาชน
3. พัฒนาและส่งเสริมการจัดทำแท้องถิ่นที่ตอบสนองความต้องการในระดับชุมชนภายใต้กระบวนการมีส่วนร่วมจากทุกภาคส่วน สนับสนุนให้มีระบบฐานข้อมูลกลางและระบบการติดตามประเมินผล
4. พัฒนาศักยภาพบุคลากรขององค์กรอย่างสม่ำเสมอและต่อเนื่อง เพื่อเสริมสร้างประสิทธิภาพในการปฏิบัติราชการ 



๑


